text:
ກອງປະຊຸມສຳມະນາສາກົນ "ທາງອອກ ແລະ ອະນາຄົດຂອງບັນຫາຊີຣີ" ໄດ້ຈັດຂຶ້ນເປັນຄັ້ງທຳອິດຢູ່ນະຄອນຊຽງໄຮປະເທດຈີນແຕ່ວັນທີ 13 ຫາ 14 ພຶດສະພານີ້ ໂດຍແບ່ງເປັນ 3 ຫົວຂໍ້ ຄື: ທາງອອກໃນການແກ້ໄຂບັນຫາຊີຣີ, ປັດໄຈຕົ້ນຕໍທີ່ມີຜົນສະທ້ອນຕໍ່ການແກ້ໄຂບັນຫາຊີຣີ ແລະ ບົດບາດຂອງປະຊາຄົມໂລກໃນບັນຫາຊີຣີ.
ທ່ານເຊ້ຍສຽວແຢນ ທູດພິເສດຈີນກ່ຽວກັບບັນຫາຊີຣີກ່າວວ່າ, ລັດຖະບານຈີນເຫັນດີມາໂດຍຕະຫຼອດວ່າ, ການແກ້ໄຂບັນຫາຊີຣີທາງການເມືອງເປັນທາງອອກທີ່ດີທີ່ສຸດພຽງໜຶ່ງດຽວ, ຕ້ອງເຄົາລົບ ແລະ ປົກປັກຮັກສາອະທິປະໄຕ, ເອກະລາດ ແລະ ຜືນແຜ່ນດິນອັນຄົບຖ້ວນຂອງຊີຣີ, ອະນາຄົດຂອງຊີຣີຄວນໃຫ້ປະຊາຊົນຊີຣີຕັດສິນເອງ ແລະ ອົງການສະຫະປະຊາຊາດຄວນເສີມຂະຫຍາຍບົດບາດໄກ່ເກ່ຍຫຼັກໃນບັນຫາຊີຣີ.


c: text/html

text:
ໃນຕອນແລງຂອງວັນທີ 19 /08/ 2017 ຜູ້ອຳນວຍການວິທະຍາໄລຄູຫຼວງພະບາງ ໄດ້ຈັດພິທີຕ້ອນຮັບຄະນະອຳນວຍການມະຫາວິທະຍາໄລຄູທ່າຍຫງວຽນ ປະເທດ ສສ ຫວຽດນາມ, ໂດຍການເປັນປະທານຂອງທ່ານ ບຸນສຸວັນ ລັດຕະນາ ຜູ້ອຳນວຍການວິທະຍາໄລຄູຫຼວງພະບາງ, ມີທ່ານ ຟ້າມ ຫົງ ກວາງ ຜູ້ອຳນວຍການມະຫາວິທະຍາໄລສ້າງຄູທ່າຍຫງວຍນ ພ້ອມດ້ວຍຄະນະທີມງານເຂົ້າຮ່ວມທັງໝົດ 16 ທ່ານ.ໃນພິທີ, ທ່ານ ບຸນສຸວັນ ລັດຕະນາ ກໍໄດ້ອະທິບາຍກ່ຽວກັບປະຫວັດຄວາມເປັນມາ, ໂຄງຮ່າງລະບົບການຈັດຕັງຂອງຄະນະຜູ້ບໍລິຫານ ແລະ ສະພາບການຈັດຕັ້ງການຮຽນ-ການສອນໃຫ້ຄະນະທີມງານທີ່ມາຈາກມະຫາວິທະຍາໄລສ້າງຄູທ່າຍຫງວຍນໄດ້ຮັບຮູ້ ແລະ ເຂົ້າໃຈເຖີ່ງພາລະບົດ ແລະ ພັນທະກິດຂອງພື້ນຖານໂຄງຮ່າງວິທະຍາໄລຄູຫຼວງພະບາງ,ຈຸດປະສົງ ດັ່ງກ່າວ ແມ່ນເພື່ອຕົກລົງເຫັນດີໃນການຮ່ວມມືກັນບົນພື້ນຖານຄວາເຂົ້າໃຈ ເພື່ອສ້າງຄວາມເຂັ້ມແຂງການຮ່ວມມືທາງດ້ານການສຶກສາ,ຈາກນັ້ນຄະນະທີມງານຄູ-ອາຈານຈາກມະຫາວິທະຍາໄລສ້າງຄູທ່າຍຫງວຍນກໍໄດ້ຊັກຖາມບາງປະເດັ່ນ ຫຼື ບາງພາລະບົດບາດຂອງວຽກງານການສິດສອນຂອງຄູ-ອາຈານທີ່ວິທະຍາໄລຄູຫຼວງພະບາງ. ທ້າຍພິທີດັ່ງກ່າວ ຫຼັງຈາກທີ່ໄດ້ໂອ້ລົມ ແລະ ແລກປ່ຽນບົດຮຽນກັນແລ້ວ ທັງສອງຝ່າຍກໍໄດ້ເຊັນສັນຍາບົດບັນທຶກຮ່ວມມືເຊີ່ງກັນ ແລະ ກັນ ໂດຍກໍໄດ້ມອບຂອງທີ່ລະນຶກໃຫ້ເຊີ່ງກັນ ແລະ ກັນ.
ຂ່າວໂດຍ: ອຈ ປະນົມພອນ ຄອນສະຫວັດ
ໜ່ວຍງານຂໍ້ມູນຂ່າວສານ
ຫ້ອງການວັດປະເມີນຜົນ

robotstxt: allowed

filter: keep


text:
$ 51.10 $ 73.00 ຄຸນປະຫຍັດ 30% ($ 21.90)
ກວດສອບການເຫຼົ່ານີ້ pants harem denim baggy ຜິດປົກກະຕິທີ່ຜິດປົກກະຕິ. Wow, ນີ້ແມ່ນແທ້ໆການຊອກຫາຕົ້ນສະບັບ. Bumming ປະມານເມືອງ, ການສຶກສາສໍາລັບການສອບເສັງຫຼືການອ່ານປື້ມຢູ່ໃນ backyard, ເຫຼົ່ານີ້ pants harem funky ແລະ comfy ຈະໃຫ້ທ່ານບາງຈຸດພິເສດສໍາລັບແບບຕາມຖະຫນົນ. ແຖບແອວຍືດຫຍຸ່ນແລະຖົງເພີ່ມຄວາມສະບາຍແລະການປະຕິບັດ. ເພີ່ມເສື້ອ sweatshirt oversized ຫຼືເສື້ອທີເຊີດສໍາລັບການຜ່ອນຄາຍໄປທຸກບ່ອນ vibe. ນອກນັ້ນທ່ານຍັງສາມາດໄດ້ຮັບການສ້າງສັນດ້ວຍການສະແດງຕົນເອງຂອງທ່ານແລະໃສ່ກັບເສື້ອຍືດທີ່ມີແຂນປີກແລະເພີ່ມບາງເພັດສີທີ່ກ້າຫານຕື່ມອີກ. ຄົ້ນພົບເວັບໄຊຂອງພວກເຮົາສໍາລັບການ tops ເປັນເອກະລັກຫຼາຍເພື່ອຄູ່ກັບຖົງຂອງທ່ານ harem denim baggy ໃຫມ່ຂອງທ່ານ. ເປັນຄົນທໍາອິດທີ່ຈະເລີ່ມຕົ້ນການແຂ່ງຂັນກິລາອາບນ້ໍາໃຫມ່ນີ້. ຂະຫນາດຫນຶ່ງ, ເບິ່ງການວັດແທກຂ້າງລຸ່ມນີ້.
ຂໍ້ມູນຈໍາເພາະ:
ອຸປະກອນການ: ຝ້າຍ
Length: Length ເຕັມ
ປະເພດເຫມາະສົມ: ວ່າງ
ອຸປະກອນການ:ຝ້າຍ
ປະເພດຜ້າ: Denim
ປະເພດປິດ: Elastic Waist
ເພດຮູບແບບ: Solid
Waist Type: ກາງ
ຫນຶ່ງຂະຫນາດ: Waist: 70-108cm Hip: 132cm ຂາ: 66cm Calf: 40cm Lenght: 83cm Crotch: 51cm
taille haute jeans jeans ແມ່ຍິງ taille haute highwaiste jeans ແມ່ຍິງສູງ jeans waisted feminina rasgada jean femme ບາງ jean taille haute american ລະດູຫນາວເຄື່ອງນຸ່ງຫົ່ມ jeans ແມ່ຍິງ jeans ແອວສູງ jeans skinny pantalones Vaquero de mujer de invierno jeans ແຟນສໍາລັບການ jeans ແມ່ຍິງ Femme 2016 nouveaute ຍິງ jeans denim ແອວ elastic pantalones mujer broeken ແມ່ຍິງ jeans ກະທັດຮັດຜູ້ຊາຍ jeans jeans ແອວສູງທີ່ມີ jeans embroidery feminino ອົບອຸ່ນ jeans ແມ່ຍິງ pantalon taille haute femme jeans jean denim ຍິງ jeans ແຟນສູງ jeans ແອວ jeans ແມ່ຍິງຍູ້ເຖິງ jeans ripped jeans ສໍາລັບແມ່ຍິງແອວສູງກາງເກງຍີນແຟນສໍາລັບແມ່ຍິງສີດໍາ jeans ແມ່ຍິງ jeans ເຄື່ອງນຸ່ງຜູ້ຊາຍເຄື່ອງນຸ່ງຜູ້ຊາຍເຄື່ອງນຸ່ງຜູ້ຊາຍສຸຂະພາບ; ຄວາມງາມເຄື່ອງປະດັບ, ເພັດພອຍເຄື່ອງປະດັບ, ເພັດແລະທອງຄໍາສາຍແຂນແລະເຄື່ອງປະດັບແຟຊັນໂທມືຖື, ເຄື່ອງດີຈີຕອນເຄືອງດົນຕີເຄື່ອງເຟີນີເຈີ, ຕົບແຕ່ງບ້ານເກີບເຄື່ອງກີລາ ກາງເກງກິລາ sequin pantalon ເຄື່ອງນຸ່ງຜູ້ຍິງເຄື່ອງນຸ່ງຜູ້ຊາຍສຸຂະພາບ; ຄວາມງາມເຄື່ອງປະດັບ, ເພັດພອຍເຄື່ອງປະດັບ, ເພັດແລະທອງຄໍາສາຍແຂນແລະເຄື່ອງປະດັບແຟຊັນໂທມືຖື, ເຄື່ອງດີຈີຕອນເຄືອງດົນຕີເຄື່ອງເຟີນີເຈີ, ຕົບແຕ່ງບ້ານເກີບເຄື່ອງກີລາເກີບເດັກນ້ອຍເກີບກີລາເຄື່ອງກີລາເກີບເດັກນ້ອຍເກີບກີລາ ເຄື່ອງນຸ່ງຜູ້ຍິງເຄື່ອງນຸ່ງຜູ້ຊາຍສຸຂະພາບ; ຄວາມງາມເຄື່ອງປະດັບ, ເພັດພອຍເຄື່ອງປະດັບ, ເພັດແລະທອງຄໍາສາຍແຂນແລະເຄື່ອງປະດັບແຟຊັນໂທມືຖື, ເຄື່ອງດີຈີຕອນເຄືອງດົນຕີເຄື່ອງເຟີນີເຈີ, ຕົບແຕ່ງບ້ານເກີບເຄື່ອງກີລາ pants ແມ່ຍິງ sarouel femme cropped flare pants pantalon femme taille haute broeken ແມ່ຍິງ kamuflaj twotwinstyle womens pants ເບິ່ງຜ່ານ pants calca feminina cropped femini
ການຈັດສົ່ງທົ່ວໂລກຟຣີໃນຄໍາສັ່ງທັງຫມົດ. ບໍ່ຈໍາກັດຕໍາ່ສຸດທີ່.
ພວກເຮົາສະຫນັບສະຫນູນລູກຄ້າຂອງພວກເຮົາກັບວັນທີ 30 ຄືນຫຼືການຮັບປະກັນການທົດແທນ. ມັນຊ່ວຍໃຫ້ທ່ານຊື້ສິນຄ້າທີ່ມີທັດສະນະທີ່ບໍ່ສະບາຍແລະມີປະສົບການທາງດ້ານການຄ້າທີ່ຫນ້າປະຫລາດໃຈທີ່ປະເທດໄທ.
ການແທນທີ່, ກັບຄືນແລະການຄືນເງິນຄືນ:
ທີມງານສະຫນັບສະຫນູນຂອງພວກເຮົາແມ່ນພ້ອມທີ່ຈະສ້າງຄວາມສະດວກໃຫ້ແກ່ລູກຄ້າ. ທ່ານພຽງແຕ່ຕ້ອງການໃຊ້ຫນ້າ "ຕິດຕໍ່ພວກເຮົາ" ສໍາລັບຄໍາຖາມໃດໆແລະພວກເຮົາຈະຍິນດີທີ່ຈະຊ່ວຍທ່ານແກ້ໄຂບັນຫາຂອງທ່ານ.


text:
Game Assassin Creed Brotherhood ເປັນເກມ multiplayer fantastic ຈາກບໍລິສັດຝຣັ່ງ Ubisoft Montreal, ພັດທະນາໃນປະເພດ Action-adventure. ຊ່ວງເວລາຂອງເຫດການໃນທ້າຍສະຕະວັດທີ XV ຂອງສະຕະວັດທີ XVI. ມີໂຫມດຜູ້ໃຊ້ດຽວແລະຜູ້ໃຊ້ຫຼາຍຄົນ. ໂດຍເນື້ອແທ້ແລ້ວຂອງ gameplay ແມ່ນສໍາເລັດຂອງພາລະກິດຈໍານວນຫລາຍ, ຮົບຮ້ອນທີ່ມີລັກສະນະຄອມພິວເຕີຕ່າງໆແລະ rivals ທີ່ແທ້ຈິງໃນໃບຫນ້າຂອງຜູ້ໃຊ້ອື່ນໆ. ເສັ້ນໂຄນສະຫລາດພັດທະນາຕາມລໍາດັບເວລາ. ປັດຈຸບັນທີ່ຫນ້າສົນໃຈແມ່ນການໂອນຈາກທີ່ຜ່ານມາຈົນເຖິງວັນເວລາຂອງພວກເຮົາ, ແລະຫຼັງຈາກນັ້ນກັບຄືນມາ. ມີການຕັດສິນໃຈທີ່ຈະດາວນ໌ໂຫລດ AssassinsCreed: ພີ່ນ້ອງ, ທ່ານສາມາດເຂົ້າໄປໃນບັນຍາກາດຂອງສັດຕະວັດທີ່ຜ່ານມາແລະເຮັດໃຫ້ການເດີນທາງທີ່ຫນ້າຢ້ານ, ເຊິ່ງຈະໄດ້ຮັບການຈົດຈໍາສໍາລັບເຫດການສົດໃສຂອງຕົນ.ສະນັ້ນ, ໃຫ້ເວົ້າວ່າ AssassinsCreed: ເກມ Brotherhood ດຶງດູດຄວາມສົນໃຈຂອງທ່ານແລະທ່ານຢາກຈະຮຽນຮູ້ເພີ່ມເຕີມກ່ຽວກັບມັນ. ນັບຕັ້ງແຕ່ໂຄງການນີ້ແມ່ນເກມທີສາມຂອງຊຸດ Creed ຂອງ Assassin, ມັນຈະເປັນເລື່ອງສໍາຄັນທີ່ຈະພິຈາລະນາສິ່ງທີ່ຜະລິດຕະພັນນີ້ແຕກຕ່າງຈາກຄົນທີ່ຜ່ານມາ. ດິນຕອນຂອງເກມແມ່ນສືບຕໍ່ເຫດການຂອງສະບັບຕົ້ນສະບັບ. ການປ່ຽນແປງບາງຢ່າງໄດ້ຮັບຜົນກະທົບຕໍ່ລະບົບການຕໍ່ສູ້. ໃນປັດຈຸບັນການສູ້ຮົບແມ່ນມີຫຼາຍແບບເຄື່ອນໄຫວ, ແລະການໂຈມຕີຮຸກຮານໄດ້ຮັບການຕ້ອນຮັບຫຼາຍກ່ວາຄວາມພະຍາຍາມທີ່ຈະເຮັດສັນຍາ. ເນື່ອງຈາກວ່ານະໂຍບາຍຂອງທ່ານມັກຈະເປັນການກະທໍາຜິດ, ມັນຈະເປັນການເຂົ້າໃຈໃນການຈ້າງແລະການຝຶກອົບຮົມໃຫ້ແກ່ທະຫານ. ທ່ານສາມາດຈັດແຈງຜູ້ຂ້າຂອງທ່ານທັງຫມົດໃນທົ່ວເມືອງແລະປະຕິບັດຕໍ່ຕ້ານຄວາມກົດດັນຂອງສັດຕູ, ຊຶ່ງໃນນັ້ນມີທະຫານສາມັນ, ເຈົ້າຫນ້າທີ່, ແລະ Dodgers, ແລະຜູ້ປົກປ້ອງປະເທດສະວິດ, ແລະຄົນຍິງທນູ, ແລະ sods, thugs, bandits, hermeticists, ແລະປະຊາຊົນຂອງ wolf ໄດ້. ມີການປ່ຽນແປງໃນສານຫນູ. ຈາກນັ້ນ, AssassinsCreed: ພີ່ນ້ອງຂອງ fortune ແມ່ນເຖິງແມ່ນວ່າຫຼາຍ diverse. ຜູ້ນໄດ້ຖືກອະນຸຍາດໃຫ້ໃຊ້ເຄື່ອງມືທຸກປະເພດທີ່ຊ່ວຍໃຫ້ບັນລຸເປົ້າຫມາຍທີ່ກໍານົດ. ວິທີການຂອງທ່ານ improvised ເປັນ darts ພິດ, parachutes, blades ເຊື່ອງໄວ້ສອງ, ປືນເຊື່ອງໄວ້, ເຮືອບິນກ້າວຫນ້າ, ປືນ stationary ແລະຫຼາຍຫຼາຍ. ຕົວຢ່າງ, ທ່ານສາມາດປະກອບມີວິໄສທັດຂອງ eagle ແລະປະເມີນສະຖານະການໃນສະຫນາມຮົບຢ່າງໄວວາ. ການລ່ວງລະເມີດສິດທິມະນຸດໃນສະຫະລັດອາເມລິກາແມ່ນການປະທ້ວງຕໍ່ຕ້ານລັດຖະບານຂອງປະທານາທິບໍດີ Bashar al-Assad. ດ້ວຍຂັ້ນຕອນແຕ່ລະຄົນທ່ານກາຍເປັນຄົນມີອໍານາດຫຼາຍ, ມີອຸປະກອນທີ່ດີກວ່າແລະມີຄວາມຫມັ້ນໃຈຕົນເອງຫຼາຍຂຶ້ນ. ທ່ານແນ່ນອນຈະມີຄວາມມ່ວນຊື່ນໃນການຫລິ້ນເກມ. ໂດຍວິທີທາງການ, ມີການໂຕ້ຖຽງຫນຶ່ງ, ເປັນຫຍັງມັນເປັນສິ່ງຈໍາເປັນທີ່ຈະດາວນ໌ໂຫລດເກມ AssassinsCreed: Brotherhood. ເລືອກແບບຂອງເກມແລະການນໍາໃຊ້ຮູບແບບທີ່ມີຫຼາຍກວ່າລົດຊາດຂອງທ່ານແມ່ນສິດທິຂອງແຕ່ລະຄົນ. ທ່ານສາມາດຫຼິ້ນຄົນດຽວ, ຫຼືລອງໂຫມດຫຼາຍຄົນ, ເຊິ່ງມີຫຼາຍເຖິງແປດ. ນີ້ແມ່ນການຄົ້ນຫາ, ການຄົ້ນຫາທີ່ສັບສົນ, ພັນທະມິດ, ພັນທະມິດທີ່ສັບສົນ, ການຄາດຕະກໍາ, ລ່າສັດ, ການລ່າສັດ, ການລ່າສັດຫນ້າເອິກ. ເຂົ້າຮ່ວມແລະເບິ່ງສໍາລັບຕົວທ່ານເອງ!
ຫຼິ້ນແນວຍັງ


text:
ອົງການໄອຍະການປະຊາຊົນສູງສຸດເປີດຊຸດຝຶກອົບຮົມວຽກງານວິຊາສະເພາະໃຫ້ແກ່ພະນັກງານໄອຍະການປະຊາຊົນ ຢູ່ແຂວງຈໍາປາສັກ.
ໃນວັນທີ 18 ກໍລະກົດ 2016 ທີ່ ໂຮງແຮມ ປາກເຊ ແຂວງຈໍາປາສັກ ອົງການໄອຍະການປະຊາຊົນສູງສຸດ ໄດ້ເປີດຊຸດຝຶກອົບຮົມວຽກງານວິຊາສະເພາະໃຫ້ແກ່ພະນັກງານໄອຍະການປະຊາຊົນພາຍໃຕ້ຫົວຂໍ້ການສ້າງຄວາມເຂັ້ມແຂງທາງດ້ານວິຊາການເພື່ອຈັດຕັ້ງປະຕິບັດກົດໝາຍໃນການຕິດຕາມກວດກາ ການດໍາເນີນຄະດີແພ່ງ. ໃນນັ້ນໄດ້ມີນັກສໍາມະນາກອນມາຈາກ 5 ແຂວງພາກໃຕ້ ທັງໝົດ 47 ທ່ານເຂົ້າ ຮ່ວມ. ການຝຶກອົບຮົມໃນຄັ້ງນີ້ ນັກສໍາມະນາກອນຈະຄົ້ນຄວ້າບົດຮຽນທີ່ສໍາຄັນ ເຊັ່ນ ການຕິດຕາມກວດກາການດໍາເນີນຄະດີແພ່ງຢູ່ສານຂັ້ນຕົ້ນ, ຂັ້ນອຸທອນ, ຂັ້ນລົບລ້າງ ແລະ ຂັ້ນຮື້ຟື້ນ. ຄູອາຈານມາຈາກອົງການໄອຍະການປະຊາຊົນສູງສຸດ ແລະ ຈາກອົງການໄອຍະການປະຊາຊົນພາກໃຕ້ໄດ້ນໍາສະເໜີ. ນອກຈາກນີ້ຍັງຈະໄດ້ຮັບຟັງການນໍາສະເໜີບົດຮຽນຈາກຊ່ຽວຊານຂອງ ປະເທດ ເຢຍລະມັນ ຕຶ່ມອີກ.ອ່ານຕໍ່ >>>
ກອງປະະຊຸມຝຶກອົບຮົມກ່ຽວກັບອາຊະຍາກຳຂ້າມຊາດ ອາຊະຍາກໍາສັດປ່າ ແລະ ປ່າໄມ້
ອົງການໄອຍະການສານປະຊາຊົນສູງສຸດ ໄດ້ຈັດກອງປະຊຸມຝຶກອົບຮົມວຽກງານກ່ຽວກັບອາຊະຍາກຳຂ້າມຊາດ ແລະ ອາຊະຍາກຳສັດປ່າ ແລະ ປ່າໄມ້ ຂື້ນໃນລະຫວ່າງວັນທີ 13-15 ກໍລະກົດ 2016 ທີ່ ໂຮງແຮມ ເສດຖາປາລັດ ນະຄອນຫຼວງວຽງຈັນ, ໂດຍການເປັນປະທານຂອງ ທ່ານ ບຸນຍັງ ຈັນດາລະສານ ຮອງຫົວໜ້າ ອົງການໄອຍະການປະຊາຊົນສູງສຸດ, ທ່ານ Mark Romley ຄູຝຶກຈາກສະຫະລັດອາເມລິກາ, ທ່ານ Douglas Goessman ຄູຝຶກຈາກ (UNODC) ແລະ ນັກສໍາມະນາກອນທາງດ້ານຜູ້ພິພາກສາ, ຕໍາຫຼວດ ແລະ ພະນັກງານສືບສວນ-ສອບສວນ ກ່ຽວກັບການຕ້ານການສໍ້ລາດບັງຫຼວງເຂົ້າຮ່ວມ.ອ່ານຕໍ່ >>>
ອົງການໄອຍະການປະຊາຊົນສູງສຸດຈັດພິທີປະຖະກະຖາ ວັນສ້າງຕັ້ງອົງການສະຫະພັນແມ່ຍິງລາວ ຄົບຮອບ 61 ປີ (20 ກໍລະກົດ 1955-20 ກໍລະກົດ 2016) ຄັ້ງວັນທີ (27/07/2016)
ໃນຕອນເຊົ້າວັນທີ່ 27 ກໍລະກົດ 2016 ຢູ່ທີ່ອົງການໄອຍະການປະຊາຊົນສູງສຸດ ໄດ້ຈັດພິທີປະຖາກະຖາຫວນຄືນມູນເຊື້ອການເຕີບໃຫ່ຍຂະຫຍາຍຕົວຂອງອົງການສະຫະພັນແມ່ຍິງລາວ ຄົບຮອບ 61 ປີ (20 ກໍລະກົດ 1955-20 ກໍລະກົດ 2016) ຂື້ນໃຫ້ກຽດເຜີຍແຜ່ເອກະສານໃນຄັ້ງນີ້ ທ່ານ ນ.ທຸມມະລີ ວົງພະຈັນ ຮອງປະທານຄະນະບໍລິຫານງານສູນກາງສະຫະພັນແມ່ຍິງລາວ, ເຂົ້າຮ່ວມຟັງປະຖະກະຖາຄັ້ງນີ້ມີຄະນະພັກຄະນະນຳອົງການໄອຍະການປະຊາຊົນສູງສຸດ, ບັນດາຫົວໜ້າກົມ, ຮອງຫົວໜ້າກົມ - ຫ້ອງການ, ອົງການໄອຍະການພາກກາງ ແລະ ສະຖາບັນຄົ້ນຄ້ວາ ແລະ ຝຶກອົບຮົມໄອຍະການ ພ້ອມດ້ວຍພະນັກງານ, ເຂົ້າຮ່ວມ100 ກ່ວາຄົນ.ອ່ານຕໍ່ >>>
ຄໍາແນະນໍາຮ່ວມລະຫວ່າງ ອົງການໄອຍະການປະຊາຊົນສູງສຸດ, ສານປະຊາຊົນສູງສຸດ, ກະຊວງປ້ອງກັນ
ຄໍາແນະນໍາຮ່ວມລະຫວ່າງ ອົງການໄອຍະການປະຊາຊົນສູງສຸດ, ສານປະຊາຊົນສູງສຸດ, ກະຊວງປ້ອງກັນອ່ານຕໍ່ >>>
ອົງການໄອຍະການປະຊາຊົນສູງສຸດໄດ້ເປີດພິທີປະຖະກະຖາວັນສະເຫລີມສະຫລອງວັນສ້າງຕັ້ງອົງການກວດກາພັກ - ລັດ ຄົບຮອບ 34 ປີ (16 ກຸມພາ 1982 -16 ກຸມພາ 2016)
ໃນວັນທີ 16 ມີນາ ທີ່ ອົງການໄອຍະການປະຊາຊົນສູງສຸດ ໄດ້ເປີດພິທີປະຖະກະຖາວັນສະເຫລີມສະຫລອງວັນສ້າງຕັ້ງອົງການກວດກາພັກລັດຄົບຮອບ ປີ (16 ກຸມພາ 1982 ຫາ 16 ກຸມພາ 2016) ໂດຍໃຫ້ກຽດເປັນປະທານ ທ່ານ ບຸນປອນ ສັງສົມສັກ ຮອງປະທານອົງການກວດກາພັກລັດຖະບານມີຄະນະພັກ,ຄະນະນຳຫົວໜ້າຫ້ອງການບັນດາຫົວໜ້າກົມ ຮອງຫົວໜ້າກົມ, ອົງການໄອຍະການປະຊາຊົນພາກກາງ ແລະ ສະຖາບັນຄົ້ນຄ້ວາຝຶກອົບຮົມໄອຍະການພ້ອມດ້ວຍພະນັກງານເຂົ້າຮ່ວມຮັບຟັງຫຼາຍກວ່າ.ອ່ານຕໍ່ >>>
ຄະນະຜູ່ແທນຂັ້ນສູງຂອງອົງການໄອຍະການປະຊາຊົນສູງສຸດ ແຫ່ງ ສສ ຫວຽດນາມໄດ້ປະຖະກະຖາ: ຜົນສຳເລັດ ແລະ ບົດຮຽນໃນການເປັນເຈົ້າ ພາບຈັດກອງປະຊຸມຫົວໜ້າອົງການໄອຍະການສູງສຸດ ຈີນ - ອາຊຽນ ຄັ້ງທີ VI ຂອງ ສສ ຫວຽດນາມ.
ໃນວັນທີ ມີນາ 2016 ທີ່ ອົງການໄອຍະການປະຊາຊົນສູງສຸດ ໄດ້ເປີດພິທີປະຖາກະຖາໂດຍການເປັນປະທານຂອງເຈີ້ນກົງຟ້ານຮອງອົງການໄອຍະການປະຊາຊົນສູງສຸດ ແຫ່ງ ສສ ຫວຽດນາມ, ເຂົ້າຮ່ວມຟັງມີຄະນະພັກ, ຄະນະນໍາອົງການໄອຍະການປະຊາຊົນສູງສຸດ, ບັນດາຫົວໜ້າກົມ, ຮອງຫົວໜ້າກົມ ແລະ ຫົວໜ້າຫ້ອງການ, ຫົວໜ້າຮອງຫົວໜ້າພະແນກພ້ອມດ້ວຍວິຊາການ ທີກ່ຽວຂ້ອງຈຳນວນໜື່ງເຂົ້າຮ່ວມ.ອ່ານຕໍ່ >>>


text:
ທະນາຄານພັດທະນາອາຊີ ແລະ ສປປ ລາວ: ຂໍ້ມູນພື້ນຖານ
ການຊ່ວຍເຫຼືອຂອງທະນາຄານພັດທະນາອາຊີໃຫ້ແກ່ ສປປ ລາວ ໄດ້ສຸມໃສ່ການພັດທະນາໃນຂະແໜງກະສິກໍາ, ຊັບພະຍາກອນທໍາມະຊາດ ແລະ ການພັດທະນາຊົນນະບົດ; ການສຶກສາ; ພະລັງງານ; ແລະນ້ໍາປະປາ ພ້ອມດ້ວຍ ພື້ນຖານໂຄງລ່າງໃນເຂດເທດສະບານ.
ຈຸດປະສົງອັນສໍາຄັນຂອງແຜນຍຸດທະສາດຮ່ວມມືກັບປະເທດຂອງທະນາຄານພັດທະນາອາຊີສໍາລັບ ສປປ ລາວ ໃນປະຈຸບັນ ແມ່ນການຂະຫຍາຍຕົວທາງເສດຖະກິດຢ່າງສະເໜີພາບແລະຍືນຍົງ ພ້ອມດ້ວຍ ການຫຼຸດຜ່ອນຄວາມທຸກຍາກ. ການຂະຫຍາຍຕົວຢ່າງສະເໝີພາບໄດ້ສຸມໃສ່ເຂດຊົນນະບົດບ່ອນທີ່ມີປະຊາກອນສ່ວນໃຫຍ່ຍັງທຸກຍາກ.
ການຂະຫຍາຍຕົວແມ່ນແນໃສ່ການພັດທະນາຖະໜົນຫົນທາງ ແລະ ການພັດທະນາໂຄງລ່າງພື້ນຖານດ້ານພະລັງງານ, ປັບປຸງລະບົບຕ່ອງໂສ້ມູນຄ່າ, ປັບປຸງການເຂົ້າເຖິງຕະຫຼາດແລະການບໍລິການສັງຄົມຕ່າງໆ ພ້ອມທັງ ຫັດແໜ້ນການ ເຊື່ອມຈອດ ລະຫວ່າງ ເຂດຊົນນະບົດແລະຕົວເມືອງໃຫ້ເຂັ້ມແຂງ. ການຂະຫຍາຍຕົວແບບຍືນຍົງໃນເຂດຊົນນະບົດແມ່ນໄດ້ຮັບການຊຸກຍູ້ດ້ວຍການຄຸ້ມຄອງຊັບພະຍາກອນທໍາມະຊາດທີ່ໄດ້ຮັບການປັບປຸງ. ທະນາຄານພັດທະນາອາຊີຍັງເປັນຫນຶ່ງຜູ້ສະໜອງທຶນພະຫຸພາຄີລາຍໃຫຍ່ໃຫ້ກັບປະເທດ. ມາຮອດວັນທີ່ 31 ທັນວາ 2016, ທະນາຄານພັດທະນາອາຊີໄດ້ສະຫນອງທືນມູນຄ່າລວມທັງໝົດ 252 ຕື້ ໂດລາສະຫະລັດໃຫ້ກັບ ສປປ ລາວ, ໃນນັ້ນລວມທັງທືນກູ້ຢືມ, ຊ່ວຍເຫລືອລ້າ ແລະ ທືນຊ່ວຍເຫຼືອທາງດ້ານວິຊາການ. .
ຂໍ້ມູນພື້ນຖານຂອງທະນາຄານພັດທະນາອາຊີທີ່ໄດ້ຮັບການປັບປຸງໃນແຕ່ລະປີ ໄດ້ສະຫນອງຂໍ້ມູນຕົວຊີ້ວັດກ່ຽວກັບ ການພັດທະນາທາງດ້ານສັງຄົມແລະເສດຖະກິດໃນສປປ ລາວ ພ້ອມທັງຂໍ້ມູນຂ່າວສານທີ່ຫັດກຸມ ກ່ຽວກັບການດໍາເນີນງານຂອງທະນາຄານພັດທະນາອາຊີໃນປະເທດ ແລະ ລາຍລະອຽດບ່ອນຕິດຕໍ່ສອບຖາມກ່ຽວກັບຂໍ້ມູນຂ່າວສານ.


text:
-
ວກ.ອອນໄລ - ໃນພາລະກິດການກໍ່ສ້າງແລະພັດທະນາປະເທດ, ພິເສດແມ່ນໃນສະພາບການໂລກມີການຜັນປ່ຽນສັບສົນຄືປະຈຸບັນ, ຢູ່ບ່ອນໃດໜຶ່ງ ຍັງມີຄວາມລະແວງສົງໄສກ່ຽວກັບເສັ້ນທາງກ້າວຂຶ້ນສັງຄົມນິຍົມຂອງຫວຽດນາມ. ການຢືນຢັນອີກຄັ້ງ ກ່ຽວກັບລັກສະນະຖືກຕ້ອງຂອງການຄັດເລືອກເສັ້ນທາງນີ້ ແມ່ນສິ່ງຈຳເປັນ, ກໍ່ຄືເພື່ອວາງບັນດາເປົ້າໝາຍ, ວິທີແກ້ໄຂໃນເວລາສະເພາະໜ້າ ແນໃສ່ພັດທະນາພື້ນຖານເສດຖະກິດຕະຫຼາດ ກຳນົດທິດສັງຄົມນິຍົມຢູ່ຫວຽດນາມ.
-
ວກ. - ເປັນອັນຈະແຈ້ງວ່າ ຫວຽດນາມມີຄວາມສາມາດບົ່ມຊ້ອນທີ່ໃຫຍ່ຫຼວງ ເພື່ອພັດທະນາພື້ນຖານການກະສິກຳສັງລວມ ແລະ ຍືນຍົງ ດ້ວຍບັນດາຂະແໜງການ ອາຊີບທີ່ຫຼາກຫຼາຍ. ການປ່ຽນແປງໂດຍພື້ນຖານວິທີຈິນຕະນາການ, ວິທີປະຕິບັດງານໃນຂົງເຂດນີ້ ອາດຈະນຳມາຊຶ່ງບັນດາທິດທາງກ້າວເດີນທີ່ມີລັກສະນະບຸກທະລຸ ໃນໄລຍະແຫ່ງການພັດທະນາຕໍ່ໄປ ຂອງຂະແໜງກະສິກຳຫວຽດນາມ.
-
ວກ. - ໜ້າທີ່ການເງິນ - ງົບປະມານຂອງລັດ ປີ 2016 ໄດ້ຮັບການຜັນຂະຫຍາຍໃນສະພາບການເສດຖະກິດໂລກບໍ່ມີຄວາມສະດວກ, ເສດຖະກິດພາຍໃນປະເທດກໍ່ເຕີບໂຕບໍ່ໄດ້ຕາມເປົ້າໝາຍທີ່ວາງໄວ້. ແຕ່, ຍ້ອນຄວາມພະຍາຍາມປະຕິບັດບັນດາມະຕິຂອງພັກ, ຂອງສະພາແກ່ງຊາດ, ການຊີ້ນຳໃກ້ຊິດຕິດແທດ, ທັນການຂອງລັດຖະບານ ແລະ ຄວາມມານະພະຍາຍາມສູ້ຊົນຂອງລະບົບການເມືອງທັງໝົດ ແຕ່ສູນກາງຮອດທ້ອງຖິ່ນ, ດັ່ງນັ້ນຂະແໜງການເງິນຈຶ່ງສຳເລັດໜ້າທີ່ການເງິນ - ງົບປະມານປີ 2016 ເປັນຢ່າງດີ. ການທົບທວນບັນດາຜົນສຳເລັດທີ່ຂະແໜງການເງິນບັນລຸໄດ້ ແລະ ວາງວິທີແກ້ໄຂເພື່ອປະກອບສ່ວນຮັກສາຄວາມໝັ້ນຄົງຂອງເສດຖະກິດມະຫາພາກໃນປີ 2017 ແມ່ນວຽກງານທີ່ຈຳເປັນຕ້ອງການ.
-
ວກ. - ຄວາມສຳນຶກ ການປະຕິວັດເຕັກໂນໂລຊີ ຄັ້ງທີ 4 (FIR) ໄດ້ປາກົດຕົວຄັ້ງທຳອິດໃນ “ແຜນປະຕິບັດການຍຸດທະສາດເຕັກໂນໂລຊີສູງ” ຂອງລັດຖະບານ ເຢຍລະມັນ ທີ່ໄດ້ຮັບຮອງຜ່ານເມື່ອປີ 2012. ມາຮອດດຽວນີ້, ການປະຕິວັດອຸດສາຫະກຳ ຄັ້ງທີ 4 ມີຜົນກະທົບຢ່າງໃຫຍ່ຫຼວງ ທາງດ້ານເສດຖະກິດ, ສັງຄົມ ແລະ ສິ່ງແວດລ້ອມ ໃນທຸກລະດັບ - ທົ່ວໂລກ, ພາກພື້ນ ແລະ ແຕ່ລະປະເທດ. ສຳລັບຫວຽດນາມ, ຕ້ອງມີບັນດານະໂຍບາຍດັດສົມທາງດ້ານເສດຖະກິດ - ສັງຄົມ ເພື່ອແກ້ໄຂຄວາມທ້າທາຍ ແລະ ສວຍໃຊ້ໂອກາດ ໂດຍການປະຕິວັດອຸດສາຫະກຳ ຄັ້ງທີ 4 ນຳມາໃຫ້.
-
ວກ - ການຮັບຮູ້ຢ່າງຖືກຕ້ອງກ່ຽວກັບບົດບາດຂອງຊາວນາໃນປະຈຸບັນ ມີຄວາມໝາຍສຳຄັນທີ່ສຸດ, ດ້ານໜຶ່ງ, ມັນເປັນພື້ນຖານເພື່ອສືບຕໍ່ປຸກລະດົມ ສົ່ງເສີມຊາວນາເຂົ້າຮ່ວມຢ່າງຕັ້ງໜ້າໃນການເຄື່ອນໄຫວເສດຖະກິດ, ການເມືອງ, ວັດທະນະທຳ, ສັງຄົມ; ດ້ານອື່ນ, ເປັນຫຼັກຖານເພື່ອຊອກຫາບັນດາວິທີແກ້ໄຂ ແນໃສ່ສືບຕໍ່ເສີມຂະຫຍາຍເປັນຢ່າງດີ ບົດບາດດັ່ງກ່າວນັ້ນ, ປະກອບສ່ວນນຳເອົາການປະຕິວັດຫວຽດນາມ ບັນລຸເຖິງເປົ້າໝາຍທີ່ໄດ້ວອງອອກມາໂດຍໄວ.
-
ແຕ່ມະຕິສະບັບເລກທີ 10-NQ/TW, ລົງວັນທີ 5 ເມສາ 1998, ຂອງກົມການເມືອງສູນກາງພັກ ວ່າດ້ວຍການປ່ຽນແປງໃໝ່ເສດຖະກິດໃນການກະສິກຳ; ມະຕິກອງປະຊຸມສູນກາງພັກ ຄັ້ງທີ 5 ສະໄໝທີ IX ວ່າດ້ວຍຍູ້ແຮງການຫັນເປັນອຸດສາຫະກຳ ທັນສະໄໝດ້ານກະສິກຳ, ຊົນນະບົດ ໄລຍະ 2001 – 2010,... ເຖິງ ມະຕິກອງປະຊຸມສູນກາງພັກ ຄັ້ງທີ 7 ສະໄໝທີ X “ກ່ຽວກັບກະສິກຳ, ຊາວກະສິກອນ, ຊົນນະບົດ”, ທີ່ໄດ້ບັນດາຂະແໜງການ ຂັ້ນຕ່າງໆ ແຕ່ສູນກາງຈົນຮອດທ້ອງຖິ່ນ, ວົງການວິສາຫະກິດ ແລະ ພີ່ນ້ອງຊາວກະສິກອນ ປະຕິບັດຢ່າງມີປະສິດທິຜົນໃນພາກຕົວຈິງ, ເຊິ່ງໄດ້ຍາດເອົາຜົນງານອັນໃຫຍ່ຫຼວງມາໃຫ້ກະສິກຳ, ຊົນນະບົດຂອງປະເທດເຮົາ, ໄດ້ປະກອບສ່ວນອັນສຳຄັນ ເຂົ້າໃນການເຕີບໂຕລວມຂອງທົ່ວປະເທດ, ຫຼຸດຜ່ອນຄວາມອຶດຫິວ ແລະ ຄວາມທຸກຍາກ, ຮັບປະກັນສະຫວັດດີການ ແລະ ຮັກສາສະຖຽມລະພາບ ຄວາມສະຫງົບດ້ານການເມືອງ - ສັງຄົມ ຢ່າງໝັ້ນຄົງ, ໂດຍສະເພາະແມ່ນໃນບັນດາໄລຍະທີ່ປະເທດຕ້ອງຜ່ານຜ່າວິກິດການເສດຖະກິດ ຄວາມຫຍຸ້ງຍາກ ແລະ ຄວາມທົດສອບຫຼາຍປະການ.
-
ວກ.ອອນໄລ - ກໍ່ສ້າງ ແລະ ພັດທະນາປະເທດຕາມຕົວແບບ ເສດຖະກິດຕະຫຼາດກຳນົດທິດສັງຄົມນິຍົມ ຖືກພັກ ລັດ ແລະ ປະຊາຊົນເຮົາ ຕັ້ງໝັ້ນປະຕິບັດໃນຫຼາຍປີທີ່ຜ່ານມາ. ແຕ່ໃນພາກຕົວຈິງ, ພິເສດແມ່ນ ໃນເວລາທີ່ເສດຖະກິດພົບຄວາມຫຍຸ້ງຍາກ, ພັດມີຄົນຈຳນວນໜຶ່ງ ຢູ່ບ່ອນໃດໜຶ່ງ ເກີດຄວາມສົງໄສກ່ຽວກັບຄວາມຖືກຕ້ອງຂອງເສັ້ນທາງທີ່ພັກໄດ້ເລືອກເອົາ. ດັ່ງນັ້ນ, ສືບຕໍ່ຮັບຮູ້ເປັນເອກະພາບ ແລະ ທຳຄວາມກະຈ່າງແຈ້ງຕື່ມອີກ ກ່ຽວກັບເສດຖະກິດຕະຫຼາດກຳນົດທິດສັງຄົມນິຍົມ ຈຶ່ງເປັນຄວາມຈຳເປັນຕ້ອງການ.
-
ວກ.ອອນໄລ - ກອງປະຊຸມໃຫຍ່ຄັ້ງທີ XII ຂອງພັກ, ບົນພື້ນຖານກຳນົດການຍູ້ແຮງ ພາລະກິດປ່ຽນແປງໃໝ່ຢ່າງຮອບດ້ານ ຄົບຊຸດ, ຢືນຢັນສືບຕໍ່ຊາບຊຶມ ແລະ ແກ້ໄຂສາຍພົວພັນໃຫຍ່ 9 ປະການ ຂອງພາລະກິດປ່ຽນແປງໃໝ່ ໃຫ້ໄດ້ເປັນຢ່າງດີ, ໃນນັ້ນ ມີສາຍພົວພັນລະຫວ່າງປ່ຽນແປງໃໝ່ເສດຖະກິດ ແລະ ປ່ຽນແປງໃໝ່ການເມືອງ. ລະອຽດກວ່າອີກຄື, ໃນ 6 ໜ້າທີ່ຈຸດໜັກໃຈກາງ ຂອງສະໄໝກອງປະຊຸມໃຫຍ່ຄັ້ງທີ XII, ພັກກອມມູນິດຫວຽດນາມ ໄດ້ກຳນົດໃຫ້ສຸມໃສ່ປ່ຽນແປງໃໝ່ການເມືອງ ແລະ ເສດຖະກິດ, ໃນນັ້ນປ່ຽນແປງໃໝ່ການເມືອງຖືກຈັດຢູ່ແຖວໜ້າ. ການກຳນົດດັ່ງກ່າວໃຫ້ເຫັນທີ່ຕັ້ງ ແລະ ຄວາມສຳຄັນ ຂອງການປ່ຽນແປງໃໝ່ເສດຖະກິດ, ປ່ຽນແປງໃໝ່ການເມືອງ ແລະ ສາຍພົວພັນລະຫວ່າງສອງດ້ານນັ້ນ.
-
ວກ. - ຄວາມປອດໄພທາງສັງຄົມ ແລະ ຄວາມຍຸຕິທຳທາງສັງຄົມ ແມ່ນຄວາມມຸ່ງຫວັງຂອງມະນຸດຊາດທີ່ກ້າວໜ້າໃນໂລກ. ຢູ່ຫວຽດນາມ, ພ້ອມກັບການຊຸກຍູ້ຄວາມເຕີບໂຕເສດຖະກິດຕາມທິດສັງຄົມນິຍົມ, ປະຕິບັດຄວາມກ້າວໜ້າ ແລະ ຄວາມຍຸຕິທຳທາງສັງຄົມນັ້ນ ການຮັບປະກັນຄວາມປອດໄພທາງສັງຄົມ ແມ່ນໜຶ່ງໃນບັນດາເນື້ອໃນຕົ້ນຕໍ ໃນແຜນຍຸດທະສາດພັດທະນາເສດຖະກິດ - ສັງຄົມ ຂອງປະເທດຊາດ.
-
ວກ. - ບໍລິການພາລະກິດສາທາລະນະ ມີບົດບາດສຳຄັນໃນການຕອບສະໜອງ ບັນດາຄວາມຕ້ອງການອັນພື້ນຖານ, ຈຳເປັນຂອງປະຊາຊົນ; ອາໄສສິ່ງດັ່ງກ່າວນັ້ນ ເພື່ອສ້າງໃຫ້ມີບັນດາປັດໄຈຮາກຖານໃຫ້ແກ່ສະຫວັດດີການສັງຄົມ ແລະ ພັດທະນາສັງຄົມ, ຍົກສູງລະດັບຊີວິດ ແລະ ຄຸນນະພາບຊີວິດ ຂອງປະຊາຊົນ ຢ່າງບໍ່ຢຸດຢັ້ງ. ກອງປະຊຸມໃຫຍ່ຄັ້ງທີ XII ຂອງພັກໄດ້ເພີ່ມເຕີມ, ຂະຫຍາຍຄວາມຮັບຮູ້ໃໝ່ ກ່ຽວກັບການປ່ຽນແປງໃໝ່ການຄຸ້ມຄອງ ແລະ ພັດທະນາບໍລິການພາລະກິດສາທາລະນະ, ຕິດກັບການກໍ່ສ້າງລະບົບເສດຖະກິດຕະຫຼາດກຳນົດທິດສັງຄົມນິຍົມ ແລະ ປະຕິຮູບຂົງເຂດສາທາລະນະ.


text:
Igra Tom Clancy ຂອງ Recon ພຣະວິນ: Wildlands: ສົງຄາມທີ່ແທ້ຈິງ.
Kak ອ້າງການພັດທະນາ Ubisoft Paris, ເກມ Ghost Recon Wildlands ຈະເປັນຜະລິດຕະພັນທໍາອິດຂອງທະຫານໃນໂລກເປີດ huge. ວັນທີຂອງການປ່ອຍຂອງຕົນຍັງບໍ່ຮູ້, ແຕ່ບາງຂໍ້ມູນໄດ້ນໍາສະເຫນີຢູ່ໃນງານບຸນ E3. ດັ່ງນັ້ນການປະຕິບັດນີ້ກັບ Tom Clancy ຂອງ Ghost Recon: ດາວໂຫລດ Wildlands ສໍາລັບເວທີ:
Igroki ສາມາດຈັດຢູ່ໃນສີ່ແລະເດີນຂະບວນທີ່ພາລະກິດຂອງແຕ່ລະທີມພັດທະນາຂະບວນການໃນທິດທາງຂອງຕົນເອງ, ການປະສານງານຂັ້ນຕອນການສື່ສານສຽງ.
V ຈຸດຮ້ອນ.
Geymerov ລໍຖ້າທີ່ດິນໃນໂບລິເວຍ, ແລະໄດ້ຮັບການຈຸດຫມາຍປາຍທາງໃນວິທີການທີ່ແຕກຕ່າງກັນ: ໂດຍລົດ, ລົດຈັກ, helicopter ແລະເຖິງແມ່ນວ່າໂດດມີ parachute ໄດ້. ໃນເລື່ອງການ, ໂບລິເວຍໄດ້ກາຍເປັນພື້ນຖານຕົ້ນຕໍຂອງການຄ້າມະນຸດຢາເສບຕິດແລະ cartels ຢາເສບຕິດດໍາເນີນການໂດຍທັງຫມົດຂອງ Santa Blanca. ນີ້ໄດ້ເຮັດໃຫ້ເກີດຜົນເສຍຫາຍຂອງປະເທດທີ່ຄວບຄຸມໂດຍ underworld ໄດ້, ແລະລັດຖະບານໄດ້ມີຄວາມຫຍຸ້ງຍາກເພີ່ມຂຶ້ນທີ່ຈະຮັກສາການຄວບຄຸມ. ສະຫະລັດໃນ panic, ເນື່ອງຈາກວ່າຢາເສບຕິດໄດ້ຖືກ sprawled ທັງຫມົດໃນທົ່ວໂລກ, ກາຍເປັນໄພຂົ່ມຂູ່ທີ່ຮ້າຍແຮງ. ໃນຄໍາສັ່ງທີ່ຈະລົບລ້າງຖານ mafia ແລະຟື້ນຟູຄໍາສັ່ງໃນໂບລິເວຍສົ່ງ elite squad"Ghosts".
Gruboy ອໍານາດໃນການແກ້ໄຂສະຖານະການຈະບໍ່ເຮັດວຽກ. ພວກເຮົາຈໍາເປັນຕ້ອງມີແຜນການຄິດວ່າການແລະຄວາມສາມາດໃນການປັບປຸງການປະຕິບັດໃນການສະຖານະການ. ມັນເປັນ guys ເຫຼົ່ານີ້ແມ່ນໃນຫນ່ວຍບໍລິການ, ການອອກແບບເພື່ອເຮັດໃຫ້ chaos ແລະຄວາມສັບສົນໃນຊີວິດຂອງ syndicate ຄະດີອາຍາ, ແລະຫຼັງຈາກນັ້ນຢ່າງຖາວອນປິດການໃຊ້ງານມັນ. ວິລະຊົນມີເພື່ອຕອບສະຫນອງກັບອັນຕະລາຍ, ສັດຕູທີ່ຮ້າຍແຮງທີ່ບໍ່ໄດ້ຢຸດເຊົາຢູ່ທາງຫນ້າຂອງອຸປະສັກໄດ້ເກີດຂຶ້ນ, ແລະບໍ່ລະມັດລະວັງຫຼາຍໃນການເລືອກການລົງໂທດ, ສະແດງໃຫ້ເຫັນຕົວແທນ enemy. squad ການສ້າງຕັ້ງສົ່ງສະລັບສັບຊ້ອນ, ແຕ່ວ່າມີທາງຫລັງຂອງເຂົາໄດ້ປະສົບການແລະສະຫນັບສະຫນູນຂອງລັດຖະບານ.
Geympley ແລະລັກສະນະຂອງເກມ.ປັດຈຸບັນ
Ozhidaya ດາວໂຫລດ Ghost Recon Wildlands, ຜູ້ນຕິບັດຕາມຂ່າວແລະສິ່ງທີ່ປະກົດວ່າມາຈາກຢ່າງເປັນທາງການ, ບໍ່ສາມາດແຕ່ປິຕິຍິນດີ. ຄຸນນະສົມບັດ 9 ເຂດທີ່ແຕກຕ່າງກັນທີ່ມີເງື່ອນໄຂທີ່ແຕກຕ່າງກັນ: ພູເຂົາ, ແມ່ນ້ໍາ, ທະເລຊາຍແລະອື່ນໆ. ເພີ່ມການປ່ຽນແປງຈິງຂອງມື້ແລະດິນຟ້າອາກາດແມ່ນມີການປ່ຽນແປງ, ແລະສາມາດໄດ້ຮັບການນໍາໃຊ້ໃນລະຫວ່າງການພາລະກິດຖ້າຫາກວ່າມື້ແມ່ນງ່າຍທີ່ຈະຕິດຕາມແລະສັງເກດເບິ່ງໃນຕອນກາງຄືນຈະກາຍເປັນບ່ອນຫລົບໄພທີ່ເຫມາະສົມ. ອາວຸດວິລະຊົນ, ເຊັ່ນດຽວກັນ, ອຸດົມສົມບູນ, ແລະເຕັກນິກການສາມາດທີ່ຈະເອົາຊະນະພາກສ່ວນມີຄວາມຫຍຸ້ງຍາກຈາກຕົມຫນຽວກັບຊາຍສົມການເຄື່ອນຍ້າຍ. ເປັນກິດຈະກໍາຂະຫຍາຍຕົວໄປໃນໂລກທີ່ທັນສະໄຫມ, ພື້ນຖານຂອງສານຫນູທີ່ແທ້ຈິງຂອງກອງທັບໄດ້, ເຖິງແມ່ນມີຄຸນສົມບັດເຊັ່ນ drones. ຜູ້ຊ່ວຍກົນຈັກເຫຼົ່ານີ້ມີເປົ້າຫມາຍເຮັດເຄື່ອງຫມາຍແລະ enemies, ເຊັ່ນດຽວກັນກັບການໂຈມຕີປະສິດທິພາບ.
V ລະ Ghost Recon Wildlands ກັບຜູ້ນ PC ເລືອກວິທີການປະຕິບັດພາລະກິດເປັນ: ເພື່ອໃຫ້ໄດ້ຮັບໃກ້ກັບ enemy ໄດ້ unnoticed ຫລືການນໍາໃຊ້ເງິນທຶນສໍາລັບລະດັບຄວາມຍາວແລະສັ້ນ, ລະດັບການໂຈມຕີ. ທ່ານສາມາດສືບຕໍ່ເດີນຫນ້າ, ໄລ່ການກ່ຽວກັບຜົນກະທົບແປກໃຈແລະການດໍາເນີນການສືບສວນເບື້ອງຕົ້ນແລະທີ່ຈະເກັບຂໍ້ມູນເພີ່ມເຕີມ, ແລະຫຼັງຈາກນັ້ນປະຕິບັດຫນ້າວຽກທີ່ທ່ານສາມາດໄປສໍາຫລວດໂລກແລະ grab ຄູ່ນ່ຶຂອງ outposts ໄດ້.
V Tom Clancy ຂອງ Ghost Recon ທີ່ດິນທໍາມະຊາດສາມາດຕິດຕໍ່ສື່ສານກັບ NPC (rebel ໄດ້, ນັກການເມືອງແລະພົນລະເມືອງປະຊຸມສະໄຫມ), ການກໍ່ສ້າງການພົວພັນເປັນມິດກັບເຂົາເຈົ້າຫຼືສົ່ງກັບຊີວິດຂອງສັດຕູໄດ້. ໃຫ້ການປິ່ນປົວມັນມີຄວາມຈໍາເປັນຢ່າງຮຸນແຮງ, ເພາະວ່າພວກເຂົາມີຄວາມສາມາດມີອິດທິພົນແຜນການໃນອະນາຄົດຂອງທ່ານ. ເພີ່ມຂຶ້ນຜູ້ນທີ່ທ່ານຢູ່ປັບປຸງ hero ຂອງທ່ານ, ແລະທ່ານສາມາດໃຊ້ເວລາຈາກ enemies ຫຼຸດລົງຂອງອາວຸດແລະສິ່ງທີ່ເປັນປະໂຫຍດຂອງເຂົາເຈົ້າ.
Podvodya ເຖິງ, ເມື່ອອີກເທື່ອຫນຶ່ງໄປໂດຍຜ່ານການຄຸນນະສົມບັດຂອງເກມ:
ຫຼິ້ນແນວຍັງ


text:
ສະພາແຫ່ງຊາດປຶກສາຫາລືຮ່າງກົດໝາຍວ່າດ້ວຍການຈັບຕົວ, ກັກຂັງຊົ່ວຄາວ
ເລີ່ມຕົ້ນສັບປະດາເຮັດວຽກທີ 4, ຂອງກອງປະຊຸມສະ
ໄໝສາມັນເທື່ອທີ 10, ສະພາແຫ່ງຊາດຊຸດທີ 13
(ພາບປະກອບ)
ວັນທີ 9/11, ເລີ່ມຕົ້ນສັບປະດາເຮັດວຽກທີ 4, ຂອງກອງປະຊຸມສະໄໝສາມັນເທື່ອທີ 10, ສະພາແຫ່ງຊາດຊຸດທີ 13. ຕາມລາຍການເຮັດວຽກ, ຕອນເຊົ້າວັນທີ 9/11, ສະພາແຫ່ງຊາດຮັບຟັງບົດລາຍງານສະຫລຸບ, ບົດລາຍງານກວດກາເລື່ອງຜັນຂະຫຍາຍການສືບຕໍ່ປະຕິບັດທົດລອງລະບອບ ພະນັກງານປະຕິບັດຄຳຕັດສິນຂອງສານແພ່ງ ແລະ ຮ່າງມະຕິກ່ຽວກັບການປະຕິບັດລະບອບນີ້. ຫລັງຈາກນັ້ນ ສະພາແຫ່ງຊາດປຶກສາຫາລືກ່ຽວກັບຮ່າງກົດໝາຍວ່າດ້ວຍການຈັບຕົວ, ກັກຂັງຊົ່ວຄາວ. ໃນສັບປະດາເຮັດວຽກນີ້, ສະພາແຫ່ງຊາດ ຮັບຮອງເອົາມະຕິກ່ຽວກັບຮ່າງງົບປະມານແຫ່ງລັດປີ 2016, ສະພາແຫ່ງຊາດກໍ່ຈະປຶກສາຫາລືກ່ຽວກັບຮ່າງກົດໝາຍສຳຄັນອື່ນຈຳນວນໜຶ່ງ ແລະ ລົງປະຊາມະຕິຮັບຮອງເອົາມະຕິກ່ຽວກັບການຈັດແບ່ງງົບປະມານສູນກາງປີ 2016.
(ແຫຼ່ງຄັດຈາກ VOV)


text:
ຝ່າຍເຕັກນິກ
ສະຖານທີ່
ຝ່າຍເຕັກນິກມີສຳນັກງານຕັ້ງຢູ່ຊັ້ນ 5 ຕຶກສຳນັກງານໃຫຍ່ລັດວິສາຫະກິດໄຟຟ້າລາວ ຖະໜົນ ມິດຕະພາບ ລາວ-ໄທ, ຕູ້ ປ.ນ 309, ບ້ານ ທົ່ງກາງ. ເມືອງ ສີສັດຕະນາກ. ນະຄອນຫລວງວຽງຈັນ. ສປປ ລາວ.
ພາລະບົດບາດ ຝ່າຍເຕັກນິກ
ຝ່າຍເຕັກນິກແມ່ນຝ່າຍໜຶ່ງ ທີ່ຂຶ້ນກັບຄະນະອຳນວຍການໃຫຍ່ ລັດວິສາຫະກິດໄຟຟ້າລາວ ລວມທັງໝົດ ມີ 5 ຫ້ອງການທີຂຶ້ນກັບ ພາລະ ບົດບາດຕົ້ນຕໍ ແມ່ນເປັນ ທີ່ປຶກສາ, ໃຫ້ຄຳແນະນຳ, ຄົ້ນຄົ້ວອອກລະບຽບການ, ກວດກາ, ຕິດຕາມປະເມີນຜົນໂຄງການພັດທະນາຕ່າງໆທາງດ້ານ ເຕັກນິກ, ໜ້າທີ່ຕົ້ນຕໍມີດັ່ງລຸ່ມນີ້:
- ລົງເລີກວຽກງານການສຶກສາດ້ານກາງວາງແຜນພັດທະນາລະບົບໄຟຟ້າໂດຍແມ່ນ ຫ້ອງການວາງແຜນລະບົບ ເປັນເຈົ້າການໃນການປະຕິບັດ.
- ວຽກງານມາດຕະຖານເຕັກນິກ, ຫຼຸດຜ່ອນພະລັງງານຕົກເຮ່ຍ - DSM ແມ່ນ ຫ້ອງການມາດຕະຖານເຕັກນິກ, ຫ້ອງການຫຼຸດຜ່ອນພະລັງງານ ຕົກເຮ່ຍ - DSM ແລະ ຫ້ອງການຄຸ້ມຄອງອຸປະກອນວັດແທກເປັນຜູ້ປະຕິບັດວຽກດັ່ງກ່າວ.
- ວຽກເສນາທິການຂອງຝ່າຍ ຄືວຽກບໍລິຫານພາຍໃນຝ່າຍ, ວຽກສ້ອມແປງ ແລະ ຄຸ້ມຄອງພາຫະນະ, ວຽກນະໂຍບາຍຕ່າງໆ, ວຽກຄຸ້ມຄອງຊັບພະຍາກອນມະນຸດ ໂດຍມີຫ້ອງການຝ່າຍເປັນຜູ້ປະຕິບັດ.
ໂຄງຮ່າງການຈັດຕັ້ງ ຝ່າຍເຕັກນິກ


text:
ຮອດປີ 2030 ປະຊາຊົນລາວຈະມີລາຍຮັບເພີ່ມຂຶ້ນ 4 ເທົ່າ.
ສະຫາຍ ທອງສິງ ທຳມະວົງ ກຳມະການກົມການເມືອງສູນກາງພັກ ໄດ້ໃຫ້ການຄາດຄະເນວ່າ:ການວິໄສທັດຮອດປີ 2030 ໂດຍ ສປປລາວ ຈະມີບາດລ້ຽວໃຫມ່ ໃນການພັດທະນາ ໃຫ້ກາຍເປັນປະເທດ ກຳລັງພັດທະນາ ທີ່ມີລາຍຮັບປານກາງສູງ ຕາມເສດຖະກິດພູມປັນຍາ, ສີຂຽວ ແລະ ຍືນຍົງເຊິ່ງຈະເຮັດໃຫ້ລາຍໄດ້ ແຫ່ງຊາດຕໍ່ຫົວຄົນເພີ່ມທະວີຫຼາຍກວ່າ 4 ເທົ່າເມື່ອທຽບໃສ່ປີ 2015 ທີ່ມີລາຍຮັບະເລ່ຍປະມານ 1.970 ໂດລາສະຫະລັດ.
ຜົນການຄາດຄະເນດັ່ງກ່າວ ສປປລາວ ຈະມີອຸດສາຫະກຳເສົາຄ້ຳ ແລະ ໂຄງລ່າງເສດຖະກິດທີ່ເຂັ້ມແຂງສຳລັບການຫັນເປັນອຸດສາຫະກຳທັນສະໄໝ, ເສດຖະກິດຕະຫຼາດຕາມທິດສັງຄົມນິຍົມ ໄດ້ຮັບການຈັດຕັ້ງປະຕິບັດຢ່າງເປັນລະບົບ, ສັງຄົມມີຄວາມສະຫງົບ, ມີປະຊາທິປະໄຕ, ສີວິໄລ ແລະ ຍຸດຕິທຳ ປະຊາຊົນບັນດາເຜົ່າມີຄວາມສາມັກຄີປອງດອງ ເປັນປືກແຜນ, ໃນຂະນະທີ່ຄວາມແຕກໂຕນກັນລະຫວ່າງຕົວເມືອງ ແລະ ຊົນນະບົດ ແລະ ຊັ້ນຄົນຕ່າງໆໃນສັງຄົມຫຍັບໃກ້ກັນ, ຊີວິດການເປັນຢູ່ຂອງປະຊາຊົນໄດ້ຮັບການຍົກສູງຂຶ້ນ; ຊັບພະຍາກອນມະນຸດໄດ້ຮັບການພັດທະນາໃຫ້ມີຄຸນະພາບ; ສິດທິຂອງພົນລະເມືອງມີການຮັບປະກັນດ້ວຍການຄຸ້ມຄອງລັດຕາມກົດໝາຍທີ່ສັກສິດ, ລະບອບປົກຄອງຕາມທິດສາມສ້າງມີຄວາມເຂັ້ມແຂງ; ສິ່ງແວດລ້ອມໄດ້ຮັບການປົກປັກຮັກສາ, ຊັບພະຍາກອນທຳມະຊາດໄດ້ຮັບການຄຸ້ມຄອງ ແລະ ນຳໃຊ້ຢ່າງມີປະສິດທິຜົນ ແລະ ຍືນຍົງ, ມີຄວາມສາມາດເຊື່ອມໂຍງ ແລະ ເຊື່ອມຈອດກັບພາກພື້ນ ແລະ ສາກົນຢ່າງເປັນເຈົ້າການ.
ຕາມການປະເມີນຜົນຂອງສາກົນເຫັນວ່າ: ສປປລາວ ມີຄວາມຄືບໜ້າໃນການກຽມຄວາມພ້ອມ ເພື່ອນຳເອົາປະເທດຊາດຫຼຸດພົ້ນອອກຈາກສະຖານະພາບຄວາມດ້ອຍພັດທະນາ ເຊິ່ງສະເລ່ຍລາຍໄດ້ແຫ່ງຊາດເທົ່າກັບ 99%, ດັດສະນີຊັບສິນມະນຸດໄດ້ 92%, ດັດສະນີຄວາມບອບບາງທາງດ້ານເສດຖະກິດຢູ່ໃນລະດັບເທົ່າກັບ 88%ຂອງມາດຕະຖານ.


text:
ເນື່ອງໃນໂອກາດບຸນກຸດຈີນ ເຊິ່ງເປັນບຸນປີໃໝ່ຕາມປະເພນີຂອງຈີນທີ່ຈະມາເຖິງ, ທ່ານຫຼີເຄີ້ສຽງ ນາຍົກລັດຖະມົນຕີຈີນໄດ້ພົບປະໂອ້ລົມກັບຊ່ຽວຊານຕ່າງປະເທດຈຳນວນໜຶ່ງທີ່ເຮັດວຽກຢູ່ຈີນນັ້ນຢ່າງສະໜິດສະໜົມຢູ່ຫໍສະພາປະຊາຊົນແຫ່ງຊາດຈີນນະຄອນຫຼວງປັກກິ່ງໃນວັນທີ 5 ກຸມພານີ້.
ທ່ານຫຼີເຄີ້ສຽງຕາງໜ້າໃຫ້ລັດຖະບານຈີນຝາກຄວາມຢື້ຢາມຖາມຂ່າວທີ່ຈິງໃຈແລະອວຍພອນໄຊອັນປະເສີດໄປຍັງຊ່ຽວຊານຕ່າງປະເທດທຸກທ່ານທີ່ເຮັດວຽກຢູ່ຈີນ.
ທ່ານຫຼີເຄີ້ສຽງ ເນັ້ນວ່າ: ໄປຄຽງຄູ່ກັບຈີນເປີດປະຕູສູ່ພາຍນອກນັບມື້ກວ້າງອອກ, ຈີນຈະປະຕິບັດນະໂຍບາຍດຶງດູດຜູ້ມີຄວາມຮູ້ຄວາມສາມາດຈາກຕ່າງປະເທດຢ່າງຕັ້ງໜ້າກວ່າເກົ່າແລະສືບຕໍ່ສ້າງສະພາບແວດລ້ອມທີ່ດີກວ່າເກົ່າແລະອຳນວຍຄວາມສະດວກໃນການບໍລິການທີ່ມີຄຸນນະພາບສູງກວ່າເກົ່າໃຫ້ແກ່ເພື່ອນມິດບັນດາປະເທດທີ່ມາເຮັດວຽກແລະດຳລົງຊີວິດຢູ່ຈີນ ທັງຈັດຕັ້ງປະຕິບັດມາດຕະການອຳນວຍຄວາມສະດວກຕ່າງໆເປັນຕົ້ນ ການອອກວິຊາທີ່ສາມາດໄປກັບຫຼາຍເທື່ອເປັນເວລາກຳນົດ 5ຫາ 10 ປີ, ອອກໃບອະນຸຍາດໃຫ້ຄົນຕ່າງປະເທດດຳລົງຊີວິດຢູ່ຈີນຖາວອນຫຼືບັດຂຽວໃຫ້ຫຼາຍກວ່າເກົ່າ, ຫຼຸດເງື່ອນໄຂໃນການຂໍດຳລົງຊີວິດຢູ່ຈີນຢ່າງຖາວອນແລະອື່ນໆ. ຫວັງວ່າ ຊ່ຽວຊານຕ່າງປະເທດຈະປະກອບສ່ວນໃຫ້ແກ່ການສ້າງສາພັດທະນາຂອງຈີນ ແລະຕັ້ງໜ້າເຂົ້າຮ່ວມການພັດທະນາຢ່າງມີການປະດິດສ້າງ, ການຍົກລະດັບອຸດສາຫະກຳ,ການປັບປຸງໂຄງປະກອບເສດຖະກິດຂອງຈີນເພື່ອຮ່ວມກັນຊົມໃຊ້ໂອກາດການພັດທະນານຳກັນ.


text:
ກອງປະຊຸມໃຫຍ່ຄັ້ງທີ VIII ຂອງພັກ (18-21/3/2006)
- ດຳເນີນແຕ່ວັນທີ 18 ຫາ ວັນທີ 21 ເດືອນ ມີນາ ປີ 2006, ທີ່ນະຄອນຫລວງວຽງຈັນ; ພາຍໃຕ້ການເປັນ ປະທານຂອງສະຫາຍ ຄຳໄຕ ສີພັນດອນ, ປະທານ ຄະນະບໍລິຫານງານສູນກາງພັກ;
- ເຂົ້າຮ່ວມກອງປະຊຸມໃຫຍ່ ຄັ້ງນີ້ ມີຜູ້ແທນ 498 ສະຫາຍ ທີ່ເປັນຕົວແທນໃຫ້ແກ່ສະມາຊິກພັກທັງໝົດ ຈຳນວນ 148.590 ສະຫາຍ ຢູ່ບັນດາຂະແໜງການ ອ້ອມຂ້າງສູນກາງ, ທ້ອງຖິ່ນ ແລະຮາກຖານຕ່າງໆ ໃນທົ່ວປະເທດ;
- ກອງປະຊຸມຄັ້ງນີ້ ໄດ້ເລືອກເອົາ 55 ສະຫາຍ ເປັນຄະນະບໍລິຫານງານສູນກາງພັກ ເລືອກເອົາ ສະຫາຍ ຈູມມາລີ ໄຊຍະສອນ ເປັນເລຂາທິການໃຫຍ່, ກົມການເມືອງ ປະກອບມີ 11 ສະຫາຍ, ເລືອກຕັ້ງເອົາຄະນະເລຂາທິການ ສູນກາງພັກ 7 ສະຫາຍ, ເລືອກເອົາປະທານ ແລະ ຮອງປະທານ ຄະນະກຳມະການກວດກາພັກຂັ້ນສູນກາງ ຈຳນວນ 3 ສະຫາຍ.
* ສັງລວມຫຍໍ້ເນື້ອໃນຂອງມະຕິ ມີດັ່ງນີ້ :
1)- ສະຫລຸບຕີລາຄາການປະຕິບັດແນວທາງປ່ຽນແປງໃໝ່ ໃນ 20 ປີ ແລະ ການປະຕິບັດມະຕິກອງປະຊຸມໃຫຍ່ ຄັ້ງທີ VII ຂອງພັກ ໂດຍມີຂໍ້ສະຫລຸບ ທີ່ສໍາ ຄັນ ແລະ ຕົ້ນຕໍ ດັ່ງນີ້:
1.1- ແນວທາງປ່ຽນແປງໃໝ່ ແມ່ນຖືກຕ້ອງສອດຄ່ອງກັບສະພາວະຄວາມເປັນຈິງທາງ ດ້ານເສດຖະກິດ-ສັງຄົມຂອງປະເທດເຮົາ, ຖືກກັບຄວາມມຸ່ງມາດປາຖະໜາ ຂອງປະຊາຊົນບັນດາເຜົ່າ, ບັນດາຊັ້ນຄົນ ແລະ ໄດ້ຮັບການ ສະໜັບສະໜູນຈາກພາຍໃນ ແລະ ຕ່າງປະເທດຢ່າງກວ້າງຂວາງ, ເປັນປັດໄຈ ຮັບປະ ກັນສະຖຽນລະພາບທາງການເມືອງ ແລະ ຄວາມໝັ້ນຄົງຂອງລະບອບປະຊາທິປະໄຕປະຊາຊົນ.
1.2- ແນວທາງປ່ຽນແປງໃໝ່ໄດ້ສ້າງເງື່ອນໄຂ ແລະ ກາລະໂອກາດໃໝ່ໃຫ້ແກ່ ການຂຸດຄົ້ນກຳລັງແຮງສັງລວມພາຍໃນຊາດ ສົມທົບກັບກຳລັງແຮງຂອງ ສາກົນເຂົ້າໃນການພັດທະນາ, ເຮັດໃຫ້ເສດຖະກິດແຫ່ງຊາດມີຊີວິດຊີວາ ແລະຂະຫຍາຍຕົວຕໍ່ເນື່ອງຕະຫລອດໄລຍະ 20 ປີ ໃນລະດັບ ສະເລ່ຍ 6,2%, ເຊິ່ງເຮັດໃຫ້ລວມຍອດຜະລິດຕະພັນພາຍ ໃນໄລ່ສະເລ່ຍຕາມຫົວຄົນເພີ່ມຂຶ້ນກວ່າ 2 ເທົ່າຕົວ, ຊີວິດການເປັນຢູ່ທາງດ້ານວັດຖຸ ແລະ ຈິດໃຈຂອງປະຊາຊົນ ໄດ້ຮັບການປັບປຸງ ແລະ ຍົກສູງຂຶ້ນລື່ນແຕ່ກ່ອນຢ່າງຈະແຈ້ງ.
1.3- ແນວທາງປ່ຽນແປງໃໝ່ໄດ້ກຳນົດທິດທາງຢ່າງຖືກຕ້ອງ ແລະ ຮັບປະກັນການປັບປຸງບູລະນະລະບົບການເມືອງ ຂອງລະບອບປະຊາທິປະໄຕ ປະຊາຊົນ ໃຫ້ມີຄວາມໜັກແໜ້ນເຂັ້ມແຂງຍິ່ງຂຶ້ນ, ເປັນຕົ້ນ ແມ່ນໄດ້ເຮັດ ໃຫ້ບົດບາດ ການນຳພາຂອງພັກໄດ້ຮັບການເຊີດຊູສູງຂຶ້ນ ແລະ ເຮັດໃຫ້ຄວາມສາມັກຄ ີປອງດອງ ຂອງປວງຊົນລາວບັນດາເຜົ່າແໜ້ນແຟ້ນຂຶ້ນ. ພ້ອມກັນນັ້ນກໍເຮັດໃຫ້ການພົວພັນຮ່ວມມືກັບຕ່າງປະເທດ ນັບມື້ນັບເປີດກວ້າງ ອອກ ແລະ ບົດບາດ ອິດທິພົນຂອງພັກ ກໍຄື ຂອງປະເທດເຮົາສູງເດັ່ນຂຶ້ນໃນເວທີພາກພື້ນ ແລະສາກົນ.
2)- ກອງປະຊຸມໃຫຍ່ ໄດ້ຢືນຢັນ ກ່ຽວກັບການເສີມຂະຫຍາຍ 5 ບົດຮຽນແຫ່ງການປ່ຽນແປງໃໝ່ເຂົ້າໃນພາລະກິດ ປົກປັກຮັກສາ ແລະ ສ້າງສາປະເທດຊາດ ໃນຂັ້ນຕໍ່ໄປ ຄື :
2.1- ຕ້ອງສືບຕໍ່ເພີ່ມທະວີຄວາມສາມັກຄີເປັນເອກະພາບໃນທົ່ວພັກ, ທົ່ວປວງຊົນ ຕິດແໜ້ນກັບການເຊີດຊູນ້ຳໃຈຮັກຊາດ, ເສີມຂະຫຍາຍຈິດໃຈ ເອກະລາດ ເປັນເຈົ້າຕົນເອງ, ເພິ່ງຕົນເອງ ແລະ ສ້າງຄວາມເຂັ້ມແຂງດ້ວຍຕົນເອງ, ຖືອັນນີ້ເປັນປັດໄຈຕັດສິນຜົນສຳເລັດຂອງພາລະກິດປ່ຽນແປງໃໝ່.
2.2- ຕ້ອງຢຶດໝັ້ນໃນແນວທາງ ອີງໃສ່ປະຊາຊົນ, ເສີມຂະຫຍາຍກຳລັງແຮງອັນມະຫາສານຂອງປະຊາຊົນ ແລະ ເຮັດທຸກສິ່ງ ທຸກຢ່າງເພື່ອຜົນປະໂຫຽດ ຂອງປະຊາຊົນ, ເດັດດ່ຽວສະກັດກັ້ນ ແລະ ກຳຈັດປັດເປົ່າ ພະຍາດ ອາດຍາສິດ.
2.3- ປ່ຽນແປງໃໝ່ ຕ້ອງຮັບປະກັນສະຖຽນລະພາບທາງການເມືອງ, ຄວາມສະຫງົບ ແລະ ຄວາມເປັນລະບຽບຮຽບຮ້ອຍຂອງສັງຄົມ, ເອົາບັນຫານີ້ເປັນພື້ນຖານ ໃຫ້ແກ່ການສ້າງສາພັດທະນາ; ການສືບຕໍ່ພາລະກິດ ປ່ຽນແປງໃໝ່ ຕ້ອງດຳເນີນໄປຢ່າງຄົບຊຸດ, ຮອບຄອບ ດ້ວຍບາດກ້າວອັນເໝາະສົມ ໂດຍຢຶດ ໝັ້ນ 6 ຫລັກການ ພື້ນຖານ.
2.4- ປັບປຸງ ແລະ ເພີ່ມທະວີບົດບາ ນຳພາຂອງພັກ ໃນທຸກຂົງເຂດວຽກງານ, ພ້ອມກັນນັ້ນ ກໍ່ເຊີດຊູຄວາມສັກສິດ ແຫ່ງການຄຸ້ມຄອງຂອງລັດຕາມກົດໝາຍ, ເສີມຂະຫຍາຍສິດເປັນເຈົ້າຂອງປະຊາຊົນ, ຮັບປະກັນໃຫ້ການສ້າງສາ ພັດທະນາ ດຳເນີນໄປຖືກຕາມແນວທາງ ແລະຈຸດໝາຍຂອງພັກ.
2.5- ຕັ້ງໜ້າປະຕິບັດທິດນຳແຫ່ງການເສີມຂະຫຍາຍກຳລັງແຮງສັງລວມຂອງຊາດ ສົມທົບກັບກຳລັງແຮງຂອງຍຸກສະໄໝ, ຍາດແຍ່ງເອົາການສະໜັບສະໜູນ ຊ່ວຍເຫລືອຈາກສາກົນຢ່າງມີຫລັກການ ເພື່ອຊຸກຍູ້ການສ້າງສາ ພັດທະນາປະເທດຊາດ ໃຫ້ກາວໜ້າຂະຫຍາຍຕົວຢ່າງບໍ່ຢຸດຢັ້ງ.
3)- ໂດຍກຳແໜ້ນທ່າອ່ຽງລວມຂອງສະພາບແວດລ້ອມສາກົນ ແລະສະພາວະຄວາມເປັນຈິງທາງດ້ານ ເສດຖະກິດ-ສັງຄົມ ຂອງປະເທດເຮົາ, ກອງປະຊຸມໃຫຍ່ ໄດ້ເຫັນພ້ອມຮັບຮອງເອົາຄາດໝາຍສູ້ຊົນ ສຳລັບໄລຍະຮອດປີ 2020 ແລະປີ 2010 ດັ່ງນີ້:
3.1- ເມື່ອຮອດປີ 2020 :
- ປະເທດເຮົາຕ້ອງຫລຸດພົ້ນອອກຈາກຄວາມດ້ອຍພັດທະນາ, ເປັນປະເທດທີ່ມີຄວາມໝັ້ນຄົງທາງການເມືອງ ແລະ ມີຄວາມສະຫງົບປອດໄພທາງສັງຄົມ ທີ່ໜັກແໜ້ນ;
- ເສດຖະກິດຂະຫຍາຍ ຕົວຕໍ່ເນື່ອງ ແລະ ໝັ້ນທ່ຽງ ດ້ວຍຈັງວະໄວພໍສົມຄວນ;
- ປະຊາຊົນມີຊີວິດການເປັນຢູ່ ລື່ນລະດັບປັດຈຸບັນ 3 ເທົ່າ, ເສດຖະກິດແຫ່ງຊາດມີພື້ນຖານອັນໝັ້ນຄົງ ດ້ວຍໂຄງປະກອບກະສິກຳ-ປ່າໄມ້ ຕິດແໜ້ນ ກັບອຸດສາຫະກຳ ແລະ ການບໍລິການ ທີ່ມີຄວາມສົມສ່ວນ ແລະ ຕັ້ງໜ້າ, ມີຄວາມສາມາດເຊື່ອມໂຍງເຂົ້າກັບພາກພື້ນ ແລະສາກົນ;
- ບັນດາພາກສ່ວນເສດຖະກິດ ລ້ວນແຕ່ມີກຳລັງແຮງ ແລະ ຂະຫຍາຍຕົວຢ່າງກົມກຽວ, ໃນນັ້ນ ພາກສ່ວນເສດຖະກິດຂອງລັດ ແລະ ພາກສ່ວນເສດຖະກິດ ຮ່ວມມືຂອງປະຊາຊົນ ກວມສ່ວນຫລາຍ ໃນເສດຖະກິດແຫ່ງຊາດ;
- ເສດຖະກິດຕະຫລາດທີ່ມີການຄຸ້ມຄອງຂອງລັດ ໄດ້ເປັນລະບົບ ແລະ ມີປັດໄຈພື້ນຖານ ແຫ່ງການຫັນເປັນອຸດສາຫະກຳ ແລະ ຫັນເປັນທັນສະໄໝ.
- ລະບົບການເມືອງປະຊາທິປະໄຕ ປະຊາຊົນ ທີ່ມີພັກເປັນແກນນຳ ມີຄວາມໜັກແໜ້ນ, ທາດແທ້ຂອງລັດ ທີ່ເປັນລັດຂອງປະຊາຊົນ ໂດຍປະຊາຊົນ ແລະ ເພື່ອປະຊາຊົນ ສະແດງອອກຢ່າງຈະແຈ້ງ, ສິດທິຂອງພົນລະເມືອງ ມີການຮັບປະກັນ ດ້ວຍການຄຸ້ມຄອງຕາມກົດໝາຍຢ່າງສັກສິດ, ປະຊາຊົນບັນດາເຜົ່າ ມີຄວາມສາມັກຄີເປັນປຶກແຜ່ນ ແລະ ມີເງື່ອນໄຂພັດທະນາຕົນເອງທີ່ດີຂຶ້ນ ໂດຍມີລະດັບການສຶກສາຈົບຊັ້ນປະຖົມ ໃນນັ້ນ ສ່ວນໃຫຍ່ ແມ່ນຈົບມັດທະຍົມ ຕອນຕົ້ນ ແລະ ໄດ້ຮັບການບໍລິການດ້ານສາທາລະນະສຸກ ຢ່າງທົ່ວເຖິງ ແລະ ມີຄຸນນະພາບ;
- ວັດທະນະທຳອັນດີງາມຂອງຊາດໄດ້ຮັບການປົກປັກຮັກສາ ແລະ ພັດທະນາໃຫ້ອຸດົມຮັ່ງມີຕື່ມອີກ;
- ສປປລາວ ມີການພົວພັນຮ່ວມມືອັນກວ້າງຂວາງກັບສາກົນ ເພື່ອນຳເອົາຜົນປະໂຫຍດມາໃຫ້ປະເທດຊາດ ແລະ ສາມາດເຂົ້າຮ່ວມກັບປະຊາຄົມໂລກ ໃນພາ ລະກິດ ສັນຕິພາບ, ມິດຕະພາບ ແລະ ການຮ່ວມມືພັດທະນາ.
3.2- ສຳລັບໄລຍະ ແຕ່ 2006 ຮອດປີ 2010 ແມ່ນ:
- ເຮັດໃຫ້ທົ່ວປະເທດມີສະຖຽນລະພາບອັນໜັກແໜ້ນ, ສ້າງເງື່ອນໄຂອຳນວຍໃຫ້ເສດຖະກິດຂະຫຍາຍຕົວ ໃນລະດັບຕໍ່ເນື່ອງ, ບັນລຸຄາດໝາຍ 7,5% ຂຶ້ນໄປ ໃນແຕ່ລະປີ, ດ້ວຍການພັດທະນາຂະແໜງການກະສິກຳ-ປ່າໄມ້ ຕິດແໜ້ນກັບອຸດສາຫະກຳ ແລະ ການບໍລິການຢ່າງແຂງແຮງ ແລະມີຈຸດສຸມ.
- ສ້າງໂຄງປະກອບທີ່ມີຄວາມສົມສ່ວນຫລາຍຂຶ້ນ ແລະ ມີດ້ານທັນສະໄໝ, ເສີມຂະຫຍາຍກຳລັງແຮງຂອງທຸກພາກສ່ວນເສດຖະກິດ ແລະ ການພົວພັນ ຮ່ວມມືກັບຕ່າງປະເທດຢ່າງແຂງແຮງ.
- ບົນພື້ນຖານການຜະລິດກະສິກຳທີ່ໜັກແໜ້ນ ແລະ ການຂຸດຄົ້ນຂະແໜງການ ທີ່ເປັນທ່າແຮງຢ່າງມີປະສິດທິຜົນນັ້ນ ການຖາງປ່າເຮັດໄຮ່ປູກເຂົ້າ ຕ້ອງຢຸດຕິ ຢ່າງສິ້ນເຊີງ ໂດຍມີອາຊີບໃໝ່ປ່ຽນແທນທີ່ໝັ້ນຄົງ, ຄອບຄົວທີ່ທຸກຍາກ ໄດ້ຮັບການແກ້ໄຂໂດຍພື້ນຖານ.
- ປະເທດເຮົາມີພື້ນຖານໂຄງລ່າງເສດຖະກິດ-ເຕັກນິກ, ວັດທະນະທຳ, ວິທະຍາສາດ ແລະ ບຸກຄະລາກອນທີ່ມີຄຸນນະພາບ ຈຳນວນໜຶ່ງ ເພື່ອຮອງຮັບການຫັນ ເປັນທັນສະໄໝ;
- ຊີວິດການເປັນຢູ່ທາງດ້ານວັດຖຸ ແລະ ວັດທະນະທຳ ຂອງປະຊາຊົນໄດ້ຮັບການປັບປຸງ ແລະ ຍົກສູງຂຶ້ນຕື່ມ; ລາຍໄດ້ສະເລ່ຍຢູ່ໃນລະດັບ 800 ໂດລາ ຕໍ່ຄົນຕໍ່ປີ.
4)- ສູ້ຊົນປະຕິບັດ 7 ທິດທາງ, ໜ້າທີ່ລວມ ດັ່ງນີ້ :
4.1- ເພີ່ມທະວີຄວາມສາມັກຄີເປັນເອກະພາບພາຍໃນພັກ ແລະ ຄວາມເປັນປຶກແຜ່ນໃນທົ່ວປວງຊົນ, ຍົກສູງຈິດໃຈສູ້ຊົນ, ຄວາມດຸໝັ່ນປະດິດສ້າງ ແລະ ນ້ໍາໃຈຮັກຊາດ ເອກະລາດ ເປັນເຈົ້າຕົນເອງ ສ້າງຄວາມເຂັ້ມແຂງ ດ້ວຍຕົນເອງ ໃນພາລະກິດປົກປັກຮັກສາ ແລະ ພັດທະນາປະເທດຊາດ, ໂດຍຖືເອົາການ ພັດທະນາເສດຖະກິດເປັນໃຈກາງ, ຍູ້ແຮງການເຕີບໂຕທາງເສດຖະກິດ ຕິດພັນກັບການແກ້ໄຂບັນຫາສັງຄົມ, ຮັບປະກັນໃຫ້ການຂະຫຍາຍ ຕົວດຳເນີນ ໄປຖືກ ຕາມຈຸດໝາຍສັງຄົມນິຍົມ, ກ້າວໄປທັນກັບກະແສການພັດທະນາຂອງໂລກ, ກຳຈັດພະຍາດອາດຍາສິດ ແລະ ການສໍ້ລາດບັງຫລວງ; ສະກັດກັ້ນການ ຫັນປ່ຽນໂດຍສັນຕິ ຂອງອິດທິກຳ ລັງປໍລະປັກ.
4.2- ຂຸດຄົ້ນຄວາມອາດສາມາດບົ່ມຊ້ອນຢູ່ພາຍໃນປະເທດຢ່າງສຸດຂີດ ໂດຍອີງໃສ່ຄົນລາວ ແລະ ຊັບພະຍາກອນຂອງຊາດທີ່ເຮົາມີ ສົມທົບກັບການ ເປັນເຈົ້າການຍາດແຍ່ງເອົາການຮ່ວມມືຈາກພາຍນອກ; ເພີ່ມທະວີການ ພົວພັນຮ່ວມມືກັບບັນດາປະເທດເພື່ອນມິດຍຸດທະສາດ, ເພີ່ມຄວາມເປັນເຈົ້າການ ແລະ ຄວາມສາມາດແຂ່ງຂັນໃຫ້ສູງຂຶ້ນ ໃນການເຊື່ອມໂຍງກັບບັນດາປະເທດໃນພາກພື້ນ ແລະໃນໂລກ ເພື່ອຍູ້ການຜະລິດ ແລະ ການ ບໍລິການໃຫ້ຂະຫຍາຍຕົວ; ຍົກລະດັບຊີວິດການເປັນຢູ່ຂອງປະຊາຊົນ ແລະ ສ້າງຄວາມຮັ່ງມີເຂັ້ມແຂງໃຫ້ແກ່ປະເທດຊາດ.
4.3- ຂະຫຍາຍກຳລັງການຜະລິດ ຕິດພັນກັບການສ້າງ ແລະ ປັບປຸງການພົວພັນການຜະລິດໃຫ້ສອດຄ່ອງ ດ້ວຍການເສີມຂະຫຍາຍກຳລັງແຮງ ແລະ ຄຸນປະໂຫຍດຂອງທຸກພາກສ່ວນເສດຖະກິດ ໄປຄຽງຄູ່ກັບການປັບປຸງ ແລະກໍ່ສ້າງພາກສ່ວນເສດຖະກິດຂອງລັດ ແລະ ພາກສ່ວນເສດຖະກິດຮ່ວມມື ຂອງປະຊາຊົນໃຫ້ເຕີບໃຫຍ່ເຂັ້ມແຂງຂຶ້ນ ເພື່ອເປັນຫລັກແຫລ່ງ ແລະ ສາມາດດຳລົງບົດບາດເປັນເຈົ້າພາທາງ; ປະຕິບັດການຫັນເປັນອຸດສາຫະກຳ ແລະ ຫັນເປັນທັນສະໄໝ ບົນພື້ນຖານການນຳໃຊ້ເຕັກໂນໂລຢີໃໝ່ເຂົ້າໃນບາງຂົງເຂດ, ບາງຂະແໜງການທີ່ເປັນທ່າແຮງ ແລະ ເສດຖະກິດຊົນນະບົດ ເຊັ່ນ: ກະສິກຳ-ປ່າໄມ້, ອຸດສາຫະກຳປຸງແຕ່ງ, ຂະແໜງໄຟຟ້າ ໂດຍສະເພາະ ໄຟຟ້ານ້ຳຕົກ; ການບໍລິການທາງຜ່ານ, ການທ່ອງທ່ຽວ ແລະ ຂະແໜງບໍ່ແຮ່ ເພື່ອສ້າງໂຄງປະກອບ ເສດຖະກິດ ກະສິກຳ-ປ່າໄມ້ ຕິດພັນກັບອຸດສາຫະກຳ ແລະ ການບໍລິການ ກໍຄື ໂຄງປະກອບເສດຖະກິດ ຕາມເຂດແຄວ້ນ ໃຫ້ເປັນຕົນ ເປັນຕົວຂຶ້ນຢ່າງສອດຄ່ອງໃນທົ່ວປະເທດ.
4.4- ຕັ້ງໜ້າສົ່ງເສີມເສດຖະກິດຄອບຄົວ (ເສດຖະກິດຄອບຄົວ ທຳມະດາ, ເສດຖະກິດຄອບຄົວແບບເປີດກວ້າງ) ເພື່ອຍົກລະດັບລາຍໄດ້ ແລະ ຊີວິດການ ເປັນຢູ່ຂອງປະຊາຊົນໃຫ້ດີຂຶ້ນ ໄປພ້ອມກັບການລົງທຶນເປັນໂຄງການ ຕາມບໍລິເວນເຂດແຄວ້ນທີ່ເປັນຈຸດສຸມ ເພື່ອຊ່ວຍໜູນເສດຖະກິດຄອບຄົວໃຫ້ຂະຫຍາຍຕົວ. ພ້ອມກັນນັ້ນກໍ່ສ້າງການສະສົມເພື່ອມີທຶນຮອນພັດທະນາຢ່າງເປັນ ເຈົ້າການໃນຂັ້ນຕໍ່ໄປ.
4.5- ເອົາໃຈໃສ່ພັດທະນາການສຶກສາ, ສາທາລະນະສຸກ ແລະ ວັດທະນະທໍາ ແນໃສ່ສ້າງບຸກຄະລາກອນທີ່ມີຄວາມຮູ້ຄວາມສາມາດ, ມີສີມື, ມີວິຊາການ ແລະ ພະລານາໄມສົມບູນໃຫ້ໄດ້ ເພື່ອສາມາດຕອບສະໜອງ ຄວາມຮຽກ ຮ້ອງຕ້ອງການຂອງພາລະກິດປົກປັກຮັກສາ ແລະ ພັດທະນາປະເທດຊາດ.
4.6- ສືບຕໍ່ປັບປຸງລະບົບການເມືອງ, ສ້າງພັກໃຫ້ປອດໃສ, ເຂັ້ມແຂງ ແລະ ໜັກແໜ້ນ, ສຶກສາອົບຮົມ ແລະ ບຳລຸງຖັນແຖວສະມາຊິກພັກ ໃຫ້ເປັນແບບຢ່າງ ນຳໜ້າໃນການປະຕິບັດໜ້າທີ່ວຽກງານ ແລະ ການດຳລົງຊີວິດທີ່ສົດ ໃສກ້າວໜ້າ; ສ້າງລັດເຮົາໃຫ້ເປັນລັດຂອງປະຊາຊົນ, ໂດຍປະຊາຊົນ ແລະ ເພື່ອປະຊາຊົນຢ່າງແທ້ຈິງ; ດຳເນີນການຄຸ້ມຄອງລັດ, ຄຸ້ມຄອງສັງຄົມ ຕາມລະບຽບກົດໝາຍຢ່າງສັກສິດ, ແກ້ໄຂບັນຫາສັງຄົມ ໃຫ້ມີປະສິດທິພາບ, ເສີມສ້າງ ອະລິຍະທຳທາງດ້ານຈິດໃຈ ແລະ ຄວາມຍຸຕິທຳ ໃນສັງຄົມ.
4.7- ດຳເນີນວຽກງານກໍ່ສ້າງຮາກຖານໃຫ້ໄດ້ດີ ດ້ວຍການດຳເນີນມາດຕະການຫັນວຽກ, ຫັນກຳລັງພະນັກງານ, ພາຫະນະ, ທຶນຮອນລົງສູ່ຮາກຖານ, ລົງເຖິງປະຊາຊົນ; ສຶກສາອົບຮົມ, ຈັດຕັ້ງ ແລະ ນຳພາປະຊາຊົນປະຕິບັດ ວຽກງານຕ່າງໆ ດ້ວຍຄວາມຕື່ນຕົວເປັນເຈົ້າການ ແລະ ເປັນຂະບວນການອັນ ກວ້າງຂວາງ ແລະ ຕໍ່ເນື່ອງຢູ່ແຕ່ລະຮາກຖານ.
* ບົນພື້ນຖານທິດທາງໜ້າທີ່ລວມດັ່ງກ່າວ, ກອງປະຊຸມໃຫຍ່ໄດ້ກຳນົດທັດສະນະ ແລະແຜນນະໂຍບາຍໃຫຍ່ຕໍ່ຂົງເຂດວຽກງານຕ່າງໆ ດັ່ງນີ້ :
1)- ກຳນົດທັດສະນະ ແລະ ຈຸດໝາຍ ກ່ຽວກັບການພັດທະນາປະເທດ ໂດຍເອົາການພັດທະນາເສດຖະກິດເປັນໃຈກາງ, ສືບຕໍ່ແກ້ໄຂຄວາມທຸກຍາກ ຂອງປະຊາຊົນ ໂດຍຖືເອົາການແກ້ໄຂຄວາມທຸກຍາກຂອງຄອບຄົວເປັນ ຈຸດສຸມ, ບືນຕົວສຸດຂີດ ປະຕິບັດຄາດໝາຍສູ້ຊົນ ແກ້ໄຂຄວາມທຸກຍາກ ຂອງຄອບຄົວ ໃຫ້ໄດ້ໂດຍພື້ນຖານ ໃນປີ 2010; ຍູ້ການເຕີບໂຕຂອງເສດຖະກິດແຫ່ງຊາດໃຫ້ບັນລຸຄາດໝາຍ 7,5% ຂຶ້ນໄປໃນແຕ່ລະປີ.
2)- ເພີ່ມປະສິດທິພາບແຫ່ງການຄຸ້ມຄອງມະຫາພາກຂອງລັດ ຕໍ່ເສດຖະກິດຕະຫລາດ ເພື່ອຮັບປະກັນໃຫ້ເສດຖະກິດ-ສັງຄົມຂອງປະເທດເຮົາຂະຫຍາຍຕົວ ໄປຕາມທິດສັງຄົມນິຍົມ.
3)- ເພີ່ມຄວາມສາມາດໃນການພັດທະນາຊັບພະຍາກອນມະນຸດ ໃນທຸກດ້ານເພື່ອຕອບສະໜອງຄວາມຮຽກຮ້ອງຕ້ອງການ ໃນການພັດທະນາເສດຖະກິດ-ສັງຄົມ ຂອງປະເທດເຮົາໃນໄລຍະໃໝ່; ເອົາໃຈໃສ່ການປະຕິບັດ ນະໂຍ ບາຍສັງຄົມໃຫ້ເໝາະສົມ ໂດຍສອດຄ່ອງກັບເງື່ອນໄຂ ແລະ ຄວາມສາມາດ ຕົວຈິງຂອງ ເສດຖະກິດ ການເງິນຂອງປະເທດເຮົາ.
4)- ບູລະນະລັດປະຊາທິປະໄຕ ຂອງພວກເຮົາ ຕາມທິດສ້າງລັດຂອງປະຊາຊົນ, ໂດຍປະຊາຊົນ ແລະ ເພື່ອຜົນປະໂຫຍດຂອງປະຊາຊົນຢ່າງແທ້ຈິງ, ສ້າງລັດເຮົາ ໃຫ້ເປັນລັດແຫ່ງກົດໝາຍເທື່ອລະກ້າວ ພາຍໃຕ້ການນຳພາຂອງ ພັກ.
5)- ເພີ່ມທະວີຄວາມສາມັກຄີເປັນປຶກແຜ່ນຂອງປວງຊົນລາວທັງຊາດ ບົນພື້ນຖານການສ້າງພັນທະພາບກຳມະກອນ, ກະສິກອນ, ນັກຮຽນຮູ້ປັນຍາຊົນ ປະຕິວັດ ໃຫ້ແໜ້ນແກ່ນ ພາຍໃຕ້ການນຳພາຂອງພັກ.
6)- ປະຕິບັດແນວທາງປ້ອງກັນຊາດ-ປ້ອງກັນຄວາມສະຫງົບທົ່ວປວງຊົນຮອບດ້ານ, ປົກປ້ອງເອກະລາດ, ອະທິປະໄຕ ແລະ ຜືນແຜ່ນດິນ ອັນຄົບຖ້ວນ ຂອງຊາດໄວ້ໃຫ້ໝັ້ນຄົງ, ຮັບປະກັນສະຖຽນລະພາບ ແລະ ຄວາມສະຫງົບ ອັນໜັກແໜ້ນສຳລັບການພັດທະນາເສດຖະກິດ-ສັງຄົມ ແລະການທຳມາຫາກິນ ຂອງປະຊາຊົນ.
7)- ສືບຕໍ່ປະຕິບັດແນວທາງການຕ່າງປະເທດທີ່ສ້າງສັນ, ເຊື່ອມໂຍງເຂົ້າກັບສາກົນຢ່າງຕັ້ງໜ້າ ແລະເປັນເຈົ້າການ, ປະຕິບັດນະໂຍບາຍພົວພັນແບບ ຫລາຍທິດ, ຫລາຍຝ່າຍ ແລະ ຫລາຍຮູບແບບ ບົນພື້ນຖານເຄົາລົບ ເອກະລາດ, ອະທິປະໄຕ ແລະ ຜືນແຜ່ນດິນອົນຄົບຖ້ວນຂອງກັນ, ບໍ່ແຊກແຊງເຂົ້າ ວຽກງານພາຍໃນຂອງກັນ ແລະ ກັນ, ສະເໝີພາບ ແລະຕ່າງຝ່າຍຕ່າງໄດ້ຮັບຜົນປະໂຫຍດ.
* ເພື່ອສືບຕໍ່ ນຳພາ-ພາລະກິດປ່ຽນແປງໃໝ່ ໄປສູ່ຈຸດໝາຍຢ່າງມີໄຊ, ກອງປະຊຸມໃຫຍ່ໄດ້ເປັນເອກະພາບກັນຕົກລົງວ່າ: ຕ້ອງຍົກສູງຄວາມສາມາດ ແລະ ເພີ່ມທະວີບົດບາດການ ນຳພາຂອງພັກໃນທຸກດ້ານ, ສ້າງພັກ ໃຫ້ປອດໃສເຂັ້ມແຂງ ແລະໜັກແໜ້ນ. ຢາກເຮັດໄດ້ແນວນັ້ນ ຕ້ອງກຳແໜ້ນບັນດາທິດທາງໜ້າທີ່ ໃຫຍ່ ດັ່ງລຸ່ມນີ້ :
1)- ຍົກສູງຄຸນນະພາບຂອງວຽກງານການເມືອງ-ແນວຄິດ ແລະ ເອົາໃຈໃສ່ປັບປຸງວຽກງານຄົ້ນຄວ້າທິດສະດີ ບົນພື້ນຖານຢຶດໝັ້ນທິດສະດີ ມາກ-ເລນິນ, ທາດແທ້ປະຕິວັດຂອງຊົນຊັ້ນກຳມະກອນ ແລະ ອຸດົມການສັງຄົມນິຍົມ ຢ່າງເດັດດ່ຽວ.
2)- ເພີ່ມທະວີວຽກງານສ້າງພັກໃຫ້ໜັກແໜ້ນທາງດ້ານການຈັດຕັ້ງ ໂດຍຢຶດໝັ້ນຫລັກການລວມສູນປະຊາທິປະໄຕ, ເສີມຂະຫຍາຍປະຊາທິປະໄຕ ໄປພ້ອມກັບການເພີ່ມທະວີລະບຽບວິໄນພາຍໃນພັກຢ່າງເຂັ້ມງວດ; ຕັ້ງໜ້າ ປັບປຸງລະບອບລະບຽບການ ກ່ຽວກັບການຈັດຕັ້ງຮາກຖານພັັກ ແລະ ກົງຈັກຊ່ວຍວຽກ ຂອງຄະນະພັກທຸກຂັ້ນ.
3)- ເຊີດຊູຄວາມເປັນແບບຢ່າງ ນຳໜ້າ ຂອງພະນັກງານ ສະມາຊິກພັກ ໃນທຸກການເຄື່ອນໄຫວວຽກງານ ແລະ ການດຳລົງຊີວິດ.
4)- ສືບຕໍ່ປັບປຸງແບບແຜນນຳພາຂອງພັກ ຕາມທິດເສີມຂະຫຍາຍແບບແຜນນຳພາ ຕາມແນວທາງມະຫາຊົນ ອັນເປັນມູນເຊື້ອທີ່ດີງາມຂອງພັກເຮົາ; ພ້ອມ ກັນນັ້ນ ກໍຕ້ອງເສີມຂະຫຍາຍປະຊາທິປະໄຕພາຍໃນພັກ, ກຳຈັດປັດ ເປົ່າແບບແຜນອາດຍາສິດ, ອັດຕະວະໄສ ແລະ ຮູບການໃຫ້ໄດ້.
5)- ເພີ່ມທະວີ ແລະ ຍົກສູງຄຸນນະພາບຂອງວຽກງານກວດກາ ດ້ວຍການຄົ້ນຄວ້າວາງລະບຽບການ ແລະ ກົນໄກອັນລະອຽດເປັນລະບົບ ເພື່ອປະຕິບັດ ການກວດກາ ຂອງການຈັດຕັ້ງຕໍ່ບຸກຄົນ, ການກວດກາລະຫວ່າງການ ຈັດຕັ້ງດ້ວຍກັນ ກໍຄື ການກວດກາຂອງຂັ້ນລຸ່ມຕໍ່ຂັ້ນເທິງໃຫ້ປົກກະຕິ, ປະສານສົມທົບ ການກວດກາຂອງພັກ, ຂອງລັດ ແລະ ການກວດກາຂອງປະຊາຊົນໃຫ້ເໝາະສົມກົມກຽວ, ປະຕິບັດລະບອບກວດກາ ເພື່ອສະກັດກັ້ນ, ກວດກາ ເພື່ອສົ່ງເສີມ ແລະ ຂະຫຍາຍອັນຕັ້ງໜ້າ ແລະ ປັດໄຈໃໝ່ໃຫ້ດີກວ່າເກົ່າ; ເອົາໃຈໃສ່ປັບປຸງວຽກງານປ້ອງກັນພັກຕື່ມອີກ.
6)- ບຳລຸງຖັນແຖວພະນັກງານ ທັງທາງດ້ານຄຸນສົມບັດ ແລະ ຄວາມສາມາດ, ປັບປຸງ ແລະ ເພີ່ມທະວີຫລັກໝັ້ນການເມືອງໃຫ້ໜັກແໜ້ນ, ມີຄວາມຈົງ ຮັກພັກດີຕໍ່ປະເທດຊາດ ແລະ ມີນ້ຳໃຈຮັບໃຊ້ຊາດ-ຮັບໃຊ້ປະຊາຊົນ, ມີແບບແຜນດຳລົງຊີວິດອັນສົດໃສ ແລະ ກ້າວໜ້າ, ມີສະຕິຕໍ່ການຈັດຕັ້ງ ມີລະບຽບວິໄນ ແລະ ເຄົາລົບກົດໝາຍ.


text:
ວັນທີ 31 ມັງກອນ ເຊິ່ງເປັນມື້ພິທີໃສ່ບາດຖວາຍສັງກະທານ ເຊິ່ງມີການນຳຂອງແຂວງໂດຍທ່ານ ໂອໄດ ສຸດາພອນ ເຈົ້າແຂວງໆຄຳມ່ວນ, ມີບັນດາຄະນະນຳຂັ້ນແຂວງ, ຂັ້ນເມືອງ, ພະແນກການ, ອົງການຈັດຕັ້ງຕ່າງໆ ຕະຫຼອດ ເຖິງຊາວພຸດທະສາສະນິກະຊົນທັງພາຍໃນ ແລະ ຕ່າງປະເທດ ເວົ້າສະເພາະຄືຊາວແຂວງຄຳມ່ວນ ໄດ້ຮ່ວມໃສ່ບາດ ດ້ວຍຈິດໃຈໃສສັດທາ ແລະ ເບີກບານມ່ວນຊື່ນ.
ສ່ວນກິດຈະກຳພາຍໃນງານ ປະກອບມີການສະແດງສີລະປະວັນນະຄະດີທີ່ເປັນເອກະລັກຂອງທ້ອງຖິ່ນ, ການຈັດສະແດງເຮືອນຊົງລາວ, ການວາງສະແດງ ແລະ ຈຳໜ່າຍສິນຄ້າ ຈາກພາຍໃນ ແລະ ຕ່າງປະເທດ, ການເຂົ້າສັກກະລະບູຊາພຣະທາດສີໂຄດຕະບອງ, ພິທີກຳທາງປະເພນີ ແລະ ສາສະໜາ, ພິທີໃສ່ບາດພະຍາສີໂຄດ, ພິທີແຫ່ຜາສາດເຜິ້ງ, ພິທີໃສ່ບາດບຸນພະທາດສີໂຄດຕະບອງ ແລະ ແຫ່ທຽນໃນຕອນຄ່ຳ.
ພິເສດງານບຸນພຣະທາດສີໂຄດຕະບອງປີນີ້ໄດ້ມີພິທີການຕ້ອນຮັບຄະນະກອງບຸນຜ້າປ່າສາມັກຄີ ທີ່ເດີນທາງ ມາຈາກປະເທດອັງກິດ ໂດຍການເປັນ ເຈົ້າພາບເຈົ້າສັດທາຂອງທ່ານ ໄຊຍະການ ສີສຸວົງ ເອກອັກຄະລັດຖະທູດລາວ ປະຈຳປະເທດອັງກິດ ເຮັດໃຫ້ງານບຸນພຣະທາດສີໂຄດຕອງບອງມີຫຼາກຫຼາຍສີສັນ ແລະ ກາຍເປັນປະເພນີອັນດີງາມຂອງຊາດ ທີ່ໄດ້ປະຕິບັດສືບຕໍ່ກັນມາ ແຕ່ດົນນານ ເພື່ອເຕົ້າໂຮມຄວາມສາມັກຄີຂອງປວງຊົນລາວທັງຊາດ ກໍ່ຄືຊາວແຂວງຄຳມ່ວນ.
ຂ່າວ: ແຂວງຄຳມ່ວນ


text:
ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບຜູ້ຕາງໜ້າບາງພື້ນຖານເສດຖະກິດສະມາຊິກ APEC
ຕອນເຊົ້າວັນທີ 20/5, ຢູ່ ຮ່າໂນ້ຍ, ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບຜູ້ຕາງໜ້າດ້ານການຄ້າ ອາເມລິກາ Roert Lighthizer ເຂົ້າຢ້ຽມອຳລາ ແລະ ແລກປ່ຽນກ່ຽວກັບການພົວພັນຮ່ວມມືດ້ານການຄ້າ ຫວຽດນາມ - ອາເມລິກາ
ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບຜູ້ຕາງໜ້າດ້ານການຄ້າ ອາເມລິກາ Roert Lighthizer
ທີ່ການຕ້ອນຮັບ, ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນວ່າ: ຫວຽດນາມ ສະໜັບສະໜູນດ້ານການຄ້າເສລີບົນພື້ນຖານຍຸຕິທຳ ແລະ ຕ່າງຝ່າຍຕ່າງມີຜົນປະໂຫຍດ; ຖືເປັນສຳຄັນ ແລະ ປາຖະໜາຢາກສືບຕໍ່ເພີ່ມທະວີການພົວພັນດ້ານເສດຖະກິດ, ການຄ້າກັບ ອາເມລິກາ. ທ່ານນາຍົກລັດຖະມົນຕີ ຫງວຽນຊວນຟຸກ ຖືວ່າ, ອາເມລິກາ ມີບົດບາດສຳຄັນທີ່ສຸດໃນການຮ່ວມມືດ້ານເສດຖະກິດລະຫວ່າງອາຊີ - ປາຊີຟິກ; ຫວັງວ່າ ອາເມລິກາ ຈະເສີມຂະຫຍາຍບັນດາການເຄື່ອນໄຫວຮ່ວມມືຂອງຕົນ, ພິເສດແມ່ນດ້ານເສດຖະກິດການຄ້າ, ປະກອບສ່ວນເຂົ້າຄວາມວັດທະນາຖາວອນລວມໃນພາກພື້ນ ແລະ ໂລກ.
ໃນວັນດຽວກັນ, ທີ່ການຕ້ອນຮັບທ່ານລັດຖະມົນຕີກະຊວງເສດຖະກິດ, ການຄ້າ ແລະ ອຸດສາຫະກຳ ຍີ່ຢຸ່ນ Hiroshige Seko ນັ້ນ, ທ່ານນາຍົກລັດຖະມົນຕີ ຫງວຽນຊວນຟຸກ ສະແດງຄວາມເຊື່ອໝັ້ນວ່າ, ດ້ວຍການເຂົ້າຮ່ວມຂອງທ່ານ Hiroshige Seko, ຍີ່ປຸ່ນຈະປະກອບສ່ວນຢ່າງຕັ້ງໜ້າເຂົ້າໃນຜົນສຳເລັດຂອງກອງປະຊຸມລັດຖະມົນຕີການຄ້າຂອງບັນດາປະເທດ APEC. ທ່ານນາຍົກລັດຖະມົນຕີກໍ່ສະເໜີບັນດາອົງການກ່ຽວຂ້ອງສອງປະເທດຄວນຕັ້ງໜ້າປຶກສາຫາລື, ເພີ່ມທະວີການຮ່ວມມືໃນການສົ່ງອອກ, ນຳເຂົ້າຜະລິດຕະພັນກະເສດ, ໝາກໄມ້; ຜ່ານນັ້ນປະກອບສ່ວນຍົກສູງວົງເງິນສອງສົ້ນຍົກການພົວພັນດ້ານການຄ້າລະຫວ່າງສອງປະເທດຂຶ້ນຕື່ມ.
(ແຫຼ່ງຄັດຈາກ VOV)


text:
ເພີ່ມທະວີການຮ່ວມມືລະຫວ່າງນະຄອນໂຮ່ຈີມິນແລະຮຸງກາຣີ
(ພາບ: TTXVN)
ຕອນເຊົ້າ ວັນທີ 14/11 ຄະນະສະມາຊິກສະພາແຫ່ງຊາດ ຮຸງກາຣີ ນຳໂດຍ ທ່ານປະທານສະພາແຫ່ງຊາດ Kover Laszlo ໄດ້ອອກຈາກນະຄອນໂຮ່ຈີມິນ, ສິ້ນສຸດການຢ້ຽມຢາມຫວຽດນາມຢ່າງເປັນທາງການ ຕາມຄຳເຊີນຂອງທ່ານປະທານສະພາແຫ່ງຊາດຫວຽດນາມ ຫງວຽນຊິງຮຸງ ຢ່າງຈົບງາມ. ກ່ອນໜ້ານັ້ນ, ໃນຕອນຄໍ່າວັນທີ 13/11, ທ່ານ ເລແທງຫາຍ ເລຂາຄະນະພັກນະຄອນໂຮ່ຈີມິນ ໄດ້ໃຫ້ການຕ້ອນຮັບ ຄະນະຜູ້ແທນຂັ້ນສູງສະພາແຫ່ງຊາດ ຮຸງກາຣີ.
ທີ່ການຕ້ອນຮັບ, ທ່ານ ເລແທງຫາຍ ເລຂາຄະນະພັກນະຄອນໂຮ່ຈີມິນ ປາຖະໜາວ່າ: ໃນໄລຍະຈະມາເຖິງ, ສອງຝ່າຍຈະເພີ່ມທະວີການຮ່ວມມືໃນບັນດາຂົງເຂດ ເຊິ່ງສອງຝ່າຍຍັງມີຄວາມສາມາດບົ່ມຊ້ອນຫຼາຍຢ່າງ ແລະ ທ່າແຮງ ຄື: ການທ່ອງທ່ຽວ, ການວາງແຜນຜັງເມືອງ, ການຄົມມະນາຄົມສາທາລະນະ, ສະໜອງນ້ຳສະອາດ.
“ ພວກຂ້າພະເຈົ້າຕີລາຄາສູງທີ່ສຸດ ບັນດາຄວາມສາມາດບົ່ມຊ້ອນຂອງນະຄອນຫຼວງ Budapest ເວົ້າສະເພາະ ແລະ ຂອງປະເທດ ຮຸງກາຣີ ເວົ້າລວມ. ບົນພື້ນຖານການພົວພັນມິດຕະພາບ, ພວກຂ້າພະເຈົ້າຈະຍູ້ແຮງບັນດາໂຄງການຮ່ວມມືໃນຫຼາຍຂົງເຂດ. ກ່ອນອື່ນໝົດ, ພວກຂ້າພະເຈົ້າພວມເອົາໃຈໃສ່ທີ່ສຸດເຖິງໂຄງການຮ່ວມມືກ່ຽວກັບນ້ຳສະອາດ”
ທ່ານປະທານສະພາແຫ່ງຊາດ ຮຸງກາຣີ Kover Laszlo ກໍ່ຢັ້ງຢືນວ່າ: ຈະສ້າງທຸກເງື່ອນໄຂເພື່ອໃຫ້ການຮ່ວມມື ລະຫວ່າງ ສອງປະເທດ ຮຸງກາຣີ - ຫວຽດນາມ ນັບມື້ນັບນຳມາເຊິ່ງປະສິດທິຜົນທີ່ດີກວ່າ.
(ແຫຼ່ງຄັດຈາກ VOV)


text:
1. ທີ່ຕັ້ງ ແລະ ພາລະບົດບາດຂອງກົມແຜນການ ແລະ ການຮ່ວມມື
ກົມແຜນການ ແລະ ການຮ່ວມມື ມີຊື່ຫຍໍ້ວ່າ “ກຜຮ” ເປັນພາສາອັງກິດວ່າ “Department of Planning and Cooperation” ຊື່ຫຍໍ້ “DPC” ແມ່ນໂຄງປະກອບກົງຈັກ ຂອງກະຊວງພະລັງງານ ແລະ ບໍ່ແຮ່ ມີພາລະບົດບາດເປັນເສນາທິການໃຫ້ແກ່ກະຊວງໃນການ ຈັດຕັ້ງປະຕິບັດ ແລະ ຄຸ້ມຄອງແບບລວມສູນໃນວຽກງານແຜນການ, ການຮ່ວມມື ແລະ ວຽກງານລົງທຶນ ໃນຂອບເຂດຂະແໜງການພະລັງງານ ແລະ ບໍ່ແຮ່.
2. ສິດ ແລະ ໜ້າທີ່ລວມຂອງກົມແຜນການ ແລະ ການຮ່ວມມື
- ຄົ້ນຄວ້າຜັນຂະຫຍາຍແນວທາງນະໂຍບາຍ, ແຜນຍຸດທະສາດ ແລະ ແຜນພັດທະນາເສດຖະກິດສັງຄົມຂອງ ພັກ-ລັດ ອອກເປັນນະໂຍບາຍ, ແຜນຍຸດທະສາດ ແລະ ແຜນການພັດທະນາຂະ ແໜງພະລັງງານ ແລະ ບໍ່ແຮ່ ໄລຍະສັ້ນ, ໄລຍະກາງ ແລະ ໄລຍະຍາວ ເພື່ອສະເໜີລັດຖະມົນຕີ ນຳສະເໜີຕໍ່ລັດຖະບານພິຈາລະນາ;
- ເປັນໃຈກາງປະສານສົມທົບກັບຫ້ອງການກະຊວງ, ບັນດາກົມ ແລະ ສະຖາບັນ ທີ່ຂຶ້ນກັບກະຊວງ ໃນການຄົ້ນຄວ້າ, ປັບປຸງ ແລະ ຮ່າງນະໂຍບາຍ, ແຜນຍຸດທະສາດ, ແຜນການພັດທະນາໂຄງການໄຟຟ້າ ແລະ ບໍ່ແຮ່ ແລະ ນິຕິກຳຕ່າງໆ ລວມທັງການຮ່ວມມື ແລະ ການລົງທຶນ ທີ່ຕິດພັນກັບວຽກງານພະລັງງານ ແລະ ບໍ່ແຮ່ ເພື່ອສະເໜີລັດຖະມົນຕີນຳສະເໜີຕໍ່ລັດຖະບານ ພິຈາລະນາຮັບຮອງ ຫຼື ອະນຸມັດ ຕາມແຕ່ລະກໍລະນີ;
- ຄົ້ນຄວ້າ ຜັນຂະຫຍາຍນະໂຍບາຍ ແລະ ແຜນຍຸດທະສາດຂອງກະຊວງ ເພື່ອສ້າງເປັນແຜນການ,ແຜນງານ ແລະ ໂຄງການລະອຽດຂອງກົມ ພ້ອມທັງຈັດຕັ້ງປະຕິບັດ ແລະ ສະຫຼຸບຖອດຖອນບົດຮຽນ;
- ເປັນໃຈກາງໃນການປະສານງານ ເພື່ອລະດົມທຶນເຂົ້າໃນການຈັດຕັ້ງປະຕິບັດ ຕາມຕົວສາລະບານ ງົບປະມານພາກ 67 ກັບກະຊວງແຜນການ ແລະ ການລົງທຶນ;
- ສັງລວມ, ຂຶ້ນແຜນໃຊ້ຈ່າຍເງິນລາຍຮັບວິຊາການ, ເງິນປະກອບສ່ວນຂອງໂຄງການ, ເງິນລາຍຮັບວິຊາການ, ເງິນບໍລິຫານພາຍໃນກະຊວງ ແລະ ງົບປະມານສົ່ງເສີມວິຊາການ ເພື່ອສ້າງແຜນງົບປະມານລວມຂອງກະຊວງ;
- ສົມທົບກັບການຈັດຕັ້ງທີ່ຂຶ້ນກັບກະຊວງ, ອົງການປົກຄອງທ້ອງຖິ່ນ ແລະ ພາກສ່ວນຕ່າງໆທີ່ກ່ຽວ ຂ້ອງ ເພື່ອຊຸກຍູ້-ຕິດຕາມ, ສັງລວມ, ປະເມີນຜົນ ແລະ ລາຍງານການຈັດຕັ້ງປະຕິບັດແຜນການ, ແຜນລົງທຶນ ແລະ ແຜນຮ່ວມມື ໃນຂົງເຂດວຽກງານພະລັງງານ ແລະ ບໍ່ແຮ່, ພ້ອມທັງສະເໜີ ດັດແກ້ແຜນການ ແລະ ງົບປະມານ ແລະ ສ້າງແຜນການໃນແຕ່ລະໄລຍະ ເພື່ອນຳສະເໜີລັດຖະ ມົນຕີ ພິຈາລະນາ ຫຼື ນຳສະເໜີລັດຖະບານ;
- ປະສານສົມທົບກັບຫ້ອງການກະຊວງ, ບັນດາກົມ ແລະ ສະຖາບັນ ເພື່ອສັງລວມລາຍຮັບວິຊາການ, ງົບປະມານຂອງລັດ ເພື່ອສັງລວມ ແລະ ແຈກຢາຍໃຫ້ການຈັດຕັ້ງທີ່ຂຶ້ນກັບກະຊວງຕາມຄວາມເໝາະສົມ;
- ຊຸກຍູ້, ຕິດຕາມກວດກາການຈັດຕັ້ງປະຕິບັດ ດຳລັດ, ຂໍ້ຕົກລົງ, ຄຳສັ່ງ, ບົດແນະນຳ ແລະ ແຈ້ງການຂອງຂັ້ນເທິງວາງອອກ ກ່ຽວກັບ ວຽກງານແຜນການ, ການຮ່ວມມື ແລະ ການລົງທຶນ ໃນຂະແໜງພະລັງງານ ແລະ ບໍ່ແຮ່ ພ້ອມທັງສະຫຼຸບລາຍງານ ເປັນປົກກະຕິ;
- ເກັບກຳ, ສັງລວມຂໍ້ມູນ, ຄົ້ນຄວ້າ, ວິໄຈ ແລະ ພັດທະນາລະບົບຖານຂໍ້ມູນ ທີ່ກວມເອົາຂໍ້ມູນແຜນການ, ແຜນງານ, ຕົວເລກສະຖິຕິທາງດ້ານພະລັງງານ ແລະ ບໍ່ແຮ່ ແລະ ໂຄສະນາເຜີຍແຜ່ ບັນດາຂໍ້ມູນທີ່ບໍ່ເປັນຄວາມລັບໃຫ້ກັບສັງຄົມຮັບຊາບ ຕາມຄວາມເໝາະສົມ;
- ເປັນເສນາທິການໃຫ້ແກ່ລັດຖະມົນຕີ ໃນການຄົ້ນຄວ້າ ແລະ ສັງລວມບັນດາຄຳເຫັນຈາກແຕ່ລະ ກົມກອງ ເພື່ອປະກອບຄໍາເຫັນຕໍ່ບັນຫາຕ່າງໆ ກ່ຽວກັບ ວຽກງານແຜນການ, ການຮ່ວມມື ແລະ ການລົງທຶນ ທັງພາກລັດ ແລະ ເອກະຊົນ ໃນຂົງເຂດວຽກງານພະລັງງານ ແລະ ບໍ່ແຮ່;
- ຄົ້ນຄວ້າ, ສັງລວມ ການສະເໜີຂໍລົງທຶນ ຫຼື ປະຕິບັດໂຄງການໃນຂະແໜງພະລັງງານ ແລະ ບໍ່ແຮ່ ຂອງແຂວງ ແລະ ລັດວິສາຫະກິດ ເພື່ອສ້າງເປັນແຜນການລົງທຶນຂອງລັດ ໃຫ້ກະຊວງນຳສະເໜີຂໍອະນຸມັດນຳລັດຖະບານ;
- ປະສານສົມທົບກັບພາກສ່ວນກ່ຽວຂ້ອງໃນການຕິດຕາມ, ກວດກາ, ຄຸ້ມຄອງການນໍາໃຊ້ ແລະ ປະເມີນຜົນການຈັດຕັ້ງປະຕິບັດໂຄງການ ທີ່ນຳໃຊ້ທຶນພາຍໃນ ແລະ ຕ່າງປະເທດ ເຂົ້າໃນວຽກງານ ພະລັງງານ ແລະ ບໍ່ແຮ່;
- ເປັນໃຈກາງໃນການຄົ້ນຄວ້າ, ຈັດການປະມູນຄັດເລືອກຜູ່ລົງທຶນໂຄງການໄຟຟ້າ ແລະ ໂຄງການບໍ່ແຮ່ ແລະ ລາຍງານ ເພື່ອຂໍອະນຸມັດຈາກຂັ້ນເທິງ ພ້ອມທັງເປັນເຈົ້າການ ຫຼື ເຂົ້າຮ່ວມການຕິດຕາມ, ກວດກາ ແລະ ປະເມີນຜົນ ຈົນສໍາເລັດໂຄງການ;
- ປະກອບຄຳເຫັນຕໍ່ເນື້ອໃນຂອງຮ່າງເອກະສານການຮ່ວມມື, ບົດບັນທຶກຄວາມເຂົ້າໃຈ, ສັນຍາພັດ ທະນາໂຄງການ ຫຼື ສັນຍາອື່ນໆໃນລະດັບດຽວກັນ ທີ່ຕິດພັນກັບການລົງທຶນ ໃນຂະແໜງພະລັງງານ ແລະ ບໍ່ແຮ່ ແລະ ເຂົ້າຮ່ວມການເຈລະຈາຕາມຄວາມເໝາະສົມ. ເປັນໃຈກາງສັງລວມບັນດາ ການປະກອບຄຳເຫັນຂອງບັນດາກົມ ແລະ ສະຖາບັນກ່ຽວຂ້ອງ ຕໍ່ກັບການຕໍ່ອາຍຸບົດບັນທຶກຄວາມເຂົ້າໃຈ ຫຼື ສັນຍາ ເພື່ອນຳສະເໜີລັດຖະມົນຕີພິຈາລະນາຕາມແຕ່ລະກໍລະນີ;
- ເປັນເຈົ້າການປະສານສົມທົບກັນພາຍໃນຂະແໜງການພະລັງງານ ແລະບໍ່ແຮ່ ແລະ ຂະແໜງການອື່ນທີ່ກ່ຽວຂ້ອງ ໃນການສ້າງ ຫຼື ດັດແກ້ ສັນຍາສຳປະທານ ທີ່ກວມລວມເອກະສານຊ້ອນທ້າຍ ແລະ ເອກະສານອື່ນໆທີ່ກ່ຽວຂ້ອງ ເພື່ອເຮັດໃຫ້ສັນຍາສຳປະທານຂອງໂຄງການໄຟຟ້າ ແລະ ບໍ່ແຮ່ ມີຜົນສັກສິດ ຊຶ່ງກວມເອົາການການກະກຽມຮ່າງສັນຍາ, ຄົ້ນຄວ້າ, ວິໄຈຄວາມເປັນໄປດ້ານການເງິນ ແລະ ປະສິດທິຜົນຂອງໂຄງການ, ຜົນປະໂຫຍດຂອງຄູ່ສັນຍາ, ການເຈລະຈາເນື້ອໃນສັນຍາສຳປະທານ ແລະ ການສັງລວມຄໍາເຫັນຂອງຂະແໜງການທີ່ກ່ຽວຂ້ອງ; ສະຫຼຸບຜົນການເຈລະຈາສັນຍາສຳປະທານ ແລະ ລາຍງານລັດຖະມົນຕີ ເພື່ອຂໍທິດຊີ້ນຳ ແລະ/ຫຼື ສະເໜີລັດຖະບານອະນຸ ມັດຕາມຂັ້ນຕອນຂອງກົດໝາຍ;
- ປະສານສົມທົບກັບພາກສ່ວນກ່ຽວຂ້ອງໃນການຕິດຕາມ, ກວດກາ, ຄຸ້ມຄອງການນໍາໃຊ້ແຫຼ່ງທຶນພາຍໃນ ແລະ ຕ່າງປະເທດ ພ້ອມທັງປະເມີນຜົນການຈັດຕັ້ງປະຕິບັດໂຄງການໄຟຟ້າ ແລະ ບໍ່ແຮ່;
- ຄົ້ນຄວ້າ, ປະສານງານ, ພົວພັນກັບພາກສ່ວນກ່ຽວຂ້ອງພາຍໃນ ແລະ ຕ່າງປະເທດ ພ້ອມທັງກະກຽມເນື້ອໃນເອກະສານໃຫ້ຄະນະນຳກະຊວງ ເພື່ອເຂົ້າຮ່ວມກອງປະຊຸມສາກົນ ແລະ ການ ຢ້ຽມຢາມຕ່າງປະເທດ;
- ເປັນຈຸດໃຈກາງຈັດຕັ້ງປະຕິບັດ ຫຼື ປະສານງານການຮ່ວມມືດ້ານວິຊາການ ຫຼື ພົບປະ, ເຈລະຈາ ກັບບັນດາປະເທດຄູ່ຮ່ວມພັດທະນາ, ອົງການຈັດຕັ້ງສາກົນ, ວຽກງານອາຊຽນ ແລະ ບັນດາປະ ເທດໃນສົນທິສັນຍາ ທີ່ ສປປ ລາວ ເປັນພາຄີ ເພື່ອຂົນຂວາຍເອົາການຮ່ວມມື, ຊ່ວຍເຫຼືອ ແລະ ສະໜັບສະໜູນ ເຂົ້າໃນການພັດທະນາວຽກງານພະລັງງານ ແລະ ບໍ່ແຮ່.
- ເປັນໃຈກາງປະສານງານ ແລະ ເປັນເຈົ້າໜ້າທີ່ອາວຸໂສ ໃນກອບວຽກງານການຮ່ວມມືຂອງອາຊຽນ ທາງດ້ານພະລັງງານ ແລະ ບໍ່ແຮ່;
- ເຂົ້າຮ່ວມກອງປະຊຸມທັງພາຍໃນ ແລະ ຕ່າງປະເທດ ທີ່ກ່ຽວຂ້ອງກັບວຽກງານແຜນການ, ການຮ່ວມມື ແລະ ລົງທຶນ ໃນຂະແໜງການພະລັງງານ ແລະ ບໍ່ແຮ່ ຕາມການມອບໝາຍຂອງລັດຖະ ມົນຕີ;
- ເປັນຫົວໜ້າຄະນະ ຫຼື ຄະນະຊີ້ນຳ, ຄະນະກຳມະການ ຫຼື ກອງເລຂາ ໃຫ້ກັບວຽກຮ່ວມມື-ຊື້ຂາຍດ້ານພະລັງງານໄຟຟ້າກັບປະເທດເພື່ອນບ້ານ, ວຽກງານກວດກາ ແລະ ວຽກສະເພາະກິດອື່ນໆ ໃນລະດັບຕ່າງໆ ທັງພາຍໃນ ແລະ ຕ່າງປະເທດ;
- ບຳລຸງ, ຍົກລະດັບຄວາມຮູ້ຄວາມສາມາດ ກ່ຽວກັບ ວຽກແຜນການ, ການຮ່ວມມື ແລະ ການລົງ ທຶນ ໃຫ້ພະນັກງານ-ລັດຖະກອນ ໃຫ້ທົ່ວເຖິງ;
- ຄຸ້ມຄອງວັດຖຸອຸປະກອນ, ພາຫະນະ ແລະ ຊັບສິນຕ່າງໆຂອງກົມ ຕາມຂໍ້ກໍານົດຂອງກະຊວງ ແລະ ລະບຽບການທີ່ກ່ຽວຂ້ອງ;
- ຄົ້ນຄວ້າ ແລະ ນຳສະເໜີການປັບປຸງກົງຈັກການຈັດຕັ້ງ, ແຕ່ງຕັ້ງ, ຍົກຍ້າຍ, ປົດຕຳແໜ່ງ, ສຶກສາ ອົບຮົມ, ບຳລຸງ, ກໍ່ສ້າງ, ບັນຈຸ, ສັບຊ້ອນ, ປະຕິບັດວິໄນ ແລະ ນະໂຍບາຍ ໃຫ້ແກ່ພະນັກງານ-ລັດຖະກອນພາຍໃນກົມ ຕາມນະໂຍບາຍຂອງພັກ-ລັດ ແລະ ລະບຽບການ ວາງອອກ;
- ຄົ້ນຄວ້າ ແລະ ນຳສະເໜີການປະຕິບັດວິໄນ ແລະ ນະໂຍບາຍ ແກ່ການຈັດຕັ້ງ ແລະ ບຸກຄົນ ທັງພາຍໃນ ແລະ ຕ່າງປະເທດ ໃນການຈັດຕັ້ງປະຕິບັດໂຄງການ;
- ປະເມີນຜົນການປະຕິບັດວຽກງານຂອງພະນັກງານ-ລັດຖະກອນປະຈຳປີ, ການຂຶ້ນແຜນກຳນົດພະນັກງານນຳພາ-ຄຸ້ມຄອງ ແລະ ການກຳນົດຕຳແໜ່ງງານຂອງກົມໃຫ້ຄົບຖ້ວນ ໂດຍສົມທົບກັບກົມຈັດຕັ້ງ ແລະ ພະນັກງານ ຂອງກະຊວງ;
- ປະຕິບັດໜ້າທີ່ກວດກາລັດໃນຂອບເຂດຄວາມຮັບຜິດຊອບຂອງກົມ ແລະ ຕາມການມອບໝາຍ ຂອງຂັ້ນເທິງ;
- ອອກຈົດໝາຍ, ແຈ້ງການ, ບົດແນະນຳ ແລະ ໜັງສືລັດຖະການຕ່າງໆ ທີ່ກ່ຽວຂ້ອງກັບວຽກງານຂອງກົມ ຫຼື ຕາມການມອບໝາຍຂອງລັດຖະມົນຕີ;
- ນຳສະເໜີຂັ້ນເທິງພິຈາລະນາ ກ່ຽວກັບ ຮ່າງນະໂຍບາຍ, ຍຸດທະສາດ, ນິຕິກຳແຜນການ, ແຜນ ງານ, ໂຄງການ ແລະ ສັນຍາການຮ່ວມມື ຂອງກະຊວງ;
- ຮຽກໂຮມ, ຈັດກອງປະຊຸມ, ສຳມະນາ ແລະ ຝຶກອົບຮົມຕ່າງໆ ທີ່ກ່ຽວຂ້ອງກັບວຽກງານຂອງກົມແລະ ຕາມການມອບໝາຍຂອງລັດຖະມົນຕີ;
- ຈັດສັນແຈກຢາຍເງິນລາຍຮັບວິຊາການ, ງົບບໍລິຫານພາຍໃນກະຊວງ ແລະ ງົບປະມານສົ່ງເສີມວິຊາການ ເພື່ອສ້າງແຜນງົບປະມານລວມຂອງກະຊວງ;
- ຕິດຕາມ, ກວດກາການກໍ່ສ້າງ ແລະ ປະເມີນຜົນ ເພື່ອສະເໜີອະນຸມັດເບີກຈ່າຍງົບປະມານໃຫ້ໂຄງການຂອງລັດ ໂດຍສະເພາະໂຄງການລົງທຶນຂອງລັດໂດຍກົງ ເປັນແຕ່ລະໄລຍະ;
- ສົມທົບກັບພາກສ່ວນກ່ຽວຂ້ອງ ເພື່ອຄົ້ນຄວ້າ, ສັງລວມ ການສະເໜີລົງທຶນຂອງເອກະຊົນ ເພື່ອຈັດບູລິມາສິດສ້າງເປັນແຜນການພັດທະນາໂຄງການໄຟຟ້າ ແລະ ບໍ່ແຮ່ ເປັນແຕ່ລະໄລຍະ;
- ເປັນໃຈກາງໃນການຈັດການປະມູນລົງທຶນໂຄງການໄຟຟ້າ ແລະ ບໍ່ແຮ່ ໃນຮູບແບບຜ່ານການ ປະມູນ ຕາມແຜນການທີ່ໄດ້ຖືກຮັບຮອງຈາກລັດຖະບານ;
- ເຂົ້າຮ່ວມເປັນຄະນະຊີ້ນຳ, ຄະນະວິຊາການ, ຄະນະປະມູນຈັດຊື້ຈັດຈ້າງ ຂອງບັນດາໜ້າວຽກ ແລະ ໂຄງການທີ່ຂຶ້ນກັບກະຊວງ ເພື່ອຕິດຕາມ, ຊຸກຍູ້, ແລະ/ຫຼື ປະເມີນຜົນການຈັດຕັ້ງປະຕິບັດ ແລະ ສັງລວມລາຍງານລັດຖະມົນຕີ;
- ເປັນເຈົ້າການສັງລວມຄຳເຫັນຂອງບັນດາກົມ ແລະ ສະຖາບັນ ກ່ຽວກັບ ການສະເໜີຂໍອະນຸມັດເຊັນພາຍຫຼັງສິ້ນສຸດການເຈລະຈາ ຫຼື ການສະເໜີຂໍຕໍ່ອາຍຸບົດບັນທຶກຄວາມເຂົ້າໃຈ, ສັນຍາໃນຂັ້ນຕ່າງໆ ທີ່ຕິດພັນກັບໂຄງການພະລັງງານ ແລະ ບໍ່ແຮ່ ເພື່ອລາຍງານລັດຖະມົນຕີມີທິດຊີ້ນຳ;
- ພົວພັນ, ຮ່ວມມື, ພົບປະ, ເຈລະຈາ ແລະ ເຊັນບົດບັນທຶກຄວາມເຂົ້າໃຈ ແລະ ສັນຍາຕ່າງໆ ກັບອີກຝ່າຍ ທີ່ຕິດພັນກັບວຽກງານພະລັງງານ ແລະ ບໍ່ແຮ່ ຕາມແຕ່ລະກໍລະນີ ຫຼື ຕາມການມອບ ໝາຍຂອງລັດຖະມົນຕີ;
- ສະເໜີ ດັດແກ້, ໂຈະ ຫຼື ຍົກເລີກ ໂຄງການການລົງທຶນຂອງລັດ ທີ່ທເຫັນວ່າບໍ່ສອດຄ່ອງກັບແຜນພັດທະນາຂອງກະຊວງ ໃນແຕ່ລະໄລຍະ;
- ເຊັນເອກະສານທາງລັດຖະການທີ່ພົວພັນເຖິງໜ້າທີ່ ແລະ ຄວາມຮັບຜິດຊອບກົມ ຫຼື ຕາມການມອບໝາຍຂອງລັດຖະມົນຕີ;
- ສະເໜີເຂົ້າຮ່ວມກອງປະຊຸມ ແລະ ແລກປ່ຽນບົດຮຽນ ທັງພາຍໃນ ແລະ ຕ່າງປະເທດ ທີ່ພົວພັນເຖິງວຽກງານຂອງກົມ.
- ສົມທົບກັບຫ້ອງການກະຊວງ, ບັນດາກົມ, ສະຖາບັນ, ພະແນກການສາຍຕັ້ງຂັ້ນທ້ອງຖິ່ນ, ບັນດາການຈັດຕັ້ງພັກ-ລັດ ແລະ ອົງການຈັດຕັ້ງພາຍນອກ ລວມທັງນິຕິບຸກຄົນ ຫຼື ຂະແໜງການທີ່ກ່ຽວຂ້ອງ ເພື່ອປະຕິບັດໜ້າທີ່ຕາມພາລະບົດບາດຂອງກົມ;
- ສະເໜີຍ້ອງຍໍບຸກຄົນ ແລະ ການຈັດຕັ້ງທັງພາຍໃນ ແລະ ຕ່າງປະເທດ ທີ່ມີຜົນງານດີເດັ່ນປະກອບ ສ່ວນເຂົ້າ ໃນການພັດທະນາວຽກງານພະລັງງານ ແລະ ບໍ່ແຮ່;
- ຈັດຕັ້ງປະຕິບັດ ແລະ ດຳເນີນການປັບປຸງກົງຈັກການຈັດຕັ້ງ, ແຕ່ງຕັ້ງ, ຍົກຍ້າຍ, ປົດຕຳແໜ່ງ, ບຳລຸງ, ກໍ່ສ້າງ, ບັນຈຸ, ສັບຊ້ອນ, ປະຕິບັດວິໄນ ແລະ ນະໂຍບາຍ ແກ່ພະນັກງານ-ລັດຖະກອນຂອງກົມ ຕາມການຕົກລົງຂອງລັດຖະມົນຕີ;
- ປະຕິບັດການປະເມີນຜົນການປະຕິບັດວຽກງານ ຂອງລັດຖະກອນປະຈຳປີ ແລະ ກຳນົດຕຳແໜ່ງງານ ຂອງກົມໃຫ້ຄົບຖ້ວນ ໂດຍສົມທົບກັບກົມຈັດຕັ້ງ ແລະ ພະນັກງານ ຂອງກະຊວງ;
- ປະຕິບັດໜ້າທີ່ກວດກາລັດໃນຂອບເຂດຄວາມຮັບຜິດຊອບຂອງກົມ ແລະ ຕາມການມອບໝາຍຂອງ ຂັ້ນເທິງ;
- ປະຕິບັດສິດອື່ນໆ ຕາມການມອບໝາຍຂອງລັດຖະມົນຕີ.
3. ໂຄງປະກອບກົງຈັກການຈັດຕັ້ງຂອງກົມແຜນການ ແລະ ການຮ່ວມມື
ກົມແຜນການ ແລະ ການຮ່ວມມື ປະກອບບັນດາພະແນກການດັ່ງນີ້
- ພະແນກສັງລວມຂໍ້ມູນຂ່າວສານ;
- ພະແນກແຜນການ;
- ພະແນກຮ່ວມມື;
- ພະແນກລົງທຶນ;
- ພະແນກປະເມີນຜົນ;


text:
ທ່ານເລຂາທິການໃຫຍ່, ປະທານປະເທດ ຈີນ ສີຈິ້ນຜິງ ແລະ
ທ່ານປະທານປະເທດ ເຈືອງເຕີນຊາງ
ເນື່ອງໃນໂອກາດໂອກາດການຢ້ຽມຢາມຫວຽດນາມຂອງ ທ່ານເລຂາທິການໃຫຍ່, ປະທານປະເທດ ຈີນ ສີຈິ້ນຜິງ ແຕ່ວັນທີ 5-6/11, ວັນທີ 6/11, ຫວຽດນາມ ແລະ ຈີນ ໄດ້ອອກຖະແຫລງການຮ່ວມ ລວມມີ 11 ຂໍ້ ກ່ຽວກັບການຊຸກຍູ້ການພົວພັນຄູ່ຮ່ວມມືການຮ່ວມມືຍຸດທະສາດຮອບດ້ານຫວຽດນາມ -ຈີນ. ຖະແຫລງການຮ່ວມຊີ້ແຈ້ງ: ທີ່ການເຈລະຈາ, ພົບປະແລກປ່ຽນຄຳເຫັນຄັ້ງຕ່າງໆໃນຂອບເຂດການຢ້ຽມຢາມ, ບັນດາການນຳ ຫວຽດນາມ ແລະ ຈີນ ເຫັນດີນຳກັນໂດຍຖືວ່າ: ຫວຽດນາມ ແລະ ຈີນ ຄວນກຳແຫນ້ນທິດທາງອັນຖືກຕ້ອງຂອງນ້ຳໃຈມິດຕະພາບ ຫວຽດນາມ ແລະ ຈີນ, ເພີ່ມທະວີການແລກປ່ຽນຍຸດທະສາດ, ປັບປຸງຄວາມໄວ້ເນື້ອເຊື່ອໃຈດ້ານການເມືອງ, ຊຸກຍູ້ການຮ່ວມມືບັນດາຂົງເຂດບົນພື້ນຖານເຄົາລົບເຊິ່ງກັນ ແລະກັນ, ສະເຫມີພາບ, ຕ່າງຝ່າຍຕ່າງມີຜົນປະໂຫຍດ, ຄວມຄຸມເປັນຢ່າງດີ ແລະ ແກ້ໄຂຄວາມບໍ່ລົງລອຍກັນຢ່າງສົມເຫດສົມຜົນ, ຊຸກຍູ້ການພົວພັນຄູ່ຮ່ວມື ການຮ່ວມມືຍຸດທະສາດຮອບດ້ານ ຫວຽດນາມ - ຈີນ ໃຫ້ພັດທະນາຢ່າງປອດໃສ, ສະຖຽນລະພາບ.
ສອງຝ່າຍຖືວ່າ: ເລື່ອງຮັກສາການພົບປະຂັ້ນສູງເປັນປະຈຳລະຫວ່າງສອງພັກ, ສອງລັດ ມີບົດບາດສຳຄັນໃນການເພີ່ມທະວີຄວາມໄວ້ເນື້ອເຊື່ອໃຈດ້ານການເມືອງ, ຊຸກຍູ້ການພັດທະນາການພົວພັນສອງຝ່າຍ.
ສອງຝ່າຍເຫັນດີ ປະຕິບັດແຜນການຮ່ວມມືລະຫວ່າງສອງພັກເປັນຢ່າງດີ ແລະ ເຮັດໃຫ້ບັນດາການເຄື່ອນໄຫວພົວພັນແລກປ່ຽນການຮ່ວມມືລະຫວ່າງບັນດາອົງການພັກຢູ່ສູນກາງ ແລະ ທ້ອງຖິ່ນ, ຊຸກຍູ້ການພົວພັນແລກປ່ຽນການຮ່ວມມືມິດຕະພາບລະຫວ່າງສະພາແຫ່ງຊາດຫວຽດນາມ ກັບສະພາຜູ້ແທນປະຊາຊົນແຫ່ງຊາດຈີນ, ລະຫວ່າງແນວໂຮມປະເທດຊາດຫວຽດນາມ ແລະ ສະພາປຶກສາການເມືອງປະຊາຊົນແຫ່ງຊາດຈີນ, ຊຸກຍູ້ການພົວພັນແລກ່ປຽນມິດຕະພາບລະຫວ່າງປະຊາຊົນສອງປະເທດ.
ສອງປະເທດຮັກສາການແລກປ່ຽນຄະນະຜູ້ແທນຂັ້ນສູງລະຫວ່າງສອງກອງທັບ, ນຳໃຊ້ກົນໄກເຈລະຈາຍຸດທະສາດປ້ອງກັນຊາດເປັນຢ່າງດີ, ເພີ່ມທະວີການຮ່ວມມືປະຕິບັດກົດໝາຍບົນທະເລລະຫວ່າງຕຳຫລວດທະເລສອງປະເທດ, ພ້ອມກັນຮັກສາສັນຕິພາບ, ສະຖຽນລະພາບໃນທະເລອ່າວພາກເຫນືອ, ຊຸກຍູ້ການລົງນາມໃນບົດບັນທຶກຊ່ວຍຈຳກ່ຽວກັບການຮ່ວມມືລະຫວ່າງກອງບັນຊາການຕຳຫລວດທະເລຫວຽດນາມ ກັບກົມຕຳຫລາດທະເລຈີນ.
ຖະແຫລງການຮ່ວມຊີ້ແຈ້ງວ່າ: ຫວຽດນາມ ແລະຈີນ ຈະເພີ່ມທະວີການເຊື່ອມຕໍ່ຍຸດທະສາດພັດທະນາລະຫວ່າງສອງປະເທດໃນບັນດາຂົງເຂດເສດຖະກິດ, ການຄ້າ, ການລົງທຶນ, ກໍ່ສ້າງ, ຄົມມະນາຄົມ ແລະ ກະສິກຳ, ຊຸກຍູ້ການຮ່ວມມືໃນຂົງເຂດພາສີ ແລະ ການຄ້າຊາຍແດນ.
ຫວຽດນາມ ແລະ ຈີນ ປືກສາຫາລືຢ່າງກົງໄປກົງມາກ່ຽວກັບບັນຫາທະເລ ແລະ ເນັ້ນຫນັກຢ່າງແຮງເຖິງການປະຕິບັດຢ່າງເຂັ້ມງວດບັນດາຄວາມຮັບຮູ້ລວມສຳຄັນທີ່ບັນລຸໄດ້ລະຫວ່າງການນຳຂັ້ນສູງສອງພັກ, ສອງລັດ. ສອງລັດ ຢືດໝັ້ນ ຜ່ານການປຶກສາຫາລື ແລະ ເຈລະຈາມິດຕະພາບ, ຊອກຫາມາດຕະການພື້ນຖານ ແລະ ຍາວນານ, ບໍ່ສົ່ງຜົນສະທ້ອນເຖິງຫລັກໝັ້ນ ແລະ ແຜນນະໂຍບາຍຂອງແຕ່ລະປະເທດ.
ສອງຝ່າຍເຫັນດີ ພ້ອມກັນຄວບຄຸມຄວາມບໍ່ລົງລອຍກັນບົນທະເລເປັນຢ່າງດີ, ປະຕິບັດຖະແຫລງການກ່ຽວກັບການປະພຶດຂອງບັນດາຝ່າຍຢູ່ທະເລຕາເວັນອອກ DOC ຢ່າງຄົບຖ້ວນ ແລະ ມີປະສິດທິຜົນ, ຊຸກຍູ້ສ້າງປະມວນຂໍ້ກຳນົດການປະພຶດຢູ່ທະເລຕາເວັນອອກ COC ສຳເລັດໂດຍໄວ.
ສອງຝ່າຍ ເຫັນດີ ສືບຕໍ່ເພີ່ມທະວີການສົມທົບກັນໃນຂອບເຂດຫລາຍຝ່າຍຄື: ສປຊ, APEC, ASEAN -ຈີນ ພ້ອມກັນຮັກສາ, ປົກປັກຮັກສາ ແລະ ຊຸກຍູ້ສັນຕິພາບ, ຄວາມຈະເລີນຮຸ່ງເຮືອງ ແລະ ພັດທະນາຂອງໂລກ. ຝ່າຍຈີນ ສະຫນັບສະຫນູນ ຫວຽດນາມ ຈັດຕັ້ງກອງປະຊຸມສຸດຍອດ APEC 2017 ສຳເລັດຜົນ.ໃນໄລຍະຢ້ຽມຢາມຫວຽດນາມ, ສອງຝ່າຍໄດ້ລົງນາມໃນເອກະສານຮ່ວມມືສຳຄັນຫລາຍສະບັບ.
(ແຫຼ່ງຄັດຈາກ VOV)


text:
ເວທີປາໄສກ່ຽວກັບກາລະໂອກາດດ້ານການຄ້າແລະການລົງທຶນໃຫ້ແກ່ຫວຽດນາມ-ອົດສະຕາລີໃນ TPP
ທ່ານລັດຖະມົນຕີວ່າການກະຊວງອຸດສາຫະກຳ - ການຄ້າ ຫວູຮູຍຮ່ວາງ
(ພາບ: Khánh Linh/Vietnam+)
ວັນທີ 1/2, ຢູ່ນະຄອນ Sydney, ປະເທດອົດສະຕາລີ, ໄດ້ຈັດຕັ້ງເວທີປາໄສຮ່ວມມືດ້ານອຸດສາຫະກຳ - ການຄ້າ ລະຫວ່າງ ຫວຽດນາມ - ອົດສະຕາລີ ດ້ວຍຫົວຂໍ້ວ່າ “ສັນຍາຄູ່ຮ່ວມມືຂ້າມປາຊີຟິກ (TPP) - ບັນດາກາລະໂອກາດສົ່ງເສີມການຄ້າ ແລະ ການລົງທຶນໃຫ້ແກ່ວິສາຫະກິດ ຫວຽດນາມ ແລະ ອົດສະຕາລີ”. ກ່າວຄຳເຫັນນະທີ່ນີ້, ທ່ານລັດຖະມົນຕີວ່າການກະຊວງອຸດສາຫະກຳ - ການຄ້າ ຫວຽດນາມ ຫວູຮູຍຮ່ວາງ ຖືວ່າ: TPP ສວມບົດບາດສຳຄັນທີ່ສຸດໃນຂອບເຂດການຮ່ວມມືດ້ານການຄ້າລະຫວ່າງ ອົດສະຕາລີ ແລະ ຫວຽດນາມ ຍ້ອນວ່າ TPP ຈະເພີ່ມເຕີມໃຫ້ສັນຍາການຄ້າເສລີ ອາຊຽນ - ອົດສະຕາລີ - ນິວຊີແລນ (AANZFTA) ທີ່ພວມປະຕິບັດ, ຊ່ວຍໃຫ້ລະດັບເປີດປະຕູຕະຫຼາດຂອງ 2 ປະເທດນີ້ສຳລັບສິນຄ້າ ຫວຽດນາມ ຈະສູງກ່ວາອີກ. ທ່ານລັດຖະມົນຕີວ່າການກະຊວງອຸດສາຫະກຳ - ການຄ້າ ຫວູຮູຍຮ່ວາງ ຫວັງວ່າ: ເມື່ອ TPP ໃກ້ຈະໄດ້ຮັບການລົງນາມ ແລະ ມີຜົນສັກສິດ, ບັນດາກາລະໂອກາດລົງທຶນ ແລະ ດຳເນີນທຸລະກິດຢູ່ແຕ່ລະປະເທດຈະໄດ້ຮັບການຍົກສູງຂຶ້ນ, ພິເສດໃນຂົງເຂດເຊິ່ງທັງ 2 ຝ່າຍມີທ່າແຮງຄືຢູ່ອົດສະຕາລີ ແມ່ນອຸດສາຫະກຳຂຸດຄົ້ນໂລຫະ, ນຳ້ມັນອາຍແກັດ, ການບໍລິການ… ທ່ີເວທີປາໄສ, ວິສາຫະກິດ 2 ປະເທດປຶກສາຫາລືກ່ຽວກັບຫຼາຍບັນຫາເຊິ່ງທັງ 2 ຝ່າຍຕ່າງມີຄວາມສົນໃຈຄື: ສະພາບແວດລ້ອມແຫ່ງການລົງທຶນຈາກຕ່າງປະເທດ ແລະ ດຳເນີນທຸລະກິດຢູ່ ຫວຽດນາມ, ບັນດາບົດຮຽນ, ກາລະໂອກາດລົງທຶນ ແລະ ທຳມາຫາກິນຢູ່ ຫວຽດນາມ ແລະ ອົດສະຕາລີ.
(ແຫຼ່ງຄັດຈາກ VOV)


text:
ອຸປະກອນ insulator Polymer
Jera ໄດ້ຄົ້ນຄວ້າລະດັບຄວາມກ້ວາງຂອງອຸປະກອນສໍາລັບການ polymer ແລະຄອມໂພສິດ insulators, ຖືກນໍາໃຊ້ໃນແຮງດັນໄຟຟ້າຂະຫນາດກາງແລະແຮງດັນໄຟຟ້າສາຍ overhead ສູງ. ສໍາລັບອຸປະກອນເສີມທັງຫມົດສໍາລັບສາຍສົ່ງ overhead ກັບການຄຸ້ມຄອງນໍາ System MV (10-36KV) ຫຼື AAAC, ACSR, ລະບົບສາຍ ACSS ມີແຮງດັນ 10-35kV, ຫນຶ່ງໃນການຕັດສິນໃຈທີ່ສໍາຄັນທີ່ສຸດມີຢູ່ໃນການເລືອກອຸປະກອນທີ່ເຫມາະສົມ string ໃຫ້ສອດຄ້ອງກັບຄວາມຕ້ອງການຂອງ ພາລະຄວາມກົດດັນ, ຂະຫນາດແລະໄລຍະເວລາຂອງການນໍາໃຊ້ພາຍໃຕ້ການຜູ້ສູງອາຍຸໄຟຟ້າ.
Composite polymer insulator ຕອນສຸດທ້າຍ fitting ແລະອື່ນໆປະເພດຂອງ insulator fitting ແມ່ນເຮັດຈາກວັດຖຸດິບຄຸນະພາບສູງ, ມີຊຸບສັງກະສີອາບນ້ໍທີ່ເຫມາະສົມຮ້ອນແລະຂະຫນາດເພື່ອຕອບສະຫນອງລະດັບສາຍຂໍ້ກໍານົດໃນລະຫວ່າງການກໍ່ສ້າງເສັ້ນກັບ AAAC, ລະບົບສາຍ ACSR, ACSS ມີແຮງດັນ 10-35kV ທີ່ eliminates ຄວາມສ່ຽງຕໍ່ການລົ້ມເຫຼວຂອງລະບົບສາຍສົ່ງພະລັງງານໄຟຟ້າຈາກການເຄື່ອນໄຫວລົມ, ການສັ່ນສະເທືອນໄດ້.
ປົກກະຕິ Polymer ລະບົບອຸປະກອນ insulator ໄດ້ຖືກນໍາໃຊ້ໂດຍການນໍາໃຊ້ຕາ fitting, Socket fitting, ບານ fitting, fitting Clevis, Rod fitting, Y-Clevis, U ໄລປະຕູ. ກັ໊ບຕສຸ໊ນຂອງການເຊື່ອມຕໍ່ການກະຊັບຜ່ານວົງຈອນການອຸນຫະພູມແລະການທົດສອບຜູ້ສູງອາຍຸ, ການທົດສອບການຕໍ່ຕ້ານ corrosion, ການທົດສອບຄວາມກົດດັນ. ຮັບປະກັນເສັ້ນ Jera ທີ່ polymer pin ສຸດ insulator ຂອງພວກເຮົາ fitting ຕອບສະຫນອງຄວາມຕ້ອງການດ້ານວິຊາການລະຫວ່າງປະເທດ.
ການແບ່ງປະເພດຜະລິດຕະພັນ Jera ຂອງອຸປະກອນສູງແຮງດັນແລະອຸປະກອນເສີມສາຍໄຟຟ້າແມ່ນ constantly ການຂະຫຍາຍ. ພວກເຮົາສຸມໃສ່ການແກ້ໄຂບັນສໍາເລັດສໍາລັບລູກຄ້າຂອງພວກເຮົາ.


text:
ກົມຊັບສິນທາງປັນຍາ, ກະຊວງວິທະຍາສາດ-ເຕັກໂນໂລຢີ ໄດ້ເປັນເຈົ້າພາບຈັດກອງປະຊຸມຄັ້ງທີ 53 ກຸ່ມປະຕິບັດງານກ່ຽວກັບ ການຮ່ວມມືທາງດ້ານຊັບສິນທາງປັນຍາບັນດາປະເທດອາຊຽນ
ກອງປະຊຸມຄັ້ງທີ 53 ກຸ່ມປະຕິບັດງານກ່ຽວກັບ ການຮ່ວມມືທາງດ້ານຊັບສິນທາງປັນຍາບັນດາປະເທດອາຊຽນ
ແຕ່ວັນທີ 16-17 ກໍລະກົດ, ກົມຊັບສິນທາງປັນຍາ, ກະຊວງວິທະຍາສາດ-ເຕັກໂນໂລຢີ ໄດ້ເປັນເຈົ້າພາບຈັດກອງປະຊຸມຄັ້ງທີ 53 ກຸ່ມປະຕິບັດງານກ່ຽວກັບ ການຮ່ວມມືທາງດ້ານຊັບສິນທາງປັນຍາບັນດາປະເທດອາຊຽນ ແລະ ບັນດາເຫດການຢູ່ນອກກອງປະຊຸມທີ່ຮ່າໂນ້ຍ ແລະ ແຂວງກວາງນິງ. ກອງປະຊຸມຄັ້ງນີ້ ແມ່ນສຸມໃສ່ບັນດາບັນຫາຜັນຂະຫຍາຍໂຄງການດຳເນີນງານຂອງອາຊຽນກ່ຽວກັບຊັບສິນທາງປັນຍາໄລຍະ 2016-2025 ແລະ ບັນດາການເຄື່ອນໄຫວ ທາງດ້ານຊັບສິນທາງປັນຍາລະຫວ່າງອາຊຽນ ແລະ ບັນດາຄູ່ຮ່ວມມືຂອງອາຊຽນ.
(ແຫຼ່ງຄັດຈາກ VOV)


text:
ຫ້ອງການຖະແຫຼງຂ່າວລັດຖະບານຈີນໄດ້ເຜີຍແຜ່ປຶ້ມປົກຂາວ “ນະໂຍບາຍຈີນວ່າດ້ວຍການຮ່ວມມືດ້ານຄວາມໝັ້ນຄົງອາຊີປາຊີຟິກ”ໃນວັນທີ 11 ມັງກອນນີ້.
ປຶ້ມປົກຂາວສະບັບດັ່ງກ່າວມີໂຕໜັງສື 16.000 ໂຕ ປະກອບດ້ວຍ 6 ພາກຄື ຈຸດຢືນນະໂຍບາຍຂອງຈີນກ່ຽວກັບການຮ່ວມມືດ້ານຄວາມໝັ້ນຄົງອາຊີປາຊີຟິກ, ຄວາມໝັ້ນຄົງອາຊີປາຊີຟິກຕາມທັດສະນະຂອງຈີນ, ສາຍພົວພັນລະຫວ່າງຈີນກັບປະເທດໃນພາກພື້ນອາຊີປາຊີຟິກ,ຫຼັກໝັ້ນແລະຈຸດຢືນຂອງຈີນໃນບັນຫາຈຸດສຸມໃນພາກພື້ນ, ກົນໄກຫຼາຍຝ່າຍສຳຄັນຂອງພາກພື້ນອາຊີປາຊີຟິກທີ່ຈີນມີສ່ວນຮ່ວມແລະການຮ່ວມມືຮັກສາຄວາມໝັ້ນຄົງແບບໃໝ່ໃນພາກພື້ນທີ່ຈີນມີສ່ວນຮ່ວມ.
ປຶ້ມປົກຂາວຍັງແນະນຳການເຂົ້າຮ່ວມຮ່ວມມືຮັກສາຄວາມໝັ້ນຄົງແບບໃໝ່ໃນພາກພື້ນຂອງຈີນເປັນຕົ້ນ ການກູ້ໄພ,ການຕ້ານການກໍ່ການຮ້າຍ, ການປາບປາມອາຊະຍາກຳຂ້າມຊາດ,ຄວາມປອດໄພດ້ານອິນເຕີເນັດ,ຄວາມໝັ້ນຄົງທາງທະເລ, ການປ້ອງກັນການແຜ່ຜາຍອາວຸດກັບການຫຼຸດກຳລັງຮົບແລະອື່ນໆ.
ປຶ້ມປົກຂາວຍັງລະບຸວ່າ: ປະຊາຊົນຈີນກຳລັງ ສູ້ຊົນເພື່ອບັນລຸຄວາມຝັນໃນການຟື້ນຟູຄວາມຈະເລີນຮຸ່ງເຮືອງຂອງຊາດ ຄືນໃໝ່ຢ່າງຍິ່ງໃຫຍ່ ແລະໃນຂະບວນການດັ່ງກ່າວ, ຈີນຈະນຳເອົາໂອກາດຮ່ວມມືແລະຜົນປະໂຫຍດຈາກການພັດທະນາໄປສູ່ພາກພື້ນອາຊີປາຊີຟິກໃຫ້ຫຼາຍຂຶ້ນກວ່າເກົ່າ. ຈີນຍິນດີຮ່ວມກັບບັນດາປະເທດໃນພາກພື້ນນີ້ຍຶດໝັ້ນການຮ່ວມມືແບບຕ່າງຝ່າຍຕ່າງມີຜົນປະໂຫຍດ,ສົ່ງເສີມການເຈລະຈາແລະການຮ່ວມມືດ້ານຄວາມໝັ້ນຄົງອາຊີປາຊີຟິກ, ສົ່ງເສີມການສ້າງສາຍພົວພັນລະຫວ່າງຊາດແບບໃໝ່ແລະຮ່ວມກັນສ້າງອະນາຄົດໃນການພັດທະນາພາກພື້ນອາຊີປາຊີຟິກໃຫ້ສີວິໄລກວ່າເກົ່າ.


text:
ໃນລະຫວ່າງ ວັນທີ 10 – 12 ເມສາ 2015 ແຂວງຫົວພັນ ໄດ້ຕ້ອນຮັບ ຄະນະຜູ້ແທນຂັ້ນສູງ ຂອງແຂວງ ຮວາບີງ ແຫ່ງ ສສ ຫວຽດນາມ ທີ່ມາຢ້ຽມຢາມ ແລະ ເຮັດວຽກ ຢູ່ແຂວງ ຫົວພັນ ຊື່ງນຳໂດຍ ສະຫາຍ ບຸ້ຍ ວັນ ຕີ້ງ ກຳມະການສູນກາງພັກ, ເລຂາພັກແຂວງ, ປະທານ ສະພາປະຊາຊົນ ແຂວງຮວາບີງ ພິທີພົບປະ ໄດ້ຈັດຂື້ນ ຢູ່ທີ່ຫ້ອງຮັບແຂກ ຊັ້ນ 2 ຂອງຫ້ອງວ່າການປົກຄອງແຂວງ ໃນເວລາ 15:00 ຂອງວັນທີ 11 ເມສາ 2015, ສະຫາຍ ຄຳຮຸ່ງ ເຮືອງວົງສີ ກຳມະການສູນກາງພັກ, ເລຂາຄະນະບໍລິຫານງານ ພັກແຂວງ, ເຈົ້າແຂວງຫົວພັນ ໄດ້ກ່າວສະແດງ ຄວາມຍີນດີຕ້ອນ ແລະ ລາຍງານ ສະພາບການຈັດຕັ້ງປະຕິບັດ ແຜນພັດທະນາ ເສດຖະກິດ-ສັງຄົມ ໂດຍຫຍໍ້ ຕໍ່ຄະນະຜູ້ແທນ ຂັ້ນສູງ ແຂວງ ຮວາບີງ ເພື່ອຮັບຊາບ, ຈາກນັ້ນ ສະຫາຍ ບຸ້ຍ ວັນ ຕີ້ງ ກຳມະການສູນກາງພັກ, ເລຂາພັກແຂວງ, ປະທານສະພາປະຊາຊົນ ແຂວງ ຮວາບີງ ກໍ່ໄດ້ລາຍງານບາງບົດຮຽນ ທີ່ໄດ້ຈັດຕັ້ງປະຕິບັດ ຢູ່ແຂວງ ຮວາບີງ ການສ້າງຕັ້ງໂຮງງານຊີມັງ, ການບໍລິການ ດ້ານການທ່ອງທ່ຽວ ແລະ ອື່ນໆ ຄະນະຜູ້ແທນທັງສອງຝ່າຍ ໄດ້ສົນທະນາກັນ ຢ່າງກົງໄປກົງມາ ແລະ ສຳເລັດ ດ້ວຍໝາກຜົນ ອັນຈົບງາມ, ນະໂອກາດມາຢ້ຽມຢາມ ຄັ້ງນີ້ ຂອງສະຫາຍ ບຸ້ຍ ວັນ ຕີ້ງ ກຳມະການ ສູນກາງພັກ, ເລຂາພັກແຂວງ, ປະທານສະພາປະຊາຊົນ ແຂວງຮວາບີງ ຍັງໄດ້ມອບທຶນ ເພື່ອພັດທະນາແຂວງ ຫົວພັນ ຈຳນວນ 10,000 ໂດລາສະຫະລັດ, ຝ່າຍແຂວງຫົວພັນ ກໍ່ໄດ້ມອບຂອງຂັວນ ທີ່ລະນຶກ ໃຫ້ກັບຝ່າຍແຂວງ ຮວາບີງ ແລະ ໃນຕອນຄ່ຳ ຂອງວັນດັ່ງກ່າວ ແຂວງ ຫົວພັນ ໄດ້ຈັດບາສີສູ່ຂວັນ ໃຫ້ກັບຄະນະຜູ້ແທນຂັ້ນສູງ ຂອງແຂວງ ຮວາບີງ ພິທີດັ່ງກ່າວ ໄດ້ຈັດຂື້ນຢູ່ທີ່ພັດທະຄານອາຫານບ້ານນາ, ເມືອງຊຳເໜືອ ແລະ ພ້ອມກັນຮ່ວມຮັບປະທານ ອາຫານຄ່ຳ ຈາກນັ້ນກໍ່ໄດ້ຮັບຊົມ ການສະແດງຂອງໜ່ວຍສິນລະປະ ຂອງໂຮງຮຽນ ມສ ພັນຊຳ, ໜ່ວຍສິນລະປະ ຂອງໂຮງໝໍແຂວງ ຫົວພັນ ແລະ ມີການຫົດນ້ຳອວຍພອນປີ່ໃໝ່ລາວ ໃຫ້ກັນ ແລະ ກັນ ເຊີ່ງເຮັດໃຫ້ບັນຍາກາດເຕັມໄປດ້ວຍຄວາມເບີກບານມ່ວນຊື່ນ
ແຂວງຮວາບີງ ໃຫ້ທຶນພັດທະນາແຂວງຫົວພັນ
ແຂວງຫົວພັນມອບຂອງທີ່ລະນຶກໃຫ້ແຂວງຮວາບີງ
ແຫຼ່ງຂໍ້ມູນ: ຫ້ອງວ່າການປົກຄອງແຂວງຫົວພັນ.


text:
ສະພາແຫ່ງຊາດ ແລະ ລັດຖະບານຫາລືຫລາຍບັນຫາສໍາຄັນຂອງຊາດ
ກອງປະຊຸມຮ່ວມລະຫວ່າງຄະນະປະຈໍາສະພາແຫ່ງຊາດຊຸດທີ VIII ກັບຄະນະລັດຖະບານຄັ້ງທີ I ໄດ້ມີຂຶ້ນໃນວັນທີ 15 ສິງຫານີ້ທີ່ຫໍປະຊຸມແຫ່ງຊາດ(ຫລັກ6) ນະຄອນຫລວງວຽງຈັນ, ໂດຍການເປັນປະທານຮ່ວມຂອງທ່ານປະທານສະພາແຫ່ງຊາດ ນາງ ປານີ ຢາທໍຕູ້ ແລະ ທ່ານນາຍົກລັດຖະມົນຕີ ທອງລຸນ ສີສຸລິດ, ມີບັນດາຮອງປະທານສະພາແຫ່ງຊາດ, ຮອງນາຍົກລັດຖະມົນຕີ, ສະມາຊິກລັດຖະບານ, ກໍາມະການຄະນະປະຈໍາ, ພ້ອມດ້ວຍພາກສ່ວນກ່ຽວຂ້ອງຈາກລັດຖະບານ ແລະ ສະພາແຫ່ງຊາດເຂົ້າຮ່ວມຢ່າງພ້ອມພຽງ.
ກອງປະຊຸມໄດ້ປຶກສາຫາລືບັນຫາສໍາຄັນຂອງຊາດຄື: ຮັບຟັງການລາຍງານການຈັດຕັ້ງປະຕິບັດນະໂຍບາຍຊົດເຊີຍຕໍ່ປະຊາຊົນທີ່ໄດ້ຮັບຜົນກະທົບຈາກໂຄງການລົງທຶນພັດທະນາຂອງລັດ ລວມທັງໂຄງການກໍ່ສ້າງທາງລົດໄຟ, ໂຄງການລົງທຶນພາຍໃນ ແລະ ຕ່າງປະເທດທີ່ພົວພັນເຖິງການຊົດເຊີຍ ແລະ ການຈັດສັນທີ່ຢູ່ອາໄສ ແລະ ອາຊີບຄົງທີ່ໃຫ້ແກ່ປະຊາຊົນທີ່ຖືກຜົນກະທົບ, ຮັບຟັງການລາຍງານສະພາບການຈັດຕັ້ງປະຕິບັດບັນດາຄາດໝາຍໃຫຍ່ທາງດ້ານເສດຖະກິດ-ສັງຄົມ, ງົບປະມານແຫ່ງລັດ ຕາມມະຕິກອງປະຊຸມສະໄໝສາມັນເທື່ອທີ 2 ຂອງສະພາແຫ່ງຊາດໃນ 6 ເດືອນຕົ້ນປີ 2017 ແລະ ບັນດານະໂຍບາຍ ແລະ ມາດຕະການຈັດຕັ້ງປະຕິບັດແຜນດັ່ງກ່າວໃນ 6 ເດືອນທ້າຍປີ 2017 ແລະ ປຶກສາຫາລືກ່ຽວກັບກົນໄກປະສານງານ ແລະ ການຊີ້ນໍາຂອງຄະນະປະຈໍາສະພາແຫ່ງຊາດ ແລະ ລັດຖະບານຕໍ່ການຈັດຕັ້ງຜັນຂະຫຍາຍມະຕິກອງປະຊຸມສະໄໝສາມັນເທື່ອທີ 4 ຂອງສະພາແຫ່ງຊາດທີ່ຈະມາເຖິງໃນທ້າຍປີນີ້ ກ່ຽວກັບແຜນພັດທະນາເສດຖະກິດ-ສັງຄົມ ແລະ ແຜນງົບປະມານແຫ່ງລັດປະຈໍາປີ 2018 ຕໍ່ສາຍຕັ້ງຂອງຕົນ ນັບແຕ່ສູນກາງລົງຮອດທ້ອງຖິ່ນ, ເພື່ອແນໃສ່ຮັບປະກັນຄວາມເປັນເອກະພາບໃນການຊີ້ນໍາ ແລະ ຈັດຕັ້ງຜັນຂະຫຍາຍແຜນດັ່ງກ່າວໃຫ້ທັນຕາມກໍານົດເວລາ ແລະ ມີໝາກຜົນ.
ທ່ານປະທານສະພາແຫ່ງຊາດ ໄດ້ມີຄໍາເຫັນກ່າວເປີດກອງປະຊຸມວ່າ: ກອງປະຊຸມຄັ້ງນີ້, ແມ່ນຄັ້ງທໍາອິດຂອງການພົບປະເພື່ອພ້ອມກັນປຶກສາຫາລືບັນຫາທີ່ສໍາຄັນຂອງຊາດ ແນໃສ່ຮັບປະກັນເຮັດໃຫ້ເສດຖະກິດ-ສັງຄົມ ສືບຕໍ່ມີການຂະຫຍາຍຕົວ, ສັງຄົມມີຄວາມສະຫງົບ-ຄວາມເປັນລະບຽບຮຽບຮ້ອຍ, ສ້າງໄດ້ຄວາມໄວ້ວາງໃຈ ແລະ ຄວາມເຊື່ອໝັ້ນຂອງປະຊາຊົນຕໍ່ກັບການບໍລິຫານຂອງລັດ. ພ້ອມທັງປຶກສາຫາລື ແລະ ຮ່ວມກັນຊອກຫາວິທີແກ້ໄຂບັນຫາພົ້ນເດັ່ນທີ່ເກີດຂຶ້ນໃນສັງຄົມ ແລະ ສົ່ງຜົນກະທົບຕໍ່ສິດ ແລະ ຜົນປະໂຫຍດຂອງປະຊາຊົນບັນດາເຜົ່າໃນບັນດາໂຄງການລົງທຶນພັດທະນາຂອງລັດ ແລະ ຂອງພາກສ່ວນເສດຖະກິດຕ່າງໆ, ເພື່ອຕິດຕາມກວດກາການຈັດຕັ້ງປະຕິບັດບັນດາຄາດໝາຍໃຫຍ່ທາງດ້ານເສດຖະກິດ-ສັງຄົມ, ງົບປະມານແຫ່ງລັດປີ 2017 ຕາມມະຕິກອງປະຊຸມສະໄໝສາມັນເທື່ອທີ 2 ຂອງສະພາແຫ່ງຊາດວາງອອກ ເພື່ອສືບຕໍ່ຊຸກຍູ້ ແລະ ຊີ້ນໍາການຈັດຕັ້ງປະຕິບັດແຜນດັ່ງກ່າວໃນ 6 ເດືອນທ້າຍປີ ໃຫ້ບັນລຸຕາມຄາດໝາຍວາງໄວ້.
ທ່ານປະທານສະພາແຫ່ງຊາດ ກ່າວຕື່ມວ່າ: ເປັນເວລາ 1 ປີກວ່າທີ່ສໍາເລັດກອງປະຊຸມຄັ້ງປະຖົມມະລຶກຂອງສະພາແຫ່ງຊາດຊຸດທີ VIII, ເຖິງວ່າສະພາບການລວມໄດ້ມີການຫັນປ່ຽນຫລາຍດ້ານ, ຊຶ່ງມີທັງດ້ານກາລະໂອກາດທີ່ເອື້ອອໍານວຍ ແລະ ມີທັງຂໍ້ຫຍຸ້ງຍາກທ້າທາຍທົດສອບຫລາຍປະການກໍຕາມ, ແຕ່ທັງສອງອົງການອໍານາດລັດຄື: ອົງການນິຕິບັນຍັດ ແລະ ລັດບໍລິຫານ ກໍໄດ້ພ້ອມກັນຍົກສູງຄວາມຮັບຜິດຊອບທາງການເມືອງຂອງຕົນ, ຈັດຕັ້ງຜັນຂະຫຍາຍເນື້ອໃນມະຕິ X ຂອງພັກ, ກໍຄືແຜນພັດທະນາເສດຖະກິດ-ສັງຄົມ 5 ປີຄັ້ງທີ VIII ຂອງລັດມາເປັນແຜນການປະຈໍາປີອັນລະອຽດໃນວຽກງານຂອງພາກສ່ວນຕົນ, ໂດຍສະເພາະແມ່ນການຈັດຕັ້ງປະຕັ້ງປະຕິບັດແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດປະຈໍາປີ 2017 ຊຶ່ງເປັນປີທີສອງໃນການຈັດຕັ້ງປະຕິບັດແຜນ 5 ປີ ແມ່ນໄດ້ຮັບຜົນສໍາເລັດໃນຫລາຍດ້ານ, ຊຶ່ງໄດ້ເຮັດໃຫ້ປະເທດຊາດສືບຕໍ່ມີການພັດທະນາ, ມີສະຖຽນລະພາບທາງດ້ານເສດຖະກິດມະຫາພາກ ແລະ ມີຄວາມສະຫງົບທາງດ້ານການເມືອງ, ແຕ່ຄຽງຄູ່ກັນນັ້ນ, ຍັງສັງເກດເຫັນວ່າການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ກໍຄືແຜນງົບປະມານແຫ່ງລັດປີ 2017, ການຄຸ້ມຄອງບັນດາໂຄງການພັດທະນາຂອງລັດກໍຄືຂອງພາກເອກະຊົນທັງພາຍໃນ ແລະ ຕ່າງປະເທດຍັງມີບາງບັນທີ່ຈະຕ້ອງໄດ້ເອົາໃຈໃສ່ຊີ້ນໍາ ເພື່ອເຮັດໃຫ້ບັນດາຄາດໝາຍໃຫຍ່ທີ່ກໍານົດໄວ້ໃນແຜນພັດທະນາເສດຖະກິດ-ສັງຄົມ ແລະ ແຜນງົບປະມານແຫ່ງລັດປີ 2017 ໃຫ້ບັນລຸຕາມແຜນການທີ່ວາງໄວ້, ພ້ອມທັງປັບປຸງ ແລະ ແກ້ໄຂບາງບັນຫາທີ່ເກີດຂຶ້ນໃນສັງຄົມຊຶ່ງກະທົບເຖິງຜົນປະໂຫຍດຂອງປະຊາຊົນສ່ວນຫລວງຫລາຍໃຫ້ມີການຫັນປ່ຽນດີຂຶ້ນເປັນກ້າວໆ.


text:
ໃນຕອນ ເຊົ້າວັນທີ 3 ສິງຫາ 2017 ທີ່ຜ່ານມາ ທີ່ ສໍານັກກງານໃຫຍ່ ລາວ ໂທລະຄົມ ( ສາຍລົມ ) ນະຄອນຫຼວງວຽງຈັນ ໄດ້ຈັດພິທີ ປາຖະກະຖາ ວັນເຊັນສົນທິສັນຍາມິດຕະພາບ-ການຮ່ວມມື ຄົບຮອບ 40 ປີ ແລະ ວັນສ້າງຕັ້ງສາຍພົວພັນການທູດ ລະຫວ່າງ ລາວ-ຫວຽດນາມ ຄົບຮອບ 55 ປີ ໃຫ້ສະມາຊິກພັກ-ພະນັກງານທີ່ຢູ່ໃນຄວາມຮັບຜິດຊອບຂອງຕົນໄດ້ຮັບຮູ້,ເຂົ້າໃຈ, ເຫັນໄດ້ຄວາມໝາຍຄວາມສຳຄັນກ່ຽວກັບມູນເຊື້ອແຫ່ງການພົວພັນມິດຕະພາບ, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງລາວ-ຫວຽດນາມ ໃຫ້ທົ່ວເຖິງ
ໃຫ້ກຽດປາຖະກະຖາ ໃນຄັ້ງນີ້ໂດຍ: ທ່ານ ປອ ຄໍາໝັ້ນ ຈັນທະລັງສີ ຮອງເລຂາຄະນະພັກ ຮອງຫົວໜ້າກົມໂຄສະນາອົບຮົມສູນກາງພັກ, ເຂົ້າຮ່ວມຮັບຟັງໃນຄັ້ງນີ້ ມີ ທ່ານ ຖາວອນ ສົມສະກຸນ ຜູ້ ອຳນວຍການໃຫຍ່ ລາວ ໂທລະຄົມ, ຄະນະພັກຮາກຖານ ລາວ ໂທລະຄົມ,ຄະນະພັກກະຊວງໄປສະນີໂທລະຄົມມະນາຄົມ ແລະ ການສື່ສານ, ພ້ອມດ້ວຍຄະນະອຳນວຍການ ລລທ, ຫົວໜ້າຝ່າຍ, ຄະນະພະແນກ, ຄະນະສູນ, ພາກສ່ວນ ແລະ ພະນັກງານວິຊາການອ້ອມຂ້າງ ລລທ ສູນກາງ ເຂົ້າຮ່ວມຢ່າງພ້ອມພຽງ.


text:
ໃນຕອນບ່າຍ ຂອງວັນທີ: 30 ຕຸລາ 2017 ຢູ່ທີ່ ສໍານັກງານໃຫ່ຍ ບໍລິສັດລັດ ວິສາຫະກິດ ລາວ ໂທລະຄົມມະນາຄົມ ນະຄອນຫຼວງວຽງຈັນ ໄດ້ມີພິທີເຊັນສັນຍາ ວ່າດ້ວຍການແຕ່ງຕັ້ງທີ່ປຶກສາທາງດ້ານການເງິນ ແລະ ທີ່ປຶກສາທາງດ້ານກົດໝາຍເພື່ອກະກຽມວຽກງານການອອກຈໍາໜ່າຍຮຸ້ນສາມັນເພີ່ມທຶນຕໍ່ມວນຊົນຄັ້ງທໍາອິດ (IPO) ລະຫວ່າງ ບໍລິສັດລັດ ວິສາຫະກິດ ລາວ ໂທລະຄົມມະນາຄົມ ກັບ ບໍລິສັດຫຼັກຊັບ ລາວ-ຈີນ ຈໍາກັດ ແລະ ບໍລິສັດ ລາວລໍ້ ແອນ ຄອນເຊົາແທນຊີ ກຣຸບ ຈໍາກັດ, ໂດຍການເຂົ້າຮ່ວມເປັນປະທານຂອງ ທ່ານ ທອງໃສ ຊານໄຊຍະ ຮອງລັດຖະມົນຕີ ກະຊວງ ໄປສະນີ ໂທລະຄົມມະນາຄົມ ແລະ ການສື່ສານ ທັງເປັນ ຫົວໜ້າຄະນະກະກຽມຫັນ ບໍລິສັດລັດ ວິສາຫະກິດ ລາວ ໂທລະຄົມມະນາຄົມ ເປັນມະຫາຊົນ ແລະ ຈົດທະບຽນໃນຕະຫຼາດຫຼັກຊັບລາວ, ເຂົ້າຮ່ວມໃນພິທີ ມີ ທ່ານ ອານຸວັດ ສະຫງວນຊັບພະຍາກອນ ຕາງໜ້າຂາຮຸ້ນຕ່າງປະເທດ ແລະ ແຂກຮັບເຊີນມີ ທ່ານ ວັນຄໍາ ວໍລະວົງ ຜູ້ອໍານວຍການໃຫຍ່ ຕະຫຼາດຫຼັກຊັບລາວ, ທ່ານ ສົມປະສົງ ພົມມະສານ ຕາງໜ້າສໍານັກງານຄະນະກໍາມະການຄຸ້ມຄອງຫຼັກຊັບ.
ພ້ອມດ້ວຍຜູ້ຕາງໜ້າ 3 ບໍລິສັດທີ່ໃຫ້ກຽດລົງນາມເຊັນສັນຍາຮ່ວມກັນໃນຄັ້ງນີ້ຄື:
1) ທ່ານ ຖາວອນ ສົມສະກຸນ ຜູ້ອໍານວຍການໃຫຍ່ ບໍລິສັດລັດ ວິສາຫະກິດ ລາວ ໂທລະຄົມມະນາຄົມ
2) ທ່ານ ລິນ ລີ ຜູ້ອໍານວຍການໃຫຍ່ ບໍລິສັດຫຼັກຊັບ ລາວ-ຈີນ ຈໍາກັດ
3) ທ່ານ ນາງ ສິລິໂສພາ ບຸດດາຄໍາ ຜູ້ອໍານວຍການໃຫຍ່ ບໍລິສັດ ລາວລໍ້ ແອນ ຄອນເຊົາແທນຊີ ກຣຸບ ຈໍາກັດ
ນອກຈາກນີ້ເຂົ້າຮ່ວມໃນພິທີຍັງມີ ຄະນະຜູ້ບໍລິຫານ ທັງ 3 ບໍລິສັດ, ຕາງໜ້າ ບໍລິສັດ Pacific, ບໍລິສັດ IV Global ພ້ອມດ້ວຍຜູ້ບໍລິຫານ ແລະ ພະນັກງານ ລລທ, ສື່ມວນຊົນກໍ່ໄດ້ໃຫ້ກຽດເຂົ້າຮ່ວມເກັບກໍາຂ່າວໃນຄັ້ງນີ້ດ້ວຍ.
ຈຸດປະສົງຂອງການລົງນາມເຊັນສັນຍາຂອງ 3 ບໍລິສັດໃນຄັ້ງນີ້ຄື:
ເພື່ອລົງນາມໃນສັນຍາສອງສະບັບຄື: ສັນຍາວ່າດ້ວຍການແຕ່ງຕັ້ງທີ່ປຶກສາທາງດ້ານການເງິນ ແລະ ສັນຍາວ່າດ້ວຍ ການແຕ່ງຕັ້ງທີ່ປຶກສາທາງດ້ານກົດໝາຍ ລະຫວ່າງ ບໍລິສັດລັດ ວິສາຫະກິດ ລາວ ໂທລະຄົມມະນາຄົມ ກັບ ບໍລິສັດຫຼັກຊັບ ລາວ-ຈີນ ຈໍາກັດ(ທີ່ປຶກສາດ້ານການເງິນ) ແລະ ບໍລິສັດ ລາວລໍ້ ແອນ ຄອນເຊົາແທນຊີ ກຣຸບ ຈໍາກັດ(ທີ່ປຶກສາດ້ານກົດໝາຍ) ເພື່ອແນໃສ່ຫັນ ບໍລິສັດລັດ ວິສາຫະກິດ ລາວ ໂທລະຄົມມະນາຄົມ ເປັນບໍລິສັດມະຫາຊົນ ແລະ ຈົດທະບຽນເຂົ້າໃນຕະຫຼາດຫຼັກຊັບລາວ ເພື່ອລະດົມທຶນມາຂະຫຍາຍ ແລະ ພັດທະນາດ້ານພື້ນຖານໂຄງລ່າງຂອງ ລາວ ໂທລະຄົມ ໃຫ້ມີຄວາມທັນສະໄໝ ແລະ ເຕີບໃຫຍ່ຂະຫຍາຍຕົວຢ່າງຕໍ່ເນື່ອງ, ສາມາດຮອງຮັບ ແລະ ຕອບສະໜອງຄວາມຮຽກຮ້ອງຕ້ອງການຂອງການຂະຫຍາຍຕົວທາງດ້ານເສດຖະກິດ-ສັງຄົມທີ່ນັບມື້ນັບສູງຂຶ້ນ,ທັງເອື້ອອໍານວຍຄວາມສະດວກໃຫ້ແກ່ການຊົມໃຊ້ຂອງປະຊາຊົນ ກໍຄືນິຕິບຸກຄົນໃນ ສປປ ລາວ ໃຫ້ທົ່ວເຖິງ ແລະ ດີຂຶ້ນເທື່ອລະກ້າວ ສາມາດເຊື່ອມຈອດ ກັບບັນດາປະເທດໃກ້ຄຽງ, ທັງໝົດນີ້ກໍ່ເພື່ອແນໃສ່ ຮັບປະກັນໃຫ້ບັນລຸເປົ້າໝາຍທີ່ວ່າ: Laos Digital Life.
ພິທີເຊັນສັນຍາໃນຄັ້ງນີ້ຈະເປັນການກະກຽມຄວາມພ້ອມດ້ານຕ່າງໆໃຫ້ ລາວ ໂທລະຄົມ ໃນການເປັນບໍລິສັດມະຫາຊົນ ແລະ ຈົດທະບຽນໃນຕະຫຼາດຫຼັກຊັບລາວແລ້ວ ລາວ ໂທລະຄົມ ຈະສ້າງໂອກາດ ແລະ ເງື່ອນໄຂທີ່ຫຼາກຫຼາຍໃຫ້ນັກລົງທຶນທັງພາຍໃນ ແລະ ຕ່າງປະເທດ ສາມາດຮ່ວມລົງທຶນຊື້-ຂາຍຮຸ້ນ ຂອງ ລາວ ໂທລະຄົມ ໃນຕະຫຼາດຫຼັກຊັບໄດ້ຢ່າງສະດວກສະບາຍ.


text:
ນແມ່ນລາຍງານການສຳຫລອງເທດສະການມະຫາສົງການທີ່ປະຊາຄົມລາວອະເມຣິກັນໃນເຂດ San Franciscoໄດ້ຈັດຂນ.ເທສການ ການສລອງກຸດສົງການປີໃຫມລາວຕາມປະເພນີນນແມນສວນໃຫ່ຽ ຈະຕົກຢູໃນຊວງອາທິດທສອງຂອງເດືອນເມສາ, ແຕປະຊາຄົມລາວ ໃນສະຫະຣັຖ ນນແມນໄດສລອງກັນຕາມການເວລາ, ຄວາມສະດວກສບາຍແລະຄວາມເຫມາະສົມຕາມເຂດທອງຖນໃຜລາວ ເນອງຈາກທຸກໆຄົນ
ມີວຽກງານທຕອງທຳຕາມກຳນົດ
/Act Chittaphone/
VS: ພິທີກັມພນເມືອງຕາມແບບສະບັບດງເດີມຂອງລາວທເຄີຍປະຕິບັດສືບທອດກັນມາແຕໂບຮານນະການນນແມນຍັງຄົງຮັກສາໄວບໄດຂາດ, ອັນມີພິທີກັມທາງສາສນາ, ຕັກບາດຢາດນ, ບາສີສູຂັວນທສນາມຫຍາກາງແຈງກາງເມືອງ. ນອກນນຍັງມີການວາງສະແດງສິນຄາ, ໂຄສະນາຂມູນຂາວສານຕາງໆນາໆ, ແລະການສສານຂອງາຍໆການຈັດຕງແລະຫາງຮານຂາຍອາຫານລາວຕາງໆ ພອມທັງຫັຖກັມແລະສິລປະຢາງອນນຳ.ນອກຈາກນນຍັງມີການແຂງກິລາແຕະກະຕແລະຕຳຫມາກຫຸງ. ບັນຍາກາດຂອງງານແມນຄຶກຄນແລະເຖິງຈະມີຝົນຕົກລົງມາໃນຕອນເຊາກໍຕາມ ແຕກໍລຸລວງໄປດວຍດີ, ຈຸດເດນຂອງງານອີກອັນນງກໍຄົງເປັນການບັນເລງມວນຊນຣນເຣີງທເຕັມໄປດວຍການສແດງສິລປະ, ວັນນະຄະດີ ຈາກາຍໆປະຊາຄົມນາໆຊາດ ທຈັດເວທີໃຫນາງສາວລາວຈາກທວອະເມຣິກາແບະຕາງປະເທດລົງປະກວດ ຊງຜູທຄອງຕຳແນງນາງສາວລາວນາໆຊາດນຈະໄດເປັນຕົວແທນສາວລາວເຂາປະກວດການແຂງຂັນ ນາງງາມນາງສາວ Asian America ປີ 2010 ນຳ.
Sam ອິນທະຣະພິທັກ ນັກຮອງ, ນັກແຕງເພງແນວ R&B ຈາກສປປລາວ ຊງເປັນນງໃນບັນດານັກຮອງ ນັກສິລປິນທມາໃຫ້ຄວາມມວນຊນແກແຂກຜູຊົມທເຂາມາໃນງານພ້ອມທັງນັກຮອງລາວທວອະເມຣິກາກໍມີ ພອນ ພູມີທອນ, ບຸນຈັນ ມວງຄຳ, ແ ລາວສະທາ, ວົງ Black Frame, ນ້ອຍ ສີດານົນ, Gumby & Lae ແລະ ວິໄລຈັນສແວດວົງ ຈາກ Canada, ວົງດົນຕຣີ ຈຳປາທສແດງກາງວັນ, ສວນວົງທເປັນວົງຢືນໃນງານຣາຕຣີ
ກໍແມນວົງນເຜງ. ຄນະລະຄອນເວທີສົດ TheADa ຈາກ Los Angeles ກໍໄດມີການສະແດງລະຄອນເວທີສົດເຣອງ Lou’d &Proud, ຊງ Ova Saophang ນັກສແດງລະຄອນເວທີສົດແລະຜູກຳກັບໄດ້ພາຄນະປະກອບສວ່ນນຳ.
ລາຍກາຍ


text:
ກອງປະຊຸມລັດຖະມົນຕີການເງິນແລະຜູ້ວ່າການທະນາຄານກາງອາຊຽນ-ຈີນ, ຍີ່ປຸ່ນ,ສ ເກົາຫຼີຫຼືອາຊຽນ + 3 ຄັ້ງທີ 20 ໄດ້ຈັດຂຶ້ນຢູ່ເມືອງໂຢໂຄຮາມາ ປະເທດຍີ່ປຸ່ນໃນວັນທີ 5 ພຶດສະພານີ້ໂດຍເຈາະຈົງຫາລືສະພາບເສດຖະກິດມະຫາພາກຂອງໂລກແລະພາກພື້ນ,ການຮ່ວມມືເສດຖະກິດການເງິນພາກພື້ນອາຊຽນ+3ແລະບັນຫາອື່ນໆ ທັງໄດ້ອອກຖະແຫຼງການຮ່ວມ.
ທີ່ປະຊຸມເຫັນວ່າ: ເສດຖະກິດໂລກໄດ້ພັດທະນາດີຂຶ້ນ, ເສດຖະກິດຂອງພາກພື້ນອາຊຽນ+ 3 ສືບຕໍ່ຮັກສາຈັງຫວະການເຕີບໂຕໄວສົມຄວນ ແຕ່ຍັງຄົງມີຄວາມສ່ຽງຫຼາຍຢ່າງເປັນຕົ້ນ ລັດທິປົກປ້ອງຟື້ນຕົວຂຶ້ນ, ສະພາບການທະນາຄານເຄັ່ງຕຶງຂຶ້ນແລະອື່ນໆ. ບັນດາຝ່າຍຂອງອາຊຽນ+ 3 ຢ້ຳຄືນໃນການສະໜັບສະໜູນລະບົບການຄ້າແລະການລົງທຶນຫຼາຍຝ່າຍທີ່ເປີດປະຕູແລະປະຕິບັດຕາມກະຕິກາ. ພ້ອມດຽວກັນນັ້ນ, ບັນດາຝ່າຍຈະສືບຕໍ່ເພີ່ມທະວີການຕິດຕາມການເຄື່ອນໄຫວຂອງເງິນທຶນ ແລະຕິດຕາມຢ່າງໃກ້ຊິດທັງຮັບມືກັບຄວາມສ່ຽງທີ່ອາດຈະເກີດຂຶ້ນໃນພາກພື້ນຕົນໃນທຸກເວລາ.
ທີ່ປະຊຸມກ່າວຢ້ຳວ່າສືບຕໍ່ເພີ່ມທະວີບົດບາດຂອງສັນຍາຫັນເປັນຫຼາຍຝ່າຍຂອງຂໍ້ລິເລີ່ມຊຽງໃໝ່ຫຼືCMIMໃນຖານະເປັນສ່ວນປະກອບສຳຄັນຂອງເຄືອຂ່າຍຄວາມໝັ້ນຄົງດ້ານການທະນາຄານ ແລະສະແດງຄວາມຊົມເຊີຍຕໍ່ຜົນສຳເລັດຂອງການຝຶກຊ້ອມຊ່ວຍເຫຼືອຮ່ວມເທື່ອທຳອິດຂອງCMIMແລະອົງການກອງທຶນເງິນຕາສາກົນ ທັງຫວັງວ່າການປະເມີນຜົນທີ່ເປັນປະຈຳຕໍ່ສັນຍາCMIMຈະໄດ້ຮັບຄວາມຄືບໜ້າໃໝ່.


text:
ກອງປະຊຸມ ສະຫຼຸບຜົນຂອງການສຳຫຼວດຄວາມຮູ້ ແລະ ທັດສະນະຄະຕິ ແລະ ການປະຕິບັດຕົນຂັ້ນພື້ນຖານ ກ່ຽວກັບຄວາມສ່ຽງໄພພິບັດ ນະຄອນຫຼວງວຽງຈັນ.
February 22, 2017, ຂ່າວ
ວັນທີ 21 ກຸມພາ 2017, ກດລ ໄດ້ຈັດກອງປະຊຸມ ສະຫຼຸບຜົນຂອງການເພື່ອສຳຫຼວດຄວາມຮູ້ ແລະ ທັດສະນະຄະຕິ ແລະ ການປະຕິບັດຕົນຂັ້ນພື້ນຖານ ກ່ຽວກັບຄວາມສ່ຽງໄພພິບັດ ນະຄອນຫຼວງວຽງຈັນ ພາຍໃຕ້ໂຄງການ ສ້າງຂີດຄວາມສາມາດ ດ້ານການປັບຕົວ ຕໍ່ກັບຄວາມສ່ຽງໄພພິບັດ ໃນຕົວເມືອງ, ທີ່ໂຮງແຮມນິວໂຮສ ໂດຍການເປັນປະທານ ຂອງທ່ານ ທອງພະຈັນ ສອນນະສິນ ຮອງປະທານອົງການກາແດງລາວ; ສະໜັບສະໜູນໂດຍ IFRC.
ຈຸດປະສົງຫຼັກ ຂອງໂຄງການ ເພື່ອໃຫ້ຊຸມຊົນມີຄວາມຮັບຮູ້, ເຂົ້າໃຈພື້ນຖານ ເພື່ອກະກຽມຄວາມພ້ອມ ຂອງເຂົາເຈົ້າ ໃນການຫຼຸດຜ່ອນຄວາມສ່ຽງ ໄພພິບັດຕ່າງໆ; ເພື່ອປະເມີນຂັ້ນພື້ນຖານກ່ຽວກັບຂໍ້ມູນຄວາມຮູ້ ເລື້ອງຄວາມປອດໄພ ທາງຖະໝົນ; ເພື່ອຊີ້ໃຫ້ເຫັນເຖິງຄວາມແຕກຕ່າງທາງດ້ານຄວາມຮູ້ລະຫວ່າງຍິງ-ຊາຍ ເພື່ອຈະສາມາດກຳນົດ ແລະ ສ້າງກິດຈະກຳທີ່ເໝາະສົມ ແລະ ສາມາດເຮັດໃຫ້ທັງສອງເພດມີສ່ວນຮ່ວມ ແລະ ຄວາມສະເໜີພາບ.
ເປົ້າໝາຍໂຄງການປະຕິບັດ ຢູ່ 5 ຕົວເມືອງ ພາຍໃນນະຄອນຫຼວງວຽງຈັນ ຄື: ນາຊາຍທອງ, ຫາດຊາຍຟອງ, ໄຊທານີ, ສີໂຄດຕະບອງ ແລະ ຈັນທະບູລີ; ກຸ່ມເປົ້າໝາຍ 38.000 ຄົນ (ລັດຖະກອນ, ຄູອາຈານ, ແມ່ຄ້າຊາວຂາຍ, ຊາວຜູ້ອອກແຮງງານ).


text:
ຂປລ. ກອງປະຊຸມສະໄໝສາມັນເທື່ອທີ 4 ຂອງສະພາແຫ່ງຊາດ ຊຸດທີ VIII ໄດ້ໄຂຂຶ້ນຢ່າງເປັນທາງການ ໃນວັນທີ 16 ຕຸລາ 2017 ທີ່ ຫ້ອງປະຊຸມສະພາແຫ່ງຊາດ (ຫລັກ6), ໂດຍການເປັນປະທານຂອງທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ, ເປັນກຽດເຂົ້າຮ່ວມຂອງ ສະຫາຍ ບຸນຍັງ ວໍລະຈິດ ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນ ປະຕິວັດລາວ,
ປະທານປະເທດ ແຫ່ງ ສປປ ລາວ, ມີບັນດາການນຳພັກ-ລັດ, ອະດີດການນຳ, ສະມາຊິກສະພາແຫ່ງຊາດ ຊຸດທີ VIII ເຂົ້າຮ່ວມ.
ທ່ານ ນາງ ປານີ ຢາທໍ່ຕູ້ ກ່າວວ່າ: ກອງປະຊຸມໃນຄັ້ງນີ້, ຈະໄດ້ສຸມໃສ່ພິຈາລະນາ ແລະ ຕົກລົງບາງບັນຫາສຳຄັນຂອງຊາດ ຄື: ກອງປະຊຸມຈະໄດ້ຮັບຟັງການລາຍງານ ກ່ຽວກັບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດ ແລະ ແຜນເງິນຕາ ປະຈຳປີ 2017 ແລະ ແຜນການປີ 2018; ບົດລາຍງານການຈັດຕັ້ງປະຕິບັດແຜນການທ່ອງທ່ຽວ ໃນຊຸມປີຜ່ານມາ ແລະ ທິດທາງແຜນການໃນ ປີ 2018 ເພື່ອຮອງຮັບປີທ່ອງທ່ຽວລາວ; ບົດລາຍງານການຈັດຕັ້ງປະຕິບັດແຜນການເຄື່ອນໄຫວວຽກງານປະຈຳປີ 2017 ແລະ ແຜນການ ປີ 2018 ຂອງອົງການກວດສອບແຫ່ງລັດ; ບົດລາຍງານຜົນການກວດສອບ ບົດສະຫລຸບຂາດຕົວ ການຈັດຕັ້ງປະຕິບັດແຜນງົບປະມານແຫ່ງລັດ ສົກປີ 2015-2016 ແລະ ການແກ້ໄຂຜົນການກວດສອບງົບປະມານ ແລະ ການນໍາໃຊ້ຊັບສິນຂອງລັດສົກ ປີ 2013-2014 ແລະ 2014-2015 ຂອງອົງການກວດກາລັດຖະບານ; ບົດລາຍງານການຈັດຕັ້ງປະຕິບັດ ແຜນການເຄື່ອນໄຫວວຽກງານປະຈຳປີ 2017 ແລະ ແຜນການປີ 2018 ຂອງອົງການໄອຍະການປະ ຊາຊົນສູງສຸດ ແລະ ສານປະຊາຊົນສູງສຸດ; ບົດລາຍງານຂອງກະຊວງຍຸຕິທຳ ກ່ຽວກັບການຈັດຕັ້ງປະຕິບັດຄຳຕັດສິນຂອງສານ.
ບົດລາຍງານການຈັດຕັ້ງປະຕິບັດແຜນການປະຈຳ ປີ 2017 ແລະ ທິດທາງແຜນການ ປີ 2018 ຂອງສະພາແຫ່ງຊາດ; ພ້ອມນີ້, ກອງປະຊຸມຍັງຈະໄດ້ພິຈາລະນາ ແລະ ຮັບຮອງເອົາຮ່າງກົດໝາຍຈຳ ນວນ 16 ສະບັບ. ໃນນັ້ນ, ຮ່າງກົດໝາຍສ້າງໃໝ່ 9 ສະບັບ ຄື: ກົດມາຍວ່າດ້ວຍການປົກປ້ອງຜົນກະທົບຈາກການນໍາເຂົ້າສິນຄ້າ; ກົດໝາຍວ່າດ້ວຍອຸຕຸນິຍົມ ແລະ ອຸທົກກະສາດ, ກົດໝາຍວ່າດ້ວຍວຽກງານກາແດງລາວ, ກົດໝາຍວ່າດ້ວຍການຄຸ້ມຄອງໜີ້ສິນສາທາລະນະ, ກົດໝາຍວ່າດ້ວຍການຖ່າຍທອດເຕັກໂນໂລຊີ, ກົດໝາຍວ່າດ້ວຍລະບົບການຊໍາລະ, ກົດໝາຍວ່າດ້ວຍການກັນ ແລະ ຄວບຄຸມພະຍາດຕິດຕໍ່, ກົດໝາຍວ່າດ້ວຍຜູ້ພິພາກສາ ແລະ ກົດໝາຍວ່າດ້ວຍການຈັດຊື້-ຈັດຈ້າງດ້ວຍທຶນຂອງລັດ; ສໍາລັບຮ່າງກົດໝາຍປັບປຸງລວມມີ 7 ສະບັບ ຄື: ກົດໝາຍວ່າດ້ວຍການດໍາເນີນຄະດີອາຍາ, ກົດໝາຍວ່າດ້ວຍການກວດກາລັດ, ກົດໝາຍວ່າດ້ວຍຜັງເມືອງ, ກົດໝາຍວ່າດ້ວຍສັນຊາດ, ກົດໝາຍວ່າດ້ວຍອົງການກໍາມະບານລາວ, ກົດໝາຍວ່າດ້ວຍແຮ່ທາດ ແລະ ກົດໝາຍວ່າດ້ວຍຊັບສິນທາງປັນຍາ, ເຊິ່ງກວມຢູ່ໃນຂົງເຂດເສດຖະກິດ ມີ 6 ສະບັບ, ການເງິນ 4 ສະບັບ, ວັດທະນະທຳ-ສັງຄົມ 3 ສະບັບ, ຂົງເຂດການປົກຄອງ ແລະ ຍຸຕິທຳ 3 ສະບັບ.


text: ຍິນດີຕ້ອນຮັບ Crossroads ຂອງໂລກອອນໄລນ໌ - ມີເກມໃຫມ່ໃນປະເພດຂອງ RPG ອອນລາຍ! ທີ່ນີ້ເຈົ້າຈະພົບເຫັນເປັນໂລກ fascinating ຂອງປັນ, ຄວາມຮ້ອນຮົບແລະ magic ມີອໍານາດ, ladies ງາມແລະຫມູ່ເພື່ອນສ້າງ, ຮູບພາບແລະຈິງ music favorite! ເຂົ້າຮ່ວມໃນ Crossroads ໂລກເກມແມ່ນງ່າຍດາຍຫຼາຍ. ໃຫ້ຄລິກໃສ່ "ຫມັກສະມາຊິກ" ເປັນມ້ວນ "ເຂົ້າສູ່ລະບົບເພື່ອເກມ" ຢູ່ເບື້ອງຊ້າຍທາງເທິງ. ໃນຫນ້າຕໍ່ໄປ, ບອກຊື່ຜູ້ໃຊ້, ລະຫັດຜ່ານແລະອີເມລ໌ຈິງ (ມັນຈະກະຕຸ້ນລະຫັດ), ຫຼັງຈາກນັ້ນໃຫ້ກົດຊື່ຂີ້ຮ້າຍແລະງາມ preconceived, nickname, ເລືອກທີ່ຈະເປັນເຊື້ອຊາດ, ບົດບາດຍິງຊາຍ,. ທ່ານຕ້ອງບອກຊື່ດຽວກັນແລະນາມສະກຸນ, ວັນທີເດືອນປີເກີດປະເທດ, ແລະນະຄອນ. ຫຼັງຈາກພິມໄດ້ captcha ລັກສະນະແລະຕົກລົງເຫັນດີກັບກົດລະບຽບຂອງ. ນອກນັ້ນທ່ານຍັງສາມາດປ່ອຍນແລະຊື່ຂອງການນໍາສົ່ງຂອງທ່ານ. ທຸກສິ່ງທຸກຢ່າງຮ່ວມໂລກ Crossroads ຫຼາຍກວ່າ, ແລະຫຼັງຈາກການກະຕຸ້ນ, ທ່ານສາມາດເລີ່ມເກມ. ແຕ່ກ່ອນທີ່ທ່ານຈະເລືອກເອົາເຊື້ອຊາດຂອງທ່ານ, ໃຫ້ຂອງໄດ້ຮັບຮູ້ເຂົາເຈົ້າ, ຫຼືທ່ານຈະບໍ່ສາມາດກັບຫຼິ້ນຢູ່ Crossroads ຂອງໂລກໃນປີຜົນບັງຄັບໃຊ້ຢ່າງເຕັມທີ່ແລະຄວາມສຸກ. ໂລກເກມແມ່ນຊາໂດຍຫ້າເຊື້ອຊາດທີ່ມີລັກສະນະທີ່ແຕກຕ່າງກັນເປັນເອກະລັກ, ເຊື້ອຊາດ, ແຕ່ລະຄົນມີຄວາມເຂັ້ມແຂງຂອງຕົນເອງ. ຄົນອື່ນແມ່ນມີສິດຫຼາຍ (ຂອງມູນຄ່າຄວາມເສຍຫາຍໃນການໂຈມຕີດັ່ງກ່າວ). Orcs ມີ crit ທີ່ໃຫຍ່ທີ່ສຸດ (ໂອກາດ crit - ເພີ່ມຄວາມເສຍຫາຍໂດຍເຄິ່ງຫນຶ່ງ.) Dwarves ແມ່ນ retaliation ແຂງແຮງ. Elves ແມ່ນຜິດປົກກະຕິວ່ອງໄວ, ເພີ່ມທະວີໂອກາດກັບ dodge ການໂຈມຕີດັ່ງກ່າວ. Hobbits, ເຊັ່ນອື່ນໆທີ່ບໍ່ມີ, endowed ມີໂຊກດີ (ພົບທາງຕັນດີໃຈຫລາຍດີໃຈຫລາຍແລະ Hit ໂດຍ dodging enemy). ພຽງແຕ່ທ່ານເຊື້ອຊາດຫຼາຍປານໃດ mana ແລະນອກຈາກນັ້ນ (ລັກສະນະຂອງຊີວິດ, ການ notorious HP). ທຸກ ກັບ manifest ຄຸນນະພາບເປັນເອກະລັກຂອງທ່ານ (ບົດຄວາມ) ຕົວອິດທິພົນຂອງ: ຄວາມເຂັ້ມແຂງຜົນກະທົບ, ອາວຸດຜົນກະທົບ, ການປົກປ້ອງ, ອຸປະຖໍາ Dodge, Charm ໂຊກດີ, crit Charm, ອຸປະຖໍາຕອບວ່າ. ໃນຕົ້ນຫຼາຍຂອງເກມທີ່ທ່ານໄດ້ຮັບການຮຽບຮ້ອຍຕົ້ນຕໍ. ທ່ານພຽງແຕ່ສາມາດໄປນາມຫລິ້ນກິລາແລະການເຂົ້າຮ່ວມຮົບໄດ້ໂດຍການເລືອກຫນຶ່ງຂອງການຮ້ອງຂໍການ. ແຕ່ກ່ອນຮົບຕົວຈິງແມ່ນວິທີການ pump ລັກສະນະຂອງທ່ານ. ຍົກຕົວຢ່າງ, ມັນເປັນການສົມຄວນ pump ຂອງໂຊກ hobbit, ເຄື່ອງຣາວໂຊກດີ, ມີຄວາມເຂັ້ມແຂງ, evade talisman. ສໍາລັບເກມນີ້ຂ້າມໂລກອອນລາຍສະຫນອງ shadow ມວຍແລະຕໍ່ສູ້ກັບສັດເດຍລະສານຈາກທໍາມະຊາດໃນປ່າດົງດິບ, ບ່ອນທີ່ທ່ານຕ້ອງການຄັ້ງທໍາອິດກັບ enlist ການຊ່ວຍເຫຼືອຂອງຜູ້ນຊໍານິຊໍານານການ. ເຊື່ອໃນຮົບເອົາຈຸດປະສົບການ, 100 ຈຸດເຮັດໃຫ້ເງິນ piastre 1. ຈໍານວນທີ່ແນ່ນອນຂອງຈຸດປະສົບການເພີ່ມລະດັບຂອງການມີລັກສະນະດັ່ງກ່າວ. ເງິນແມ່ນຈໍາເປັນເພື່ອຊື້ອາວຸດ, ເກາະ, ແລະອຸປະກອນ magical ຢູ່ຕະຫຼາດຫຼືໃນທາງພໍ່ຄ້າຂາຍຮ້ານ. ຜູ້ເລີ່ມສາມາດເຮັດໃຫ້ເງິນໂດຍເຮັດວຽກຫນັກໃນການລະເບີດຝັງດິນໃນ. ຢູ່ໃນລະດັບສູງ, ມັນເປັນໄປໄດ້ທີ່ຈະຮຽນຮູ້ໄດ້ Kuznets pristizhnye ປະກອບອາຊີບ, shopkeeper ການ, Magician ແລະຄົນອື່ນທີ່ເອົາມາໃຫ້ກັບຄືນສູງ. ສະລັບກັນຂອງສູ້ຮ້ອນແລະການສ້າງສັນຕິພາບໄດ້ອະນຸຍາດໃຫ້ທ່ານສາມາດຫຼິ້ນໂລກ Crossroads ເກມອອນໄລນ໌ທີ່ມີຄວາມສົນໃຈແລະ enthusiasm. Crossroads ຂອງໂລກທີ່ລົງທະບຽນອອນລາຍຈະເປີດປະຕູໃຫ້ໂລກປັນຂອງ virtualization, ບ່ອນທີ່ທ່ານຈະພົບເຫັນເປັນຈິງ, ຫມູ່ເພື່ອນຮົບ-ທົດສອບ, ຊອກຫາ lady ລາວແລະ Serce ຫຼັງຈາກ feats ທີ່ຍິ່ງໃຫຍ່ຂອງນາງໄດ້. Crossroads ເກມອອນໄລນ໌ຂອງໂລກ hits ສູ້ຂະຫນາດ (10 ຜູ້ຊາຍຂ້າງໃນແຕ່ລະ) ແລະມັນເປັນພຽງແຕ່ຕົ້ນ! ໃນຮົບຮ້ອນດີ pumped hobbit ເອົາຊະນະໃຈ ferocious orcs, ແລະພໍ່ຄ້າ dashing ຈະຊ່ວຍໃຫ້ທ່ານ win, ເນື່ອງຈາກວ່າການເລື່ອນພາບຟື້ນຟູຊີວິດແລະ shopkeeper ໂຄງຮ່າງການ mana ມີແມ່ນແຕ່ໃນໄລ combat! Crossroads ຂອງເກມອອນໄລນ໌ຂອງໂລກໄດ້ຖືກອອກແບບຕົ້ນຕໍກັບຍຸດທະສາດການ clan. ລະຫວ່າງຜູກພັນສາດສະຫນາທີ່ທ່ານກາຍເປັນ cornerstone ໄດ້, ໂດຍບໍ່ມີການທີ່ກໍາແພງຫີນທັງຫມົດຈະ collapse, ຫຼືຜູ້ນໍາ wise ແລະ courageous ຜູ້ທີ່ຈະເຮັດ clan ໃນການຈັດລຽງລໍາດັບຂອງເທິງສໍາລັບລາງວັນສົມຄວນແລະ glory. ການຫຼິ້ນເກມ Crossroads ໂລກອອນໄລນ໌ຊ່ວຍໃຫ້ທ່ານ DJs ທ້ອງຖິ່ນແລະວິທະຍຸຂອງຕົນເອງ? ສັ່ງເພງ favorite ຂອງທ່ານ, ທີ່ບັນເທີງອື່ນ Hit ໃຫຍ່, ແລະບໍ່ລືມ congratulate ບໍ່ຮັກສຸດວັນພັກການ. ການຫຼິ້ນຢູ່ Crossroads ຂອງໂລກ, ລວມຫມູ່ເພື່ອນ, ສັ່ງໃຫ້ເປັນເພງ favorite, ກະລຸນາເປັນອາວຸດຕົ້ນຕໍ - humor ດີ, ແລະ courage ກັບສູ້! A ໂລກມະຫັດສະຈັນປັນຈະສົ່ງໃຫ້ທ່ານ. ຫຼິ້ນຢູ່Crossroads ຂອງໂລກ


text:
ຫາລືກ່ຽວກັບການຈັດຕັ້ງຜັນຂະຫຍາຍການຂຶ້ນບັນຊີເຕົ້າໂຮມຊັບສິນທີ່ສານຕັດສິນຮິບເປັນຂອງລັດ
ເພື່ອເຮັດໃຫ້ການຈັດຕັ້ງຜັນຂະຫຍາຍ ຄຳສັ່ງແນະນຳຂອງນາຍົກລັດຖະມົນຕີ ສະບັບເລກທີ 07/ນຍ, ລົງວັນທີ 5 ເມສາ 2017 ວ່າດ້ວຍການຂຶ້ນບັນຊີເຕົ້າໂຮມຊັບສິນທີ່ສານຕັດສິນຮິບເປັນຂອງລັດ; ແນໃສ່ຄຸ້ມຄອງຊັບສິນທຸກປະເພດເຊັ່ນ: ທີ່ດິນ, ສິ່ງປຸກສ້າງ, ພາຫະນະ, ເຄື່ອງຈັກ ແລະ ຊັບສິນອື່ນໆ...ລວມທັງຊັບສິນທີ່ຖືກຍືດ ຫລື ອາຍັດຂອງເຈົ້າຫນ້າທີ່ທີ່ກຳລັງດຳເນີນຄະດີໃຫ້ມາຂຶ້ນບັນຊີ, ຂຶ້ນທະບຽນໄດ້ຢ່າງຄົບຖ້ວນລວມສູນ ແລະ ມີການຈັດຕັ້ງປະຕິບັດໃຫ້ເປັນເອກະພາບໃນຂອບເຂດທົ່ວປະເທດ.
ໃນວັນທີ 7 ສິງຫາ 1017, ທີ່ກະຊວງການເງິນ ຈຶ່ງໄດ້ຈັດກອງປະຊຸມປຶກສາຫາລືກ່ຽວກັບການຈັດຕັ້ງຜັນຂະຫຍາຍການຂຶ້ນບັນຊີເຕົ້າໂຮມຊັບສິນທີ່ສານຕັດສິນຮິບເປັນຂອງລັດ ໂດຍການເປັນປະທານຂອງທ່ານ ບຸນໂຈມ ອຸບົນປະເສີດ, ຮອງລັດຖະມົນຕີກະຊວງການເງິນ, ທ່ານ ສົມຫວັງ ທຳມະສິດ ຮອງລັດຖະມົນຕີກະຊວງປ້ອງກັນຄວາມສະຫງົບ, ມີບັນດາຄະນະຮັບຜິດຊອບທີ່ຖືກແຕ່ງຕັ້ງເຂົ້າຮ່ວມ.
ທ່ານ ສີແພງ ພົນອາມາດ ຮອງຫົວໜ້າກົມຄຸ້ມຄອງຊັບສິນຂອງລັດ, ທັງເປັນຫົວໜ້າຄະນະຮັບຜິດຊອບວຽກງານດັ່ງກ່າວໄດ້ຂຶ້ນລາຍງານຄວາມເປັນມາຂອງການສ້າງຄຳແນະນຳດັ່ງກ່າວ ແລະ ລາຍງານບາງບັນຫາສຳຄັນໂດຍຫຍໍ້ຕໍ່ກອງປະຊຸມວ່າ: ມາຮອດປະຈຸບັນກົມຄຸ້ມຄອງຊັບສິນຂອງລັດ ແລະ ຄະນະທີ່ຖືກແຕ່ງຕັ້ງໄດ້ສຳເລັດການສ້າງຮ່າງຄຳແນະນຳຂອງລັດຖະມົນຕີກະຊວງການເງິນກ່ຽວກັບການຈັດຕັ້ງປະຕິບັດຄຳສັ່ງແນະນຳດັ່ງກ່າວ, ສ່ວນຂໍ້ມູນການສະ ຫລຸບສັງລວມ ສຳນວນຄະດີທີ່ສານຕັດສິນ ຮິບຊັບສິນເປັນຂອງລັດໃນໄລຍະຜ່ານມາຂອງຂະແຫນງການເງິນທີ່ກ່ຽວຂ້ອງແມ່ນຍັງບໍ່ທັນໄດ້ຮັບເທື່ອ, ພຽງແຕ່ໄດ້ຮັບຂໍ້ມູນສານຕັດສິນໃໝ່ໃນນັ້ນ ມີດິນ 9 ຕອນ (ຕິດພັນຄະດີຢາເສບຕິດ 7 ຕອນ, ບໍ່ຕິດພັບກັບຢາເສບຕິດ 2 ຕອນ) ໂດຍໄດ້ຮັບເງິນທີ່ກອງທຶນສະກັດກັ້ນ ແລະ ປາບປາມຢາເສບຕິດພູດ 30% ເຂົ້າງົບປະມານແລ້ວຈຳນວນ 1,72 ຕື້ກີບ.
ການຈັດກອງປະຊຸມຄັ້ງນີ້ກໍແມ່ນເພື່ອ ພ້ອມກັນຫາລືກ່ຽວກັບການ ເຄື່ອນໄຫວວຽກງານການຂຶ້ນບັນຊີເຕົ້າໂຮມຊັບສິນທີ່ສານຕັດສິນຮິບເປັນຂອງລັດຕົວຈິງ ຊຶ່ງຕາມທັດສະນະຂອງກົມຄຸ້ມຄອງຊັບສິນຂອງລັດໄດ້ສະເຫນີສອງວິທີ ຄື: ໃຫ້ຂະແຫນງການກ່ຽວຂ້ອງ ດຳເນີນການຕາມຂັ້ນຕອນ ຫລື ໃຫ້ຄະນະທີ່ຖືກແຕ່ງຕັ້ງ ລົງສົມທົບກັບຫ້ອງການຈັດຕັ້ງປະຕິບັດຄະຕັດສິນຂອງສານ ພ້ອມກັນກວດກາເກັບກຳຂໍ້ມູນ ສຳນວນຄະດີລະອຽດ.
ໂອກາດນີ້ທ່ານ ບຸນໂຈມ ອຸບົນປະເສີດ, ໄດ້ມີຄຳເຫັນບາງຕອນສຳຄັນວ່າກອງປະຊຸມດັ່ງກ່າວແມ່ນມີຄວາມຫມາຍສຳຄັນທີ່ສຸດກ໋ຽວກັບການ ຂຶ້ນບັນຊີໂຮມຊັບສິນຂອງລັດ ໃຫ້ສາມາດເກັບກຳໄດ້ຢ່າງລະອຽດຄົບຖ້ວນ ຊຶ່ງການແລກປ່ຽນຄຳເຫັນກັບບັນດາພາກສ່ວນກ່ຽວຂ້ອງ ລວມທັງຄຳແນະນຳດັ່ງກ່າວຈະສາມາດເປັນບ່ອນອີງທີ່ດີໃຫ້ແກ່ຄະນະທີ່ຖືກແຕ່ງຕັ້ງ ກໍຄື ເຈົ້າຫນ້າທີ່ທີ ເຮັດວຽກຕົວຈິງໃຫ້ມີຄວາມເປັນເອກະພາບໃນຂອບເຂດທົວປະເທດ.


text:
ໃນວັນທີ 21 ມິຖຸນາ 2017, ມະຫາວິທະຍາໄລແຫ່ງຊາດໄດ້ຈັດພິທີມອບ-ຮັບປະກາສະນີຍະບັດແກ່ນັກສຶກສາໃນໂຄງການທຶນການສຶກສາ ລາວ-ອົດສະຕາລີ ຫຼື ທຶນການສຶກສາ LANS ຊຸດທີ 3 ສຳລັບນັກສຶກສາພາຍໃນປະເທດ ທີ່ຫ້ອງປະຊຸມສະໂມສອນ ມະຫາວິທະຍາໄລແຫ່ງຊາດ, ໂດຍການເປັນປະທານຂອງທ່ານ ສຈ. ປອ. ສົມສີ ຍໍພັນໄຊ ວ່າການອະທິການບໍດີ ມະຫາວິທະຍາໄລແຫ່ງຊາດ, ທ່ານ ອອງເດຣສ ເຊີເບຼກ ຮອງເອກອັກຄະລັດຖະທູດອົດສະຕຣາລີ ປະຈຳ ສປປ ລາວ, ຄະນະບໍດີ, ທ່ານຫົວໜ້າຫ້ອງການ, ຮອງຫົວໜ້າຫ້ອງການ, ຮອງຄະນະບໍດີ, ແຂກທີ່ເຊີນ, ພະນັກງານຄູ-ອາຈານ ແລະ ນັກສຶກສາຜູ້ທີ່ຈົບການສຶກສາໃນຊຸດນີ້ເຂົ້າຮ່ວມ.
ໃນໂອກາດນີ້, ທ່ານ ອອງເດຣສ ເຊີເບຼກ ກໍໄດ້ຂຶ້້ນກ່າວເປີດພິທີວ່າ: ໃນໄລຍະທີ່ຜ່ານມາລັດຖະບານອົດສະຕຣາລີ ໄດ້ໃຫ້ການຊ່ວຍເຫຼືອຊາວໜຸ່ມລາວ ໃນການໃຫ້ທຶນການສຶກສາ ແລະນັກສຶກສາສ່ວນໃຫ່ຍທີ່ຮັບທຶນການສຶກສາຈາກ LANS ແມ່ນນັກສຶກສາທີ່ມີຖານະຄອບຄົວທີ່ທຸກຍາກ, ຢູ່ເຂດຫ່າງໄກສອກຫຼີກ ແລະຂາດທຶນຮອນໃນການສຶກສາຮຽນຕໍ່ໃນລະດັັບປະລິນຍາຕີ; ສະນັ້ນ, ເມື່ອນັກສຶກສາໄດ້ຮັບທຶນຈາກໂຄງການທຶນສຶກສາ LANS ແມ່ນຈະບໍ່ໄດ້ເສຍຄ່າຮຽນໃນໄລຍະເວລາ 4 ປີ ທີ່ສຶກສາຢູ່ໃນ ມະຫາວິທະຍາໄລແຫ່ງຊາດ; ນອກຈາກ ການຊ່ວຍເຫຼືອທາງດ້ານການເງິນແລ້ວ, ໂຄງການທຶນການສຶກສາ LANS ຍັງໄດ້ໃຫ້ໂອກາດແກ່ນັກສຶກສາທຸກຄົນໄດ້ຮຽນທັກສະຊີວິດ ແລະທັກສະພາສາອັງກິດ ອີກດ້ວຍ, ພ້ອມນັ້ນ ຍັງໄດ້ມີການສົ່ງນັກສຶກສາຍິງຈຳນວນ 27 ຄົນ ເຂົ້າຮ່ວມເຝິກອົບຮົມກ່ຽວກັບການກະກຽມຄວາມພ້ອມສູ່ການເຮັດວຽກ ເປັນເວລາ 6 ອາທິດ ຢູ່ທີ່ ມະຫາວິທະຍາໄລ Queensland University Technology (ປະເທດ ອົດສະຕຣາລີ) ອີກດ້ວຍ.
ໃນໂອກາດດັ່ງກ່າວ, ທ່ານ ສຈ. ປອ. ສົມສີ ຍໍພັນໄຊ ໄດ້ຂຶ້້ນກ່າວມີຄຳເຫັນວ່າ: ສຳລັບໃນສົກສຶກສາ 2015-2016 ນີ້, ມີນັກສຶກສາທີ່ຈົບການສຶກສາຈາກການຊ່ວຍເຫຼືອຂອງໂຄງການທຶນການສຶກສາ LANS ທັງໝົດ 72 ຄົນ, ຍິງ 40 ຄົນ, ນອກນັ້ນ, ຍັງມີການນັກສຶກສາ ທີ່ກຳລັງສຶກສາທີ່ມະຫາວິທະຍາໄລແຫ່ງຊາດ ອີກຈຳນວນ 372 ຄົນ; ລວມມູນຄ່າທຶນຊ່ວຍເຫຼືອທັງໝົດຈາກໂຄງການ LANS ຈຳນວນ 3,990,428,500 ກີບ; ທ້າຍສຸດນີ້, ຂ້າພະເຈົ້າໃນນາມຕາງໜ້າໃຫ້ແກ່ຄະນະນຳ ມະຫາວິທະຍາໄລແຫ່ງຊາດ, ຂໍສະແດງຄວາມຂອບໃຈຢ່າງສູງມາຍັງການໃຫ້ການຊ່ວຍເຫຼືອດ້ານທຶນຮອນການສຶກສາ ຈາກລັດຖະບານອົດຕຣາລີ ແລະຂໍອວຍພອນໄຊແກ່ຈົ່ງມີສຸຂະພາບແຂງແຮງ, ປະສົບຜົນສຳເລັດໃນວຽກງານ.
ໃນພິທີ ທ່ານ ອອງເດຣສ ເຊີເບຼກ ກໍໄດ້ຂຶ້ນມອບປະກາສະນີຍະບັດໃຫ້ແກ່ນັກສຶກສາທີ່ຈົບການສຶກສາໃນຄັ້ງນີ້ ແລະຮ່ວມກັນຖ່າຍພາບອີກດ້ວຍ.


text:
ສະຫຼຸບວຽກງານເພື່ອຄວາມກ້າວໜ້າຂອງແມ່ຍິງ ແລະຄວາມສະເໝີພາບລະຫວ່າງຍິງ-ຊາຍໃນກອງທັບ
ກປ.ອອນໄລ - ຕອນບ່າຍວັນທີ 10 ມັງກອນ, ຄະນະເພື່ອຄວາມກ້າວໜ້າຂອງແມ່ຍິງກະຊວງປ້ອງກັນປະເທດໄດ້ຈັດຕັ້ງກອງປະຊຸມສະຫຼຸບວຽກງານເພື່ອຄວາມກ້າວໜ້າຂອງແມ່ຍິງ ແລະຄວາມສະເໝີພາບລະຫວ່າງຍິງ-ຊາຍໃນກອງທັບປີ 2017. ທ່ານພົນໂທ ເລຈຽມ, ກໍາມະການສູນກາງພັກ, ຮອງລັດຖະມົນຕີກະຊວງປ້ອງກັນປະເທດ, ຫົວໜ້າຄະນະເພື່ອຄວາມກ້າວໜ້າຂອງແມ່ຍິງກະຊວງປ້ອງກັນປະເທດເປັນປະທານກອງປະຊຸມ.
ບົດລາຍງານຕີລາຄາຜົນແຫ່ງປະຕິບັດງານຂອງຄະນະເພື່ອຄວາມກ້າວໜ້າຂອງແມ່ຍິງປີ 2017 ເນັ້ນໜັກວ່າ: ປີຜ່ານມາ, ວຽກງານເພື່ອຄວາມກ້າວໜ້າຂອງແມ່ຍິງໃນກອງທັບໄດ້ສຸມໃສ່ຊີ້ນໍາບັນດາກົມກອງໃນທົ່ວກອງທັບຜັນຂະຫຍາຍການປະຕິບັດວຽກງານຕ່າງໆດີພໍສົມຄວນຮອບດ້ານ. ຄະນະເພື່ອຄວາມກ້າວໜ້າຂອງແມ່ຍິງທຸກຂັ້ນໄດ້ມີຄວາມມານະພະຍາຍາມຫຼາຍຢ່າງໃນການເປັນເສນາທິການຕໍ່ຄະນະພັກ, ຊີ້ນຳຜັນຂະຫຍາຍບັນດາການເຄື່ອນໄຫວຢູ່ກົມກອງ, ສ້າງເງື່ອນໄຂໃຫ້ແມ່ຍິງສູ້ຊົນ ແລະເຕີບໃຫຍ່.
ກ່າວຄໍາເຫັນທີ່ກອງປະຊຸມ, ທ່ານພົນໂທ ເລຈຽມ ຕີລາຄາສູງບັນດາໝາກຜົນທີ່ຄະນະເພື່ອຄວາມກ້າວໜ້າຂອງແມ່ຍິງທຸກຂັ້ນບັນລຸໄດ້ໃນປີ 2017. ກ່ຽວກັບທິດທາງ, ໜ້າທີ່ວຽກງານເພື່ອຄວາມກ້າວໜ້າຂອງແມ່ຍິງ ແລະຄວາມສະເໝີພາບລະຫວ່າງຍິງ-ຊາຍໃນກອງທັບປີ 2018, ທ່ານພົນໂທ ເລຈຽມ ຮຽກຮ້ອງວ່າ: ຄະນະເພື່ອຄວາມກ້າວໜ້າຂອງແມ່ຍິງຄວນສຸມໃສ່ຊາບຊຶມ, ຫັນເປັນລະອຽດ ແລະຜັນຂະຫຍາຍການປະຕິບັດມະຕິກອງປະຊຸມໃຫຍ່ຄັ້ງທີ XII ຂອງພັກ, ມະຕິກອງປະຊຸມໃຫຍ່ອົງຄະນະພັກກອງທັບຄັ້ງທີ X, ຄໍາສັ່ງເລກທີ 05 ຂອງກົມການເມືອງ, ຄໍາສັ່ງເລກທີ 87 ຂອງຄະນະພັກການທະຫານສູນກາງກ່ຽວກັບການຍູ້ແຮງການຮໍ່າຮຽນ ແລະປະຕິບັດຕາມແນວຄິດ, ຄຸນສົມບັດ, ແບບແຜນການດໍາລົງຊີວິດຂອງປະທານ ໂຮ່ຈິມິນ ຕິດພັນກັບບັ້ນຂົນຂວາຍ “ເສີມຂະຫຍາຍມູນເຊື້ອ, ອຸທິດຄວາມເກັ່ງກ້າສາມາດສະຕິປັນຍາ, ສົມເປັນທະຫານລຸງໂຮ່” ໃນທົ່ວກອງທັບ ແລະມີປະສິດທິຜົນ.
ໂດຍອີງຕາມພາລະບົດບາດ, ຄະນະເພື່ອຄວາມກ້າວໜ້າຂອງແມ່ຍິງທຸກຂັ້ນເປັນເສນາທິການນໍາເນື້ອໃນວຽກງານ ເພື່ອຄວາມກ້າວໜ້າຂອງແມ່ຍິງ ແລະຄວາມສະເໝີພາບລະຫວ່າງຍິງ-ຊາຍເຂົ້າໃນມະຕິນໍາພາຂອງຄະນະພັກ, ແຜນການປະຕິບັດງານຂອງຜູ້ບັນຊາການ; ຈັດຕັ້ງປະເມີນຜົນ, ສະຫຼຸບຖອດຖອນບົດຮຽນວຽກງານຊີ້ນໍາ, ນໍາພາ, ແນະນໍາ, ກວດກາການປະຕິບັດເປັນປະຈໍາ...
ແປໂດຍ: ກວຽດເຕີມ


text:
ການຝຶກອົບຮົມກ່ຽວກັບ ລະບົບດາວທຽມ BeiDou ທີ່ ສປ ຈີນ
ໃນລະຫວ່າງວັນທີ 04-17 ທັນວາ 2017, ທາງປະເທດ ສປ ຈີນ
ໄດ້ຈັດງານສຳມະນາໃນຫົວຂໍ້ “ລະບົບສັນຍານດາວທຽມໄບດູ ສຳລັບ
ພະນັກງານພາກລັດໃນປະເທດທີ່ກໍາລັງພັດທະນາ”, ເຊິ່ງມີຜູ້ເຂົ້າຮ່ວມ
ທັງໝົດ ຈໍານວນ 13 ທ່ານ, ຈາກປະເທດນາມີເບຍ 1 ທ່ານ, ເລບາ
ນອນ 2 ທ່ານແລະ ຈາກ ສປປລາວ 10 ທ່ານ, ເຊິ່ງທາງ ສປປລາວ
ປະກອບມີຕົວແທນຈາກບໍລິສັດດາວທຽມລາວ, ບໍລິສັດອີທີແອວ,ຫ້ອງ
ການປົກຄອງເມືອງ ແລະ ພະນັກງານຈາກກະຊວງ ປທສ 3 ທ່ານ.
ໃນການສຳມະນາ ມີການສະເໜີ ແລະ ແນະນຳ ກ່ຽວກັບເຕັກໂນໂລຊີຕ່າງໆ ດ້ານດາວທຽມ ໃນ ສປ ຈີນ ເຊັ່ນ ການພັດທະນາ ແລະ ສະຖານະພາບ ລະບົບດາວທຽມ BeiDou ໃນປະຈຸບັນ, BeiDou CORS datum service, timescale of BeiDou ແລະ precision of BeiDou System in agricultural application. ນອກນັ້ນຍັງໄດ້ຮຽນຮູ້ແນວທາງອັນສຳຄັນ ກໍຄືນະໂຍບາຍຂອງ ທ່ານ “Xi Jinping” ປະທານປະເທດຂອງ ສປ ຈີນ ກ່ຽວກັບ Cyberspace ເປັນຕົ້ນແມ່ນ ແຜນຍຸດທະສາດຫຼັກການຮ່ວມມື the Belt and the Road ຫຼື Silk Road economic belt ແລະ ອື່ນໆທີ່ກ່ຽວຂ້ອງ ພ້ອມກັບຮຽນຮູ້ການພັດທະນາເຕັກໂນໂລຊີຕ່າງໆ ຄຽງຄູ່ກັບການອອກນິຕິກຳ ເພື່ອຄຸ້ມຄອງ Cybersecurity.
ນອກຈາກ ການສຳມະນາທີ່ສະແດງໃຫ້ເຫັນເຖິງການພັດທະນາ, ຄວາມຮູ້, ເຕັກໂນໂລຊີ ແລະ ແນວທາງຂອງສປ ຈີນແລ້ວ, ຍັງໄດ້ມີການແລກປ່ຽນບົດຮຽນ ດ້ານວັດທະນະທຳ, ພາສາ ພ້ອມກັບການທ່ອງທ່ຽວຊົມສະຖານທີ່ຕ່າງໆທີ່ກ່ຽວຂ້ອງ ລະບົບດາວທຽມ BeiDou ແລະ ສະຖານທີ່ວັດທະນະທໍາອື່ນໆ ທີ່ສະແດງໃຫ້ເຫັນເຖິງ ປະຫວັດສາດອັນເກົ່າແກ່ ແລະ ການພັດທະນາພາຍໃນປະເທດໃນໄລຍະຜ່ານມາ. .
ເວົ້າລວມແລ້ວ ຈຸດປະສົງຫຼັກຂອງການສຳມະນາ ທີ່ສປ ຈີນ ກໍ່ເພື່ອເພີ່ມທະວີການຮ່ວມມື ແລະ ແລກປ່ຽນບົດຮຽນກ່ຽວກັບການນຳໃຊ້ເຕັກໂນໂລຊີ, ລະບົບດາວທຽມ BeiDou, ການພັດທະນາເສດຖະກິດໃນ ສປ ຈີນ ກັບບັນດາປະເທດທີ່ກຳລັງພັດທະນາ ຄຽງຄູ່ກັບເຜີຍແຜ່ແຜນຍຸດທະສາດການຮ່ວມມື ທາງດ້ານ Cyberspace ຂອງທ່ານປະທານ “Xi Jinping” ການສຳມະນາ ແລະແລກປ່ຽນບົດຮຽນຄັ້ງນີ້ ຍັງເປັນການເສີມຂະຫຍາຍສາຍພົວພັນມິດຕະພາບ ລະຫວ່າງ ລາວ-ຈີນ ໃຫ້ເລິກເຊິ່ງຍິ່ງຂື້ນ, ເຊິ່ງທາງກົມເຕັກໂນໂລຊີການສື່ສານຂໍ້ມູນຂ່າວສານ ກະຊວງ ປທສ ກໍ່ເລັງເຫັນເຖິງໂອກາດ ແລະ ໝາກຜົນ ໃນການຮ່ວມມື ແລະ ຍາດແຍ່ງການຊ່ວຍເຫຼືອ ດ້ານການພັດທະນາບຸກຄະລາກອນ ແລະ ກອບວຽກໃນການຮ່າງນິຕິກຳຄຸ້ມຄອງດ້ານ ICT ຕ່າງໆ ຈາກ ສປ ຈີນ ເພື່ອຖອດຖອນບົດຮຽນ, ເປີດໂລກະທັດການຮຽນຮູ້, ກ້າວໄປສູ່ລັດແຫ່ງກົດໝາຍ, ພັດທະນາສັງຄົມ-ເສດຖະກິດ ດີຈີຕອນ ໃຫ້ທັນກັບບັນດາປະເທດອ້ອມຂ້າງ ແລະ ສາກົນ.


text:
ປະທານສະພາສະຫະພັນ ລັດເຊຍ Valentina Ivanovna Matvienko ຢ້ຽມຢາມຫວຽດນາມຢ່າງເປັນທາງການ
ທ່ານນາງ Valentina Ivanovna Matvienko
ໂດຍໄດ້ຮັບຄຳເຊື້ອເຊີນຂອງທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກິມເງິນ, ຄະນະຜູ້ແທນຂັ້ນສູງສະພາສະຫະພັນ (ຫຼື ສະພາສູງ), ສະພາແຫ່ງຊາດສະຫະພັນ, ລັດເຊຍ ໂດຍທ່ານນາງ Valentina Ivanovna Matvienko, ປະທານສະພາສະຫະພັນ ນຳໜ້າມາຢ້ຽມຢາມ ຫວຽດນາມ ຢ່າງເປັນທາງການແຕ່ວັນທີ 20 – 22/2/2017. ທ່ານນາງ Valentina Ivanovna Matvienko ເຄີຍມາຢ້ຽມຢາມ ຫວຽດນາມ ໃນປີ 2005 ດ້ວຍຖານະຕຳແໜ່ງເປັນຜູ້ວ່າການນະຄອນ Sankt Peterburg ແລະ ໃນປີ 2012 ດ້ວຍຖານະຕຳແໜ່ງເປັນປະທານສະພາສູງສະພາແຫ່ງຊາດ ລັດເຊຍ.
(ແຫຼ່ງຄັດຈາກ VOV)


text:
ຜົນສໍາເລັດການຝຶກອົບຮົມການນໍາໃຊ້, ຈັດການຂໍ້ມູນ ແລະ ຄຸ້ມຄອງເວບໄຊສ ຂອງຄະນະໂຄສະນາອົບຮົມນະຄອນຫຼວງວຽງຈັນ
ໃນວັນທີ 28 ກຸມພາ 2019 ຄະນະໂຄສະນາອົບຮົມ ນະຄອນຫຼວງວຽງຈັນ ຮ່ວມກັບກົມຂໍ້ມູນຂ່າວສານ, ຄະນະໂຄສະນາອົບຮົມສູນກາງພັກ, ໄດ້ຈັດຝຶກອົບຮົມວຽກງານການນໍາໃຊ້, ຈັດການຂໍ້ມູນ ແລະ ຄຸ້ມຄອງເວບໄຊສ ຂອງຄະນະໂຄສະນາອົບຮົມນະຄອນຫຼວງວຽງຈັນ ຂຶ້ນໃນລະຫວ່າງວັນທີ 28-01 ມີນາ 2019 ຂຶ້ນ ຢູ່ຫ້ອງປະຊຸມຄະນະໂຄສະນາອົບຮົມ ນະຄອນຫຼວງວຽງຈັນ
, ພາຍໃຕ້ການເຂົ້າຮ່ວມຂອງ ທ່ານ ວັນຕຸລາ ຣັກນຸດ ຫົວ ໜ້າກົມຂໍ້ມູນຂ່າວຂານ, ຄະນະໂຄສະນາອົບຮົມສູນກາງພັກ, ມີ ທ່ານ ສົມເພັດ ອິນທິສາລາດ ຮອງຫົວໜ້າຄະນະໂຄສະນາອົບຮົມນະຄອນຫຼວງວຽງຈັນ, ມີຫົວໜ້າຂະແໜງການ, ພະນັກງານວິຊາການໄອທີ ເຂົ້າຮ່ວມ.
ການຝຶກອົບຮົມຄັ້ງນີ້ ແມ່ນໄດ້ປະຕິບັດຕາມແຜນດໍາເນີນງານ ປະຈຳປີ 2019 ຂອງກົມຂໍ້ມູນຂ່າວສານ ໃຫ້ໄດ້ຮັບການຈັດຕັງປະຕິບັດ ຢ່າງມີປະສິດທິຜົນ ແລະ ເພື່ອເຮັດໃຫ້ພະນັກງານວິຊາການໄອທີ ຂອງຄະນະໂຄສະນາອົບຮົມແຂວງທົ່ວປະເທດ ກໍ່ຄືຄະນະໂຄສະນາອົບຮົມນະຄອນ ຫຼວງວຽງຈັນ ມີຄວາມຮູ້, ຄວາມສາມາດ ເພື່ອລົງເລິກວຽກງານຂໍ້ມູນຂ່າວສານ ທາງດ້ານການນໍາໃຊ້ເວບໄຊສ ແລະ ການພັດທະນາເວບໄຊສ ຮັບໃຊ້ເຂົ້າໃນການຈັດຕັ້ງປະຕິບັດວຽກງານຕ່າງໆ ໃນໄລຍະໄໝ່. ວຽກງານລະບົບເຄືອຂ່າຍເອເລັກໂຕຼນິກເປັນວຽກງານທີ່ສໍາຄັນ, ຕ້ອງໄດ້ເອົາ ໃຈໃສ່ຕໍ່ວຽກງານດັ່ງກ່າວ ຢ່າງເອົາຈິງ-ເອົາຈັງ, ເພື່ອເປັນການໂຄສະນາເຜີຍແຜ່ແນວທາງນະໂຍບາຍຂອງພັກ, ກົດລະບຽບຂອງລັດຢ່າງກ້ວາງຂວາງ ແລະ ທົ່ວເຖິງ ໂດຍຜ່ານໜ້າກະດານຂ່າວເອເລັກໂຕຼນິກ, ເວບໄຊສ ເພື່ອຕີຖອຍປະກົດການຫຍໍ້ທໍ້ຕ່າງໆ; ຮັບຮູ້ພາລະບົດບາດຂອງຜູ້ທີ່ໄດ້ຜ່ານການຝຶກອົບຮົມ ແລະ ນໍາໃຊ້ໃຫ້ຖືກທິດ, ມີການແຕ່ງຕັ້ງຜູ້ຮັບຜິດຊອບຂັ້ນຂອງຕົນຢ່າງເປັນລະບົບ ແລະ ຈັດຕັ້ງປະຕິບັດຢ່າງຖືກ ຕ້ອງ.
ການຝຶກອົບຮົມວຽກງານດັ່ງກ່າວນີ້ແມ່ນມີຄວາມໝາຍຄວາມສໍາຄັນ ເຮັດໃຫ້ຄະນະໂຄສະນາອົບຮົມນະຄອນຫຼວງວຽງຈັນ ສາມາດມີເວບໄຊສ ມານໍາໃຊ້ໃນການສົ່ງຂໍ້ມູນຂ່າວສານ, ການເຄື່ອນໄຫວວຽກງານລະຫວ່າງຄະນະໂຄສະນາອົບຮົມຂັ້ນສູນກາງ ກໍ່ຄືວຽກງານໂຄສະນາອົບຮົມທົ່ວປະເທດໃຫັກວ້າງອອກ ຮັບປະ ກັນທັງດ້ານປະລິມານ ແລະ ຄຸນນະພາບສູງ.
ມີ 4 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ຍົກລະດັບວຽກງານການເງິນໃຫ້ພະນັກງານກະຊວງແຮງງານ ແລະ ສະຫວັດດີການສັງຄົມ
ລະຫວ່າງວັນທີ 24-25 ສິງຫານີ້, ກະຊວງແຮງງານ ແລະ ສະຫວັດດີການສັງຄົມ, ໄດ້ຈັດຊຸດອົບຮົມວຽກງານການເງິນ ແລະ ການບັນຊີໃຫ້ພະນັກງານຂອງຕົນ, ຂື້ນທີ່ແຂວງວຽງຈັນ. ໂດຍການເຂົ້າຮ່ວມຂອງທ່ານນາງ ໃບຄຳ ຂັດທິຍະ ຮອງ ລັດຖະມົນຕີກະຊວງແຮງງານ ແລະ ສະຫວັດດີການສັງຄົມ, ພ້ອມນັກວິທະຍາກອນຈາກກະຊວງການເງິນ, ເພື່ອສ້າງຄວາມຮູ້, ຄວາມເຂົ້າໃຈໃຫ້ພະນັກງານ ຜູ້ຮັບຜິດຊອບວຽກງານງົບປະມານ-ບັນຊີ, ໃນຂະ ແໜງແຮງງານ ແລະ ສະຫວັດດີການສັງຄົມກຳໄດ້ຂັ້ນຕອນຕ່າງໆຂອງການກວດກາ ແລະ ສຳເນົາລາຍຈ່າຍງົບປະມານ-ຄັງເງິນຜ່ານລະບົບຄັງເງິນແຫ່ງຊາດ, ໄດ້ຮັບການຈັດຕັ້ງປະຕິບັດດີຂື້ນ.
ການຝຶກອົບຮົມດັ່ງກ່າວ, ປະກອບມີ 3 ຫົວຂໍ້ໃຫຍ່ຄື: ສາລະບານ ງົບປະມານ-ບັນຊີ, ຂັ້ນຕອນການກວດກາ ແລະ ສຳເນົາລາຍຈ່າຍງົບ ປະມານ-ຄັງເງິນຜ່ານລະບົບຄັງເງິນແຫ່ງຊາດ ແລະ ການນໍາໃຊ້ປື້ມຄູ່ມື້ການ ບັນຊີຂອງອົງກອນລັດ, ເພື່ອແນໃສ່ສ້າງຄວາມເຂັ້ມແຂງໃຫ້ແກ່ ບຸກຄະລາກອນຜູ້ເຮັດວຽກການເງິນຂອງບັນດາກົມ, ສູນ ແລະ ສະ ຖາບັນອອ້ມຂ້າງກະຊວງມີຄວາມເຂັ້ມແຂງ, ຮັບປະກັນການສະຫລຸບລາຍງານ, ຖືກຕ້ອງ, ຊັດເຈນ ແລະ ທັນກໍານົດເວລາ ເພື່ອຮັບປະກັນໃຫ້ການຈັດຕັ້ງປະຕິບັດວຽກງານດັ່ງກ່າວມີປະສິດທິຜົນດີຂຶ້ນກວ່າເກົ່າ.


text:
ທ່ານເລຂາທິການໃຫຍ່, ປະທານປະເທດ ຫງວຽນຝຸຈ້ອງ ຕ້ອນຮັບຄະນະຜູ້ແທນຂັ້ນສູງກະຊວງປ້ອງກັນຄວາມສະຫງົບລາວ
ຕອນບ່າຍວັນທີ 20 ກຸມພາ, ຢູ່ ຮ່າໂນ້ຍ, ທ່ານເລຂາທິການໃຫຍ່, ປະທານປະເທດຫວຽດນາມ ຫງວຽນຝຸຈ້ອງ ໄດ້ໃຫ້ການຕ້ອນຮັບຄະນະຜູ້ແທນຂັ້ນສູງກະຊວງປ້ອງກັນຄວາມສະຫງົບລາວ ໂດຍທ່ານ ວິໄລ ຫຼ້າຄຳຟອງ ລັດຖະມົນຕີກະຊວງດັ່ງກ່າວເປັນຫົວໜ້າຄະນະ ພວມຢ້ຽມຢາມ ແລະ ເຮັດວຽກຢູ່ຫວຽດນາມ
ທ່ານເລຂາທິການໃຫຍ່, ປະທານປະເທດ ຫງວຽນຝຸຈ້ອງ ແລະ ທ່ານ ວິໄລ ຫຼ້າຄຳຟອງ ລັດຖະມົນຕີກະຊວງປ້ອງກັນຄວາມສະຫງົບລາວ
ທ່ານເລຂາທິການໃຫຍ່, ປະທານປະເທດຫວຽດນາມ ຫງວຽນຝຸຈ້ອງ ໄດ້ຕີລາຄາສູງຄວາມໝາຍຂອງການຢ້ຽມຢາມ ແລະ ຊົມເຊີຍບັນດາຜົນງານທີ່ສຳຄັນຊຶ່ງປະເທດລາວຍາດມາໄດ້ໃນໄລຍະທີ່ຜ່ານມາ ແລະ ສະແດງຄວາມພາກພູມໃຈຕໍ່ສາຍພົວພັນແບບພິເສດຫວຽດນາມ-ລາວທີ່ນັບມື້ນັບພັດທະນາ, ໃນນັ້ນ ມີການປະກອບສ່ວນຢ່າງຕັ້ງໜ້າຂອງ ກະຊວງປ້ອງກັນຄວາມສະຫງົບລາວ. ທ່ານເລຂາທິການໃຫຍ່, ປະທານປະເທດຫວຽດນາມ ຫງວຽນຝຸຈ້ອງ ສະເໜີ 2 ກະຊວງ ຈົ່ງສົມທົບກັນຢ່າງແໜ້ນແຟ້ນໃນການປ້ອງກັນຄວາມສະຫງົບແຫ່ງຊາດ, ຮັກສາຄວາມເປັນລະບຽບຮຽບຮ້ອຍ, ຄວາມປອດໄພສັງຄົມ, ເພີີ່ມທະວີການແລກປ່ຽນຂໍ້ມູນຂ່າວສານ, ສະໜັບສະໜູນກັນຢູ່ບັນດາເວທີປາໄສສາກົນ ແລະ ພາກພື້ນເພື່ອຕ້ານອາດຊະຍາກຳ, ປະກອບສ່ວນນຳການພົວພັນລະຫວ່າງ 2 ປະເທດໃຫ້ນັບມື້ນັບພັດທະນາໃນທຸກໆຂົງເຂດ.
ສ່ວນທ່ານ ວິໄລ ຫຼ້າຄຳຟອງ ລັດຖະມົນຕີກະຊວງປ້ອງກັນຄວາມສະຫງົບລາວ ໄດ້ຢືນຢັນວ່າ ຈະສົມທົບຢ່າງແໜ້ນແຟ້ນກັບກະຊວງຕຳຫຼວດຫວຽດນາມ ປະຕິບັດຂໍ້ຕົກລົງລະຫວ່າງການນຳຂັ້ນສູງຂອງ 2 ພັກ ແລະ ສັນຍາຮ່ວມມືລະຫວ່າງ 2 ກະຊວງ, ປະກອບສ່ວນປະຕິບັດມະຕິກອງປະຊຸມໃຫຍ່ຂອງແຕ່ລະພັກຢ່າງມີໄຊ.
(ແຫຼ່ງຄັດຈາກ VOV)


text:
ຫວຽດນາມ - ບົດສະວານາ ຊຸກຍູ້ການພົວພັນຮ່ວມມືສອງຝ່າຍເຂົ້າສູ່ລວງເລິກ ແລະ ມີປະສິດທິຜົນ
(VOVWORLD) - ວັນທີ 26 ສິງຫາ, ຢູ່ຮ່າໂນ້ຍ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຟ້າມບິ່ງມິນ ໄດ້ມີການພົບປະເຈລະຈາກັບທ່ານນາງ Unity Dow ລັດຖະມົນຕີການຕ່າງປະເທດ ແລະ ຮ່ວມມືສາກົນ ແຫ່ງສາທາລະນະລັດ ບົດສະວານາ.
ນະທີ່ນີ້, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຟ້າມບິ່ງມິນ ສະເໜີສອງຝ່າຍຕັ້ງໜ້າໜູນຊ່ວຍບັນດາວິສາຫະກິດຈັດຕັ້ງການເຄື່ອນໄຫວສໍາຫຼວດການຕະຫຼາດ, ສົ່ງເສີມບັນດາກາລະໂອກາດລົງທຶນ; ສະເໜີສອງປະເທດເຫັນດີເປັນເອກະພາບການເຈລະຈາລົງນາມໃນເອກະສານສະບັບຕ່າງໆໂດຍໄວ ເພື່ອສ້າງກອບນິຕິກໍາໃຫ້ແກ່ການຮ່ວມມື. ທ່ານ ຟ້າມບິ່ງມິນ ກໍປາດຖະໜາຢາກສືບຕໍ່ໄດ້ຮັບການສະໜັບສະໜູນ ແລະ ການສົມທົບຢ່າງແໜ້ນແຟ້ນຂອງ ບົດສະວານາ ໃນໄລຍະຫວຽດນາມແບກຫາບໜ້າທີ່ເປັນກໍາມະການບໍ່ປະຈໍາການສະພາຄວາມໝັ້້ນຄົງ, ສປຊ ກໍຄື ເມື່ອຫວຽດນາມ ສ້າງຕັ້ງການພົວພັນກັບ ສະຫະພັນ ອາຟະລິກາ (AU) ຢ່າງເປັນທາງການໃນໄລຍະຈະມາເຖິງ. ສ່ວນທ່ານນາງລັດຖະມົນຕີການຕ່າງປະເທດ ແລະການຮ່ວມມືສາກົນ Unity Dow ປາດຖະໜາວ່າ ຫວຽດນາມ ຈະເອົາໃຈໃສ່ເປັນພິເສດເຖິງການເພີ່ມທະວີການຮ່ວມມືກັບ ບົດສະວານາໃນບັນດາຂົງເຂດຄື ກະສິກໍາ, ເຕັກໂນໂລຢີຂໍ້ມູນຂ່າວສານ, ການສຶກສາ-ບໍາລຸງສ້າງ,ການທ່ອງທ່ຽວ ແລະ ສາທາລະນະສຸກ.
ກ່ຽວກັບບັນຫາທະເລຕາເວັນອອກ, ສອງຝ່າຍ ກໍໄດ້ເນັ້ນໜັກເຖິງຄວາມສໍາຄັນຂອງ ສັນຕິພາບ, ສະຖຽນລະພາບ, ຄວາມໝັ້ນຄົງ, ຄວາມປອດໄພ ແລະ ຄວາມເສລີໃນການເດີນທາງທະເລ, ການປະຕິບັດກົດໝາຍສາກົນ. ເນື່ອງໃນໂອກາດນີ້, ສອງຝ່າຍກໍໄດ້ລົງນາມໃນສັນຍາວ່າດ້ວຍການຍົກເວັ້ນ ວີຊາໃຫ້ແກ່ຜູ້ຖືໜັງສືຜ່ານແດນການທູດ ແລະ ລັດຖະການ.
ຕອນຄໍ່າຂອງວັນດຽວກັນ ກໍໄດ້ດໍາເນີນພິທີສະເຫຼີມສະຫຼອງ 10 ປີ ແຫ່ງວັນສ້າງຕັ້ງການພົວພັນທາງການທູດລະຫວ່າງຫວຽດນາມ - ບົດສະວານາ (2009 – 2019) ຢູ່ຮ່າໂນ້ຍ.


text:
ຍິນດີຕ້ອນຮັບສູ່ ວິທະຍາໄລ ສຸດສະກະ ເພື່ອການບໍລິຫານ ແລະ ເທັກໂນໂລຢີ
ສະຖາບັນສຸດສະກະ ໄດ້ຮັບການສ້າງຕັ້ງຂື້ນໃນວັນທີ 2 ທັນວາ 2002 ເພື່ອຕອບສະໜອງໃຫ້ແກ່ການພັດທະນາຊັບພະຍາກອນມະນຸດ ໃນ ສປປ ລາວ ໂດຍບໍ່ຫວັງຜົນກໍາໄລສູງສຸດ ດ້ວຍການສະໜອງການສຶກສາທີ່ມີຄຸນນະພາບສູງໃຫ້ແກ່ມະຫາຊົນ ໃນຕົ້ນທຶນທີ່ສົມເຫດສົມຜົນ ເຊິ່ງເປັນປັດໃຈສຳຄັນໃຫ້ແກ່ການພັດທະນາເສດຖະກິດ-ສັງຄົມແຫ່ງຊາດ. ອີງຕາມຂໍ້ຕົກລົງຂອງລັດຖະມົນຕີວ່າການ ກະຊວງສຶກສາທິການ ແລະ ກິລາ ວ່າດ້ວຍການອະນຸມັດນໍາໃຊ້ມາດຕະຖານການສຶກສາຊັ້ນສູງ ສະບັບເລກທີ 2608/ສສກ.ສປຄ.13, ລົງວັນທີ 16 ກໍລະກົດ 2013, ເຊິ່ງໄດ້ປະຕິບັດຕາມໂຄງການຫລັກສູດການຮຽນການສອນ ຕາມທີ່ໄດ້ຮັບການອະນຸມັດຈາກກະຊວງສຶກສາທິການ ແລະ ກິລາ ຢ່າງເຄັ່ງຄັດ ໂດຍຖືເອົານັກສຶກສາເປັນຈຸດໃຈກາງ ນໍາໃຊ້ທິດສະດີ ປະກອບກັບພາກປະຕິ ບັດຕົວຈິງໄປພ້ອມໆກັນໃນການຮຽນ-ການສອນ ວິທະຍາໄລໄດ້ສ້າງສະພາບແວດລ້ອມໃນຫ້ອງຮຽນໃຫ້ສະດວກສະບາຍ ຄ້າຍຄືກັບບ່ອນເຮັດວຽກຕົວຈິງ ເພື່ອໃຫ້ນັກສຶກສາມີຄວາມລຶ້ງເຄີຍ ແລະ ໝັ້ນໃຈ ເມື່ອເຂົ້າເຮັດວຽກໃໝ່.
ປະຈຸບັນ ວິທະຍາໄລສຸດສະກະ ເພື່ອການບໍລິຫານ ແລະ ເທັກໂນໂລຢີ ໄດ້ດຳເນີນການສອນນັກສຶກສາຫຼັກສູດຊັ້ນສູງໃນ 3 ຄະນະວິຊາດັ່ງນີ້: (1) ຄະນະເທັກໂນໂລຢີ້ມູນຂ່າວສານ: ສາຂາວິທະຍາສາດຄອມພິວເຕີ້; (2) ຄະນະບໍລິຫານທຸລະກິດ ແລະ ເສດຖະສາດ: ສາຂາບໍລິຫານທຸລະກິດ ແລະ ການເງິນ-ການທະນະຄານ ແລະ (3) ຄະນະນິເທດສາດ ແລະ ພາສາສາດ: ສາຂານິເທດສາດ ທີ່ເຄີຍໄດ້ຮັບອະນຸມັດການສິດສອນໃນລະດັບປະລິນຍາຕີຈາກກະຊວງສຶກສາທິການ ແລະ ກິລາ. ນັກສຶກສາທີ່ຈົບຈາກສະຖາບັນບໍ່ພຽງແຕ່ຈະມີຄວາມຮູ້ທາງດ້ານວິຊາການທີ່ຕົນສຶກສາມາເທົ່ານັ້ນ ແຕ່ຍັງມີຄວາມຮູ້ ແລະ ທັກສະຄວາມເປັນຜູ້ນຳ, ມີຄວາມສາມາດດ້ານການສື່ສານກັບບຸກຄົນອື່ນ, ມີຄວາມຄິດສ້າງສັນ, ມີຄວາມຮັບຜິດຊອບຕໍ່ສັງຄົມ ແລະ ມີຄວາມກະຕືລືລົົ້ນ. ຄຸນນະສົມບັດເຫຼົ່ານີ້ ແມ່ນໄດ້ຮັບການປູກຝັງ ຜ່ານວັດທະນະທຳຂອງສະຖາບັນ ທີ່ນັກສຶກສາໄດ້ໃກ້ຊິດຕິດແທດໃນແຕ່ລະວັນ ໃນການສຶກສາຮໍ່າຮຽນລວມທັງການຮ່ວມເຮັດກິດຈະກຳ ນອກຫຼັກສູດຕ່າງໆ ທີ່ທາງສະຖາບັນຈັດສັນໃຫ້ໂດຍອີງຕາມຄວາມມັກ, ຄວາມຖະນັດ ແລະ ຄວາມຕ້ອງການຂອງສັງຄົມ.
ນອກຈາກນີ້, ສະຖາບັນ ຍັງໄດ້ມີການຮ່ວມມືກັບສະຖາບັນຕ່າງໆໃນລະດັບສາກົນ ໂດຍໄດ້ເຊັນບົດບັນທຶກຮ່ວມມືຮອບດ້ານກັບມະຫາວິທະຍາໄລຫໍການຄ້າໄທ, ມະຫາວິທະຍາໄລທັກສິນ, ມະຫາ ວິທະຍາໄລສ້າງຄູຢູນນານ, ສະຖາບັນກັນຕະນາ, ແລະ ສະຖາບັນ ເທັກໂນໂລຢີ ນານາຊາດ ສິຣິນທອນ ເຊິ່ງມີລາຍລະອຽດດັ່ງຕໍ່ໄປນີ້:
ສະຖາບັນ ເທັກໂນໂລຢີ ສຸດສະກະ ແມ່ນບອນທຳອິດ ທີ່ໄດ້ຮັບການຮັບຮອງຈາກອົງການສອບເສັງທຽບລະດັບພາສາອັງກິດ ຂອງສະຫະລັດອາເມລິກາ ໃຫ້ດຳເນີນການສອບເສັງທຽບລະດັບພາສາອັງກິດ TOEFL® iBT ໃນ ສປປ ລາວ ໃນເດືອນ 7 ປີ 2006 ແລະ ໄດ້ຈັດການສອບເສັງຄັ້ງທໍາອິດໃນ ສປປ ລາວ ໃນເດືອນ 8 ປີ 2006 ຈົນເຖິງ 2013 ເຊິ່ງແມ່ນການປະກອບສ່ວນອາສາສະໝັກ ໃນການສະໜອງຫ້ອງແລັບ ເຂົ້າໃນການສອບເສັງ TOEFL® iBT ເພື່ອໃຫ້ຄົນລາວ ແລະ ຄົນຕ່າງປະເທດທີ່ອາໃສຢູ່ປະເທດລາວ ໄດ້ມີໂອກາດເສັງທຽບລະດັບພາສາອັງກິດສາກົນ.
ນອກນີ້, ສະຖາບັນ ໄດ້ສ້າງຕັ້ງ ກຸ່ມນັກສຶກສາ ເພື່ອສົ່ງເສີມການຮຽນຮູ້ ເຊັ່ນ ກຸ່ມອີໂວລູຊັນ (Evolution) ແລະ ກຸ່ມຫຸ່ນໂຣບອດ (Robotic club) ໃຫ້ນັກສຶກສາ ໂດຍມີເປົ້າໝາຍສ້າງໃຫ້ນັກສຶກສາມີແນວຄວາມຄິດສ້າງສັນ ແລະ ມີປະສົບການໃນການສ້າງຫຸ່ນຍົນ ແລະ ຂຽນໂປຣແກຣມຄອມພິວເຕີຝັງໃສ່ໃນໂຕຫຸ່ນ ແລະ ໄດ້ເຂົ້າຮ່ວມການແຂ່ງຂັນ ທັງຢູ່ພາຍໃນປະເທດແລະຕ່າງປະເທດເຊັ່ນ: ໄທ ແລະ ມາເລເຊຍ.


text:
ທີ່ຕັ້ງ ຂອງກຳມາທິການປ້ອງກັນຊາດ-ປ້ອງກັນຄວາມສະຫງົບ
ກຳມາທິການປ້ອງກັນຊາດ-ປ້ອງກັນຄວາມສະຫງົບ ແມ່ນກົງຈັກການຈັດຕັ້ງໜຶ່ງຂອງສະພາແຫ່ງຊາດ ປະກອບດ້ວຍສະມາຊິກສະພາແຫ່ງຊາດ ທີ່ເປັນກຳມະການຂອງກຳມາທິການປ້ອງກັນຊາດ-ປ້ອງກັນຄວາມສະຫງົບ ຊຶ່ງໄດ້ຖຶກຮັບຮອງໃນກອງປະຊຸມຄັ້ງປະຖົມມະລຶກຂອງສະພາແຫ່ງຊາດ;
ກຳມາທິການປ້ອງກັນຊາດ-ປ້ອງກັນຄວາມສະຫງົບ ມີອາຍຸການເທົ່າກັບອາຍຸການຂອງສະພາແຫ່ງຊາດ ແລະ ມີຊື່ຫຍໍ້ເປັນຕົວອັກສອນ “ກປຊສ”
ພາລະບົດບາດ ຂອງກຳມາທິການປ້ອງກັນຊາດ-ປ້ອງກັນຄວາມສະຫງົບ
ກຳມາທິການປ້ອງກັນຊາດ-ປ້ອງກັນຄວາມສະຫງົບ ມີພາລະບົດບາດເປັນເສນາທິການ ໃຫ້ສະພາແຫ່ງຊາດ ແລະ ຄະນະປະຈຳສະພາແຫ່ງຊາດ ໃນການສ້າງ ແລະ ປັບປຸງກົດໝາຍ, ຄົ້ນຄວ້າບັນຫາສຳຄັນຂອງປະເທດຊາດ, ຕິດຕາມ, ກວດກາການຈັດຕັ້ງປະຕິບັດລັດຖະທຳມະນູນ ແລະ ກົດໝາຍ ໃນຂົງເຂດວຽກງານປ້ອງກັນຊາດ-ປ້ອງກັນຄວາມສະຫງົບ ຕາມສິດ ແລະ ໜ້າທີ່ ຄວາມຮັບຜິດຊອບຂອງຕົນ ຫຼືຕາມການມອບໝາຍຂອງ ຄະນະປະຈຳສະພາແຫ່ງຊາດ.
ສິດ ແລະ ໜ້າທີ່ຂອງກໍາມາທິການປ້ອງກັນຊາດ-ປ້ອງກັນຄວາມສະຫງົບ
ສິດ ແລະ ໜ້າທີ່ ຂອງກໍາມາທິການປ້ອງກັນຊາດ-ປ້ອງກັນຄວາມສະຫງົບ ມີດັ່ງນີ້:
1 ສິດ ແລະ ໜ້າທີ່ ດ້ານນິຕິບັນຍັດ:
1. ປະສານສົມທົບ ກັບກໍາມາທິການຂອງສະພາແຫ່ງຊາດ, ກະຊວງປ້ອງກັນປະເທດ, ກະຊວງປ້ອງກັນຄວາມສະຫົງບ ແລະ ຂະແໜງການອື່ນທີ່ກ່ຽວຂ້ອງ ຈັດຕັ້ງຜັນຂະຫຍາຍແຜນການສ້າງ ແລະ ປັບປຸງກົດໝາຍ 5 ປີຂອງສະພາແຫ່ງຊາດ ຂົງເຂດປ້ອງກັນຊາດ-ປ້ອງກັນຄວາມສະຫງົບ ເພື່ອສະເໜີຄະນະປະຈໍາສະພາແຫ່ງຊາດ ພິຈາລະນາ;
2. ຄົ້ນຄວ້າ ແລະ ປະກອບຄໍາເຫັນໃສ່ຮ່າງກົດໝາຍ, ຮ່າງລັດຖະບັນຍັດ, ຮ່າງລັດຖະດໍາລັດ, ຮ່າງດໍາລັດ ແລະ ນິຕິກໍາອື່ນໆ ທີ່ຂະແໜງການກ່ຽວຂ້ອງສະເໜີມາ;
3. ປະສານສົມທົບກັບກໍາມາທິການອື່ນ, ກະຊວງ ແລະ ຂະແໜງການກ່ຽວຂ້ອງ ເພື່ອຈັດຕັ້ງສໍາມະນາຍົກລະດັບຄວາມຮູ້ທາງດ້ານກົດໝາຍໃຫ້ແກ່ກໍາລັງປະກອບອາວຸດ, ພ້ອມນັ້ນກໍຊຸກຍູ້ກະຊວງປ້ອງກັນປະເທດ ແລະ ກະ ຊວງປ້ອງກັນຄວາມສະຫງົບ ໃຫ້ອອກນິຕິກໍາລຸ່ມກົດໝາຍ ເພື່ອຮັບໃຊ້ການປະຕິບັດໜ້າທີ່ວຽກງານຂອງຕົນ;
4. ປະສານສົມທົບກັບກໍາມາທິການອື່ນ, ອົງການທີ່ກ່ຽວຂ້ອງເພື່ອນໍາເອົາບັນດາກົດໝາຍ ແລະ ນິຕິກໍາ ທີ່ພົວ ພັນກັບວຽກງານປ້ອງກັນຊາດ-ປ້ອງກັນຄວາມສະຫງົບ ໄປໂຄສະນາເຜີຍແຜ່ໃຫ້ເຊື່ອມຊຶມ ແລະ ຈັດຕັ້ງປະຕິບັດ.
2 ສິດ ແລະ ໜ້າທີ່ ຕົກລົງບັນຫາສໍາຄັນພື້ນຖານຂອງຊາດ
1. ປະສານສົມທົບກັບອົງການທີ່ກ່ຽວຂ້ອງຄົ້ນຄວ້າ ແລະ ພິຈາລະນາການໃຫ້ສັດຕະຍາບັນແກ່ ສັນຍາ, ສົນທິສັນ ຍາສາກົນ ໃນຂົງເຂດປ້ອງກັນຊາດ-ປ້ອງກັນຄວາມສະຫງົບ;
2. ເຂົ້າຮ່ວມກັບຂະແໜງການທີ່ກ່ຽວຂ້ອງ ເພື່ອຄົ້ນຄວ້າປະກອບຄໍາເຫັນໃສ່ແຜນພັດທະນາເສດຖະກິດ-ສັງຄົມແຫ່ງຊາດ, ແຜນງົບປະມານແຫ່ງລັດ ໃນຂະແໜງການທີ່ຕົນຮັບຜິດຊອບ;
3. ຮັບ ແລະ ພິຈາລະນາບົດລາຍງານຂອງຂະແໜງການຕ່າງໆ ກ່ຽວກັບບັນຫາສໍາຄັນຂອງຊາດ ຕາມພາລະບົດ ບາດຂອງຕົນ.
3 ສິດ ແລະ ໜ້າທີ່ ຕິດຕາມ, ກວດກາ:
1. ຕິດຕາມ, ກວດກາ ຊຸກຍູ້ຈັດຕັ້ງປະຕິບັດລັດຖະທໍາມະນູນ, ກົດໝາຍ, ນິຕິກໍາຕ່າງໆ ແຜນພັດທະນາເສດຖະ ກິດ-ສັງຄົມ, ແຜນງົບປະມານແຫ່ງລັດ ໃນຂົງເຂດປ້ອງກັນຊາດ-ປ້ອງກັນຄວາມສະຫົງບ;
2. ພົວພັນປະສານສົມທົບກັບການຈັດຕັ້ງ, ບຸກຄົນ, ນິຕິບຸກຄົນ ແລະ ຊັກຖາມບັນຫາໃດໜຶ່ງທີ່ກ່ຽວຂ້ອງພົວ ພັນເຖິງວຽກງານຂອງຕົນ;
3. ຄົ້ນຄວ້າໂຈະການຈັດຕັ້ງປະຕິບັດ, ການປັບປຸງ, ຍົກເລີກ, ລົບລ້າງກົດໝາຍ ແລະ ນິຕິກໍາອື່ນ ຕາມຂອບເຂດຄວາມຮັບຜິດຊອບຂອງຕົນ ເພື່ອສະເໜີໃຫ້ຄະນະປະຈໍາສະພາແຫ່ງຊາດ ພິຈາລະນາ;
4. ສົມທົບກັບກໍາມາທິການທີ່ກ່ຽວຂ້ອງຕິດຕາມ, ກວດກາ ວຽກງານກໍ່ສ້າງຮາກຖານການເມືອງ ຕິດພັນກັບວຽກງານພັດທະນາ 3 ສ້າງ ຂອງລັດຖະບານ;
ສິດ ແລະ ໜ້າທີ່ ຂອງກໍາມາທິການປ້ອງກັນຊາດ-ປ້ອງກັນຄວາມສະຫງົບ ມີດັ່ງນີ້:
1. ສ້າງແຜນການເຄື່ອນໄຫວວຽກງານຂອງຕົນໃນແຕ່ລະໄລຍະ;
2. ດໍາເນີນກອງປະຊຸມຄະນະກໍາມາທິການ, ກອງປະຊຸມຄົບຄະນະ, ກອງປະຊຸມສໍາມະນາ ແລະ ກອງປະຊຸມອື່ນ ຕາມການຕົກລົງຂອງຄະນະປະຈໍາສະພາແຫ່ງຊາດ;
3. ສະເໜີຄະນະປະຈໍາສະພາແຫ່ງຊາດ ແຕ່ຕັ້ງ, ຍຸບເລີກກົມ, ພະແນກ ທີ່ຂຶ້ນກັບກໍາມາທິການ ແລະ ແຕ່ງຕັ້ງໜ່ວຍສະເພາະກິດໃນເມື່ອມີຄວາມຈໍາເປັນ;
4. ຕ້ອນຮັບ, ຊັກຖາມບຸກຄົນ ຫຼື ການຈັດຕັ້ງ, ຄໍາຮ້ອງ, ສະເໜີ ຂອງປະຊາຊົນບັນດາເຜົ່າ, ນາຍ ແລະ ພົນທະ ຫານ, ນາຍ ແລະ ພົນຕໍາຫຼວດ ຕໍ່ບັນຫາໃດໜຶ່ງ ໂດຍຜ່ານໂທລະສັບສາຍດ່ວນ ຫຼື ບັນດາຄໍາຄິດ, ຄໍາເຫັນຕ່າງໆ ທີ່ມີຄວາມສົນໃຈ;
5. ສະເໜີຍົກລະດັບດ້ານຕ່າງໆ ໃຫ້ແກ່ພະນັກງານ-ນັກຮົບ ໄປທັດສະນະສຶກສາແລກປ່ຽນບົດຮຽນ ພັກຜ່ອນ ແລະ ອື່ນໆ ທັງພາຍໃນ ແລະ ຕ່າງປະເທດ;
6. ຕິດຕາມ, ຄົ້ນຄວ້າ ກໍາແໜ້ນສະພາບການຂໍ້ມູນ-ຂ່າວສານ, ເລ່ລ່ຽມກົນອຸບາຍຂອງຄົນບໍ່ດີ ແລະ ປະກົດການຫຍໍ້ທໍ້ທີ່ພົ້ນເດັ່ນແຕ່ລະໄລຍະທີ່ພົວພັນເຖິງຄວາມສະຫງົບແຫ່ງຊາດ ເພື່ອລາຍງານໃຫ້ປະທານ ແລະ ຮອງປະທານ ສະພາແຫ່ງຊາດ;
7. ລົງພົບປະຢຽມຢາມກໍາລັງປະກອບອາວຸດ ຢູ່ບັນດາກົມກອງຮາກຖານ ໂດຍຜ່ານສາຍຕັ້ງ;
8. ຕິດຕາມ, ຊຸກຍູ້ ຍຸດທະສາດປ້ອງກັນຊາດ-ປ້ອງກັນຄວາມສະຫງົບແຫ່ງຊາດ ຕາມພາລະບົດບາດໜ້າທີ່ຂອງຕົນ;
9. ພົວພັນຮ່ວມມືວຽກງານຂົງເຂດປ້ອງກັນຊາດ-ປ້ອງກັນຄວາມສະຫງົບ ກັບຕ່າງປະເທດ ແລະ ອົງການຈັດຕັ້ງສາກົນ ຕາມການຕົກລົງຂອງຄະນະປະຈໍາສະພາແຫ່ງຊາດ ໂດຍສະເພາະຕໍ່ປະເທດເພື່ອນມິດຍຸດທະສາດ;
10. ສະເໜີ ແຕ່ງຕັ້ງ, ຍົກຍ້າຍ, ເລື່ອນຊັ້ນ, ຍ້ອງຍໍ ແລະ ສໍາຫຼວດກວດກາ, ວິໄນຕໍ່ພະນັກງານ-ນັກຮົບຂອງຕົນ ຕາມລະບຽບກົດໝາຍຂອງກໍາລັງປະກອບອາວຸດ;
11. ຊີ້ນໍາວຽກງານວິຊາການຂອງບັນດາກົມທີ່ເປັນເສນາທິການ ໃຫ້ແກ່ຕົນ;
12. ປະຕິບັດສິດ ແລະ ໜ້າທີ່ອື່ນ ຕາມທີ່ໄດ້ກໍານົດໄວ້ໃນກົດໝາຍ ແລະ ການມອບໝາຍຂອງປະທານ ແລະ ຮອງປະທານ ສະພາແຫ່ງຊາດ;
13. ສະຫຼຸບ, ຖອດຖອນບົດຮຽນ ແລະ ລາຍງານການເຄື່ອນໄຫວວຽກງານຂອງກໍາມາທິການ ໃຫ້ຄະນະປະຈໍາສະພາແຫ່ງຊາດ ໃນແຕ່ລະໄລຍະ 1 ເດືອນ, 3 ເດືອນ ແລະ 1 ປີ.
(ອິງຕາມ ມະຕິຂອງຄະນະປະຈຳສະພາແຫ່ງຊາດ ເລກທີ 0146/ຄປຈ, ລົງວັນທີ 29/09/2016 ວ່າດ້ວຍ ກາຈັດຕັ້ງ ແລະ ການເຄື່ອນໄຫວຂອງ ກຳມາທິການປ້ອງກັນຊາດ-ປ້ອງກັນຄວາມສະຫງົບ)


text:
ຄະນະຜູ້ແທນຂັ້ນສູງພັກແຮງງານ ສປປ.ເກົາຫຼີ ຢ້ຽມຢາມ ນະຄອນ ຫາຍຟ່ອງ
ຄະນະການນຳຂັ້ນສູງພັກແຮງງານ ສປປ.ເກົາຫຼີ ໄດ້ໄປຢ້ຽມຊົມ 3 ພາກສ່ວນຂອງກຸ່ມບໍລິສັດ Vingroup ລວມມີ: ກຸ່ມຜະລິດລົດໂອໂຕ Vinfast, ເຂດຜະລິດກະສິກຳໝູນໃຊ້ເຕັກໂນໂລຊີສູງ VinEco ຫາຍຟ່ອງ ແລະ ເຂດ Vinpearl Hotel Imperia ຫາຍຟ່ອງ.
ທ່ານ ເລວັນແທ່ງ ເລຂາພັກນະຄອນ ຫາຍຟ່ອງ ຕ້ອນຮັບທ່ານ Ri Su Yong. (TTXVN)
ວັນທີ 27 ກຸມພາ, ຄະນະການນຳຂັ້ນສູງພັກແຮງງານ ສປປ.ເກົາຫຼີ (WPK) ໂດຍທ່ານ Ri Su Yong ກຳມະການກົມການເມືອງ, ຮອງປະທານຄະນະບໍລິຫານງານພັກ WPK, ຫົວໜ້າຄະນະພົວພັນສາກົນສູນກາງພັກ; ທ່ານ Kim Pyong Hae ກຳມະການກົມການເມືອງ, ຮອງປະທານຄະນະບໍລິຫານງານພັກ WPK ທັງເປັນຫົວໜ້າຄະນະຈັດຕັ້ງສູນກາງພັກ ແລະ ທ່ານ O Su Yong ກຳມະການກົມການເມືອງ, ຮອງປະທານຄະນະບໍລິຫານງານພັກ WPK, ຫົວໜ້າຄະນະເສດຖະກິດສູນກາງພັກ ນຳໜ້າໄດ້ໄປຢ້ຽມຢາມ ແລະ ເຮັດວຽກຢູ່ນະຄອນ ຫາຍຟ່ອງ. ຄະນະການນຳຂັ້ນສູງພັກແຮງງານ ສປປ.ເກົາຫຼີ ໄດ້ໄປຢ້ຽມຊົມ 3 ພາກສ່ວນຂອງກຸ່ມບໍລິສັດ Vingroup ລວມມີ: ກຸ່ມຜະລິດລົດໂອໂຕ Vinfast, ເຂດຜະລິດກະສິກຳໝູນໃຊ້ເຕັກໂນໂລຊີສູງ VinEco ຫາຍຟ່ອງ ແລະ ເຂດ Vinpearl Hotel Imperia ຫາຍຟ່ອງ.
ແລະກໍ່ໃນວັນດຽວກັນ, ທ່ານ ເລວັນແທ່ງ ເລຂາພັກນະຄອນ ຫາຍຟ່ອງ ໄດ້ມີການຕ້ອນຮັບຄະນະການນຳຂັ້ນສູງພັກແຮງງານ ສປປ.ເກົາຫຼີ, ແນະນຳກ່ຽວກັບບັນດາຜົນງານພັດທະນາຂອງນະຄອນໃນຊຸມປີຜ່ານມາ.
(ແຫຼ່ງຄັດຈາກ VOV)


text:
ພວຕ ແຂວງສາລະວັນ ຈັດກອງປະຊຸມດໍາເນີນຊີວິດ ປະຈໍາປີ 2016
ໃນຄັ້ງວັນທີ 24-25 ມັງກອນ 2017 ໜ່ວຍພັກ ພະແນກວິທະຍາສາດ ແລະ ເຕັກໂນໂລຊີ ແຂວງສາລະວັນ ໄດ້ຈັດກອງປະຊຸມດໍາເນີນຊີວິດການເມືອງປະຈໍາປີ 2016. ໂດຍພາຍໃຕ້ການເປັນປະທານຂອງທ່ານ ສີສຸດອນ ອັງຄະໄລ ເລຂາໜ່ວຍພັກ ຫົວໜ້າພະແນນວິທະຍາສາດ ແລະ ເຕັກໂນໂລຊີ ແຂວງສາລະວັນ, ມີຜູ້ເຂົ້າຮ່ວມທັງໝົດ 19 ສະຫາຍ, ຍິງ 06 ສະຫາຍ.
ຕະຫຼອດໄລຍະເວລາ ສອງວັນ ຜ່ານມາຂອງການດຳເນີນຊີວິດການເມືອງໃນໜ່ວຍພັກ ພະແນກວິທະຍາສາດ ແລະເຕັກໂນໂລຊີ ໂດຍພື້ນຖານແລ້ວ ແມ່ນສະແດງໃຫ້ເຫັນບັນຫາທີ່ພົ້ນເດັ່ນ, ດ້ານຕັ້ງໜ້າ ໃນຫຼາຍໆດ້ານໂດຍສະເພາະກອງປະຊຸມໄດ້ຕີລາຄາຈັດປະເພດຄະນະພັກ, ປະເພດສາມາຊິກພັກ, ປະເພດຂອງພະນັກງານລັດຖະກອນ ແລະ ບັນ ດາກໍລະນີຕ່າງໆນັບທັງກໍລະນີລວມ ແລະ ກໍລະນີບຸກຄົນທີ່ໄດ້ສະແດງອອກໃນບົດສຳຫຼວດຕົນເອງ ແລະ ບົດສະຫຼຸບຜົນສຳເລັດບັ້ນດຳເນີນຊີວິດການເມືອງຄັ້ງນີ້ຢ່າງລະອຽດຈະແຈ້ງ, ຜົນສຳເລັດບັ້ນດຳເນີນຊີວິດການເມືອງເທື່ອນີ້ມັນໄດ້ຢັ້ງຢືນໃຫ້ເຫັນເຖິງຄວາມສາມັກຄີເປັນເອກະພາບ, ຍົກສູງຄວາມຮັບຜິດຊອບຕໍ່ໜ້າທີ່ການເມືອງ ຂອງບັນດາສະຫາຍສະມາຊິກພັກ, ພະນັກງານລັດຖະກອນ. ໃຫ້ມີລະດັບຄວາມຮູ້-ຄວາມສາມາດ, ດ້ານວິຊາສະເພາະດ້ານຕ່າງໆທີ່ແນ່ນອນ, ມີຄຸນສົມບັດສິນທຳປະຕິວັດ, ມີຄວາມບໍລິສຸດອັນໂປ່ງໃສ, ມີຄວາມສາມັກຄີອັນໜຶ່ງອັນດຽວ ແລະ ມີຄວາມເອກະພາບສູງຕໍ່ທັດສະນະຂອງພັກ ແລະ ມີຫົວຄິດປະດິດສ້າງທີ່ດີ, ມີຄວາມຮັບຜິດຊອບສູງຕໍ່ໜ້າທີ່ການເມືອງຂອງພັກ, ບໍ່ແບ່ງພັກແຍກພວກ, ຈຸ້ມເຈື້ອເຊື້ອສາຍອັນພາໃຫ້ບົດບາດອິດທິພົນຂອງພັກເຊື່ອມເສຍ. ນອກ ຈາກນັ້ນ ກອງປະຊຸມ ຍັງໄດ້ເອກະພາບຍຶດໜັ້ນ ແລະ ໄດ້ປະຕິບັດຕາມຫຼັກການຂອງພັກລະບຽບກົດໜາຍຂອງລັດ ເຮັດວຽກແບບລວມສູນປະຊາທິປະໄຕ, ຕົກລົງເປັນໝູ່ຄະນະ, ບຸກຄົນຮັບຜິດຊອບ ມີຄວາມສູ້ຊົນ ແລະ ປະຕິບັດຕາມຄາດໜາຍທີ່ວາງໃວ້ , ໄດ້ຈັດຕັ້ງສະຫຼຸບ, ຖອດຖອນບົດຮຽນ ພາຍໃນໝູ່ຄະນະສະມາຊິກພັກ, ສ້າງຄວາມເປັນເອກະພາບ ແລະ ຕັດສິນໃຈ ດັດແປງແກ້ໄຂປັນຫາປະກົດການຫໍ້ຍທໍ້ ໃນຖັນແຖວສະມາຊິກພັກ, ພະນັກງານ-ລັດຖະກອນ.


text:
ຮອງນາຍົກລັດຖະມົນຕີ ວູ້ດຶກດາມ ລົງກວດກາວຽກງານຮັບປະກັນຫຼັກອະນາໄມຄວາມປອດໄພສະບຽງອາຫານ
ທ່ານຮອງນາຍົກລັດຖະມົນຕີຫວຽດນາມ ວູ້ດຶກດາມ ໄດ້ໄປສຳຫຼວດຢູ່ບາງຮູບແບບການຜະລິດຢູ່ເມືອງຕຽນຢູ, ແຂວງບັກນິງ
ວັນທີ 13/8, ທ່ານຮອງນາຍົກລັດຖະມົນຕີຫວຽດນາມ ວູ້ດຶກດາມ ໄດ້ໄປສຳຫຼວດຢູ່ບາງຮູບແບບການຜະລິດ, ສະໜອງຜະລິດຕະພັນກະເສດ, ປຸງແຕ່ງອາຫານລວມໝູ່ຢູ່ເມືອງຕຽນຢູ, ແຂວງບັກນິງກ່ຽວກັບວຽກງານຮັບປະກັນຫຼັກອະນາໄມ ຄວາມປອດໄພດ້ານສະບຽງອາຫານ. ທ່ານຮອງນາຍົກລັດຖະມົນຕີຫວຽດນາມ ວູ້ດຶກດາມ ໄດ້ຕັກເຕືອນວ່າ ບັກນິງຄວນຜັນຂະຫຍາຍການໂຄສະນາ, ຂົນຂວາຍປະຊາຊົນ ພ້ອມທັງສ້າງເງື່ອນໄຂທາງດ້ານທີ່ດິນ, ກົນໄກໃຫ້ແກ່ວິສາຫະກິດເພື່ອຜັນຂະຫຍາຍບັນດາຮູບແບບຜະລິດສະບຽງອາຫານສະອາດ. ນອກຈາກການຍ້ອງຍໍຊົມເຊີຍບັນດາຫົວໜ່ວຍທີ່ທຳມາຫາກິນເປັນຢ່າງດີແລ້ວ, ຕ້ອງຄົ້ນພົບ ແລະ ປັບໄໝລົງໂທດບັນດາຮາກຖານການຜະລິດທີ່ທຳມາຫາກິນແບບສໍ້ໂກງ, ຫຼອກລວງ.
(ແຫຼ່ງຄັດຈາກ VOV)


text:
ທ່ານນາຍົກລັດຖະມົນຕີລາຊະອານາຈັກ ກຳປູເຈຍ ເລີ່ມຕົ້ນການຢ້ຽມຢາມ ຫວຽດນາມ ຢ່າງເປັນທາງການ
(VOVWORLD) - ວັນທີ 4 ຕຸລາ, ທ່ານນາຍົກລັດມົນຕີ ລາຊະອານາຈັກ ກຳປູເຈຍ Samdech Aka Moha Sena Padei Techo Hun Sen ໄດ້ນຳໜ້າຄະນະຜູ້ແທນຂັ້ນສູງລັດຖະບານລາຊະອານາຈັກ ກຳປູເຈຍ ມາຢ້ຽມຢາມ ຫວຽດນາມ ຢ່າງເປັນທາງການໃນລະຫວ່າງແຕ່ວັນທີ 4 ຫາ 5 ຕຸລາ 2019, ຕາມຄຳເຊື້ອເຊີນຂອງທ່ານນາຍົກລັດຖະມົນຕີ ຫວຽດນາມ ຫງວຽນຊວັນຟຸກ.
ການຢ້ຽມຢາມ ຫວຽດນາມ ຢ່າງເປັນທາງການຂອງທ່ານ ນາຍົກລັດມົນຕີ Samdech Techo Hun Sen ໄດ້ດຳເນີນໄປໃນສະພາບທີ່ການພົວພັນລະຫວ່າງ ຫວຽດນາມ - ກຳປູເຈຍ ສືບຕໍ່ມີບັນດາການພັດທະນາທີ່ດີງາມ, ຢັ້ງຢືນນະໂຍບາຍທາງການຕ່າງປະເທດເປັນເອກະລາດ, ເປັນເຈົ້າຕົນເອງ, ຫັນບັນດາການພົວພັນເປັນຫຼາຍຮູບຫຼາຍແບບ, ຫຼາຍຝ່າຍ, ໃນນັ້ນມີການໃຫ້ບຸລິມະສິດສູງຕໍ່ການຮັກສາ, ເພີ່ມພູນຄູນສ້າງ ແລະ ພັດທະນາການພົວພັນຖານບ້ານໃກ້ເຮືອນຄຽງອັນດີງາມ, ມິດຕະພາບທີ່ເປັນມູນເຊື້ອ, ການຮ່ວມມືຮອບດ້ານ, ໝັ້ນຄົງຍາວນານກັບ ກຳປູເຈຍ.


text:
ທ່ານ ຮອງນາຍົກລັດຖະມົນຕີ ຫວຽດນາມ ຟ້າມບິ່ງມິງ. (ພາບ:baoquocte.vn)
ທີ່ກອງປະຊຸມບັນດາລັດຖະມົນຕີໄດ້ສຸມໃສ່ປຶກສາຫາລື ແລະ ເຫັນດີເປັນເອກະພາບຮັບຮອງເອົາຖະແຫຼງການຮ່ວມຢັ້ງຢືນຄວາມສໍາຄັນຂອງການຮ່ວມມືໃຕ້-ໃຕ້ ແລະ ຄວາມສາມັກຄີລະຫວ່າງບັນດາປະເທດພວມພັດທະນາ, ໃຫ້ຄຳໝັ້ນສັນຍາປະກອບສ່ວນໃຫ້ແກ່ການເຄື່ອນໄຫວຂອງສະຫະປະຊາຊາດເພື່ອເປົ້າໝາຍຄວາມຍຸຕິທໍາໃນສັງຄົມ, ສາກົນ ແລະ ການພັດທະນາແບບຍືນຍົງ, ຕີລາຄາຜົນສະທ້ອນຂອງການປ່ຽນແປງຂອງດິນຟ້າອາກາດ, ໂດຍສະເພາະແມ່ນກັບບັນດາປະເທດແຄມທະເລ, ເກາະນ້ອຍກໍ່ຄືທັດສະນະລວມກ່ຽວກັບບັນດາບັນຫາທີ່ກ່ຽວຂ້ອງເຖິງການພັດທະນາແບບຍືນຍົງ ແລະ ການເງິນໃຫ້ການພັດທະນາ. ຄະນະຜູ້ແທນຫວຽດນາມ ໄດ້ເຂົ້າຮ່ວມກອງປະຊຸມລັດຖະມົນຕີ G77 ພ້ອມກັບທ່ານ Antonio Guterres ເລຂາທິການໃຫຍ່ສະຫະປະຊາຊາດ ແລະຫົວໜ້າຄະນະ, ລັດຖະມົນຕີບັນດາປະເທດສະມາຊິກຂອງກຸ່ມກວ່າ 130 ຄົນ.
ທີ່ການພົບປະກັບສອງຝ່າຍ, ບັນດາລັດຖະມົນຕີການຕ່າງປະເທດຂອງປະເທດຕ່າງໆເຊັ່ນ ຕຸຍນີຊີ, ຮຸງກາຣີ, ຈີເລ, ບຸູລັນດີ, ເຢຍລະມັນ. ບັນດາການນຳປະເທດຕ່າງ ແລະບັນດາຄູ່ຮ່ວມມື ຖືເລື່ອງຫວຽດນາມ ໄດ້ຮັບການເລືອກຕັ້ງເປັນກຳມະການບໍ່ປະຈຳການສະພາຄວາມໝັ້ນຄົງ ສປຊ ອາຍຸການ 2020 – 2021, ກໍ່ຄືເປັນປະທານອາຊຽນໃນປີ 2020 ແມ່ນການພິສູດໃຫ້ເຫັນຄວາມໄວ້ວາງໃຈ ຂອງປະຊາຄົມສາກົນທີ່ມີຕໍ່ຫວຽດນາມ. ທ່ານ ຮອງນາຍົກລັດຖະມົນຕີ ຟ້າມບິ່ງມິງ ໄດ້ຢັ້ງຢືນເຖິງ ຄວາມຕັດສິນໃຈຂອງ ຫວຽດນາມ ໃນການປະຕິບັດໜ້າທີ່ຮ່ວມມືຫຼາຍຝ່າຍ ຢູ່ສະພາຄວາມໝັ້ນຄົງ ສປຊ ໃຫ້ເປັນຢ່າງດີ, ສະເໜີບັນດາປະເທດ ຈົ່ງຕັ້ງໜ້າສົມທົບກັບຫວຽດນາມຢູ່ບັນດາເວທີປາໄສຫຼາຍຝ່າຍ ໂດຍສະເພາະແມ່ນ ສປຊ ແລະ ອາຊຽນ ໃນໄລຍະຈະມາເຖິງ.
(ໄຊພອນ)